Davor ETEROVIĆ 


FIZIKA 
Slikovne dijagnostike 


za medicinare 


1 Eterović. Fizikalne osnove slikovne dijagnostike 


Predgovor prvom dijelu 


Ovaj prvi dio udžbenika sažet je prikaz fizikalnih temelja metoda slikovne 
dijagnostike, pisan tako da ga mogu razumjeti matematički laici. Ciljane populacije su 
studenti medicine i studenti za inženjere medicinske radiologije. Gradivo se može izložiti 
u 15-ak sati predavanja ili seminara. Vjerujem da tekst može poslužiti i kao prva 
informacija ili podsjetnik liječnicima specijalizantima i specijalistima, kao i kliničkim 
inženjerima. 

Dobrih tekstova o temeljnim aspektima slikovne dijagnostike ima, ali su većinom 
namijenjeni inženjerskim profilima ili ne pokrivaju ravnomjerno sva područja. Dakle, 
motiv pisanja nije bila činjenica da je većina sličnih knjiga napisana na engleskom 
jeziku, jer engleski jezik medicinarima ne smije biti prepreka. 


Danas se liječnici sve više sreću s implikacijima detalja složenih fizikalnih pojava, 
čiju suštinu moraju razumjeti. Zato nisam izbjegavao napredne sadržaje, ali bez oslonca 
na višu matematiku. Formalna dedukcija često je zamjenjivana poredbama i ad hoc 
tvrdnjama. Tako nešto nije moguće bez žrtava. Nadam se da je fizika uglavnom 
preživjela. 


Stilski, nastojao sam biti na tragu modernih tekstova slične namjene, gdje se koristi 
novinarski stil, s puno informativnih podnaslova. Tekst je sažet, tako da čitatelju nije 
ostavljeno da sam prosuđuje što je u važno. Bit ću sretan ako jezgrovitost nije potpuno 
istisnula ležernost. 

I. dio 


FIZIKALNE OSNOVE SLIKOVNE 
DIJAGNOSTIKE 


lonizirajuća zračenja 
Atomska jezgra 

Radioaktivni raspadi 

Prolaz zračenja kroz materiju 
Dozimetrija 


Fizika nuklearne medicine 


Što je nuklearna medicina 

Mjerenja radioaktivnosti 

Snimanja raspodjele radioaktivnosti 
Slojevita snaimanja 


Fizika MR dijagnostike 
Magnetna svojstva atomskih jezgri 
Oslikavanje pomoću magnetne rezonancijee 


Fizika rendgenske dijagnostike 


Što su X zrake 
Odlike radiograma 
Radiografske metode 


Fizika ultrazvučne dijagnostike 


Nastajanje i detekcija ultrazvuka 
Međudjelovanja ultrazvuka i tkiva 
Prikazi ultrazvučnih odjeka 
Dijagnostički parametri ultrazvučne slike 


Usporedba metoda slikovne dijagnostike 


Slikovni parametri 

Uočljivost lezije 

Što vidimo na slikama i zašto 

Prednosti i ograničenja metoda slikovne dijagnostike 

1. poglavlje 
IONIZIRAJUĆA ZRAČENJA 


e Atomska jezgra 


Atom se sastoji od jezgre 1 elektronskog omotača 
Atom se ne ponaša kao makroskopska tijela 
Atomska jezgra: skroviti dio atoma 

Izotopi: varijante istog elementa 


e Radioaktivni raspadi 


Stabilna jezgra ima usklađene brojeve protona i neutrona 
Radioizotopi imaju nestabilne jezgre 

Većina radioizotopa je umjetna 

Nestabilna jezgra se burno mijenja 

Alfa raspad: teška nestabilna jezgra odbacuje jezgru helija 
U beta raspadu nestaju jedne i nastaju nove čestice 

Gama raspadom jezgra odbacuje višak energije 
Radioaktivne jezgre umiru ali ne stare 


e Prolaz zračenja kroz materiju 


Radioaktivno zračenja ionizira materiju 

Čestično zračenje gubi energiju postupno 

Čestično zračenje najviše ionizira na kraju puta 
Gama zrake gube energiju odjednom ili u par koraka 
Gama zrake su prodornije od čestičnog zračenja 


e Dozimetrija 


Izvor i polje ionizirajućeg zračenja 

Učinke zračenja opisujemo dvjema veličinama 

Učinke zračenja možemo predvidjeti ili mjeriti 

Apsorbirana se doza može procijeniti mjerenjem ekspozicijske 
lonizacija je biološki štetna 

Najviše zračenja primamo od prirodnih izvora 

Atomska jezgra 


ATOM SE SASTOJI OD JEZGRE I ELEKTRONSKOG OMOTAČA 


Atomska jezgra je u središtu atoma, zauzima zanemarivo mali dio njegova 
prostora, ali sadrži gotovo cijelu masu atoma (više od 99.9 %). U prostoru oko 
jezgre je elektronski omotač. Atom elementa s atomskim brojem Z ima Z 
elektrona. Elektron je nositelj jediničnog negativnog električnog naboja. 


Atomske jezgre građene su od protona i neutrona, čije je zajedničko ime 
nukleoni. Proton je nositelj jediničnog pozitivnog električnog naboja, dok je 
neutron električki neutralan. Broj protona u jezgri jednak je atomskom broju Z, tj. 
broju elektrona u elektronskom omotaču. Stoga je atom električki neutralan. Ako 
broj neutrona u jezgri označimo s N, ukupni broj nukleona u jezgri jednak je Z+N. 
Taj broj zovemo masenim brojem i označavamo s A. Dakle: 


A=2Z+N 


Između protona i elektrona djeluje privlačna Coulombova sila koja okuplja 
elektrone u prostoru oko jezgre. Nukleone drži na okupu privlačna nuklearna (tzv. 
jaka) sila, nadvladavajući Coulombovo odbijanje između parova protona. Ta je sila 
na malim udaljenostima unutar jezgre puno jača od električne, ali na većim 
udaljenostima potpuno iščezava. 


ATOM SE NE PONAŠA KAO MAKROSKOPSKA TIJELA 


Zbivanja u atomu, a poglavito u atomskoj jezgri samo rijetko i samo približno 
možemo dovesti u vezu sa zbivanjima u našem makroskopskom svijetu. Tako je 
naivna slika atoma kao Sunčevog sustava, gdje je jezgra Sunce, elektroni planeti, a 
ulogu privlačne gravitacijske sile igra privlačna električna sila između protona i 
elektrona. Zadovoljavajući opis atoma ne omogućava klasična, već tzv. kvantna 
fizika. Kvantna fizika opisuje atom kao vezani mikrosustav: zbog privlačne 
Coulombove sile između naboja različitih predznaka atomski elektroni vezani su za 
prostor oko jezgre, ali ne mogu imati proizvoljne, već sasvim određene, 
međusobno razmaknute (diskretne) energije. Dovođenjem potrebne energije atomu 
moguće je elektrone premještati na više energijske razine, dok se te iste energije 
oslobađaju kada se elektroni spuštaju na niže energijske razine. Slično je i s 
nukleonima u atomskoj jezgri, samo što su energijske razine puno razmaknutije (jer 
su nuklearne sile jače od električnih). 


ATOMSKA JEZGRA: SKROVITI DIO ATOMA 


Kada se dva atoma približe, njihovi se elektronski omotači samo djelomično 
prekrivaju, tako da elektroni svakog atoma blokiraju svoj dio prostora oko jezgre. 
Kada se dva ili više atoma spoje u molekulu, vanjski elektroni atomskih omotača 

stvore zajednički, molekulski elektronski omotač. Pri tome intenzivne pretvorbe 
energije i drugih osobina elektrona ne ostavljaju traga u atomskim jezgrama, 
upravo zbog njene prostorne izoliranosti i veće razmaknutosti mogućih energetskih 
stanja jezgre. Dakle, jezgra je skroviti dio atoma; ona sudjeluje u formiranju i 
promjenama elektronskih omotača, ali se pri tome sama ne mijenja. 


Ovo vrijedi za veliku većinu jezgara atoma od kojih se sastoji sav živi i neživi 
svijet. Međutim, postoje iznimke od ovog pravila i upravo o njima bit će riječi u 
sljedećim točkama ovog poglavlja. 


IZOTOPI: VARIJANTE ISTOG ELEMENTA 


Općenito, atom kemijskog elementa X označavamo X-A, a njegovu jezgru kao /X, 
gdje je X simbol kemijskog elementa, dok su Zi A atomski broj i maseni broj. 
Atomi s jednakim brojem protona Z, a s različitim brojem neutrona N, jesu različiti 
izotopi istog kemijskog elementa. Izotopi jednog elementa imaju jednaka kemijska 
svojstva zato jer im se elektronski omotači praktički ne razlikuju. To je stoga jer su 
neutroni električki neutralne čestice pa ne utječu na gibanje elektrona. Osim 
kemijskih i mnoga druga svojstva izotopa istog elementa gotovo su ista (kao npr. 
čvrstoća, viskoznost, boja), zato jer i ona ovise o svojstvima elektronskog omotača. 
Međutim, izotopi jednog elementa razlikuju se masom jezgre (dakle i masom 
atoma). Posljedično im je i makroskopska gustoća različita. U prirodi se većina 
elemenata nalazi u smjesi svojih izotopa, gdje prevladava jedan od njih. 

Primjer 1. Postoje tri izotopa kisika. Svima im je atomski broj Z=8, a razlikuju se po broju 
neutrona, koji iznose N=8, N=9 1 N=10. Dakle, njihovi su maseni brojevi A=16, A=171iA=18, te 
ih obilježavamo: O-16, O-17 i O-18. U prirodi je 99.758 % izotopa O-16, 0.038 % izotopa O-17, a 
ostatak od 0.204 % je izotop O-18. 


Osim po gustoći i detaljima u građi jezgre (koji interesiraju nuklearne fizičare) 
izotopi određenog elementa ponekad se razlikuju i po jednoj vrlo bitnoj osobini. 
Tako su jezgre nekih izotopa određenog elementa u vremenu nepromjenjive, tj. 
stabilne, dok su jezgre njegovih drugih izotopa podložne burnim promjenama svoje 
strukture. Takve nestabilne izotope nazivamo radioizotopima. 

Primjer 2. Tri su vodikova izotopa: vodik-1 (H-1), deuterij (H-2) i tricij (H-3). Deuterij i tricij 
imaju osim protona, po jedan, odnosno dva neutrona u atomskoj jezgri. U prirodnom vodiku ima 
99.985 2% vodika-I i samo 0.015 % deuterija. Tricij nastaje umjetno, u nuklearnim procesima u 


znanstvenim laboratorijima, i vrlo malo u prirodnim nuklearnim procesima izazvanim kozmičkim 
zrakama. Međutim, tricij je nestabilan, te vremenom nestaje. 


Izotop znači "na istom mjestu". Kada govorimo o jednom elementu (dakle, jednom 
mjestu u periodnom sustavu) termin izotop (X-A) je adekvatan. Kada se radi o 
izotopima raznih elemenata uobičajen termin je nuklid (X-A), odnosno 
radionuklid, ako je nestabilan. 

Radioaktivni raspadi 


STABILNA JEZGRA IMA USKLAĐENE BROJEVE PROTONA i 
NEUTRONA 


Nuklearna sila dominira nad odbojnom električnom silom samo na udaljenostima 
između susjednih protona u jezgri. Nasuprot tome udaljeniji protoni "osjećaju" 
između sebe samo odbojnu električnu silu. Zato su za stabilnost jezgre potrebni 
neutroni, koji djeluju na susjedne nukleone (neovisno o tome da li se radi o 
protonima ili neutronima) samo privlačnom nuklearnom silom. Da bi neka jezgra 
bila stabilna najvažnije je da ukupan broj neutrona (V) bude veći od ukupnog broja 
protona (Z), osobito ako se radi o težim elementima (SLIKA 1.1). 

SLIKA 1.1 Odnos između broja neutrona N i broja protona Z u jezgrama raznih nuklida. Stabilne se 
jezgre nalaze u uskom području oko pune crte, tzv. linije stabilnosti. Vidimo da se na početku linija 
stabilnosti poklapa s pravcem N=Z, što znači da su u laganim stabilnim jezgrama brojevi protona i 
neutrona podjednaki. Kako Z raste omjer N/Z, za stabilne jezgre, približava se 1.5. 

RADIOIZOTOPI IMAJU NESTABILNE JEZGRE 


Prilikom stvaranja Zemlje nastali su razni elementi, svaki u obliku više svojih 
izotopa, s raznim brojevima neutrona. Neki od izotopa pojedinog elementa imali su 
vrlo nepovoljan odnos M/Z, te su se brzo raspali i danas im ne nalazimo traga. 
Drugi, manje nestabilni, raspadali su se sporije, tako da ih i danas ima u prirodi. To 
su prirodni radioizotopi. Konačno, izotopi koji su nastali s povoljnim odnosom 
N/Z nepromijenjeni čine danas ogromnu većinu materije. Većina elemenata ima 
nekoliko stabilnih izotopa. Nasuprot tome, većina elemenata nema prirodnih 
radioizotopa. 


VEĆINA RADIOIZOTOPA JE UMJETNA 


Prirodni radioizotopi su rijetki i, za medicinske primjene, često imaju nepovoljna 
radijacijska svojstva (spori, lančani raspadi). Zato se za primjene u medicini i 
drugim djelatnostima najčešće rabe umjetni radioizotopi, dobiveni u nuklearnim 
reaktorima i čestičnim akceleratorima. Danas je moguće proizvesti radioizotope 
svih elemenata. Ukupno je danas poznato preko 1000 radionuklida. Teži elementi 
imaju više radioizotopa nego lakši, jod ih npr. ima 15, dok ih vodik ima samo 
jednog (tricij). 


NESTABILNA JEZGRA SE BURNO MIJENJA 


Nestabilna jezgra spontano se mijenja, nastojeći, u jednom ili više koraka, doći u 
stabilno stanje. Takve promjene kada se jezgra mijenja bez vanjskog utjecaja zovu 
se radioaktivni raspad, a čestice i fotone koje jezgra pri tome emitira 
radioaktivno zračenje. Osnovno je svojstvo radioaktivnog zračenja vrlo velika 
energija čestica i fotona. Naime, pri promjenama nestabilnih jezgri jedan se dio 
njene mase (m) pretvara u energiju (£, energija raspada), po čuvenoj Einsteinovoj 
relaciji: E=mc“, gdje je c brzina svjetlosti, koja iznosi 300 000 km/s. Slijedi da 
jedna jedina čestica radioaktivnog zračenja ima dovoljnu energiju da promijeni 
strukturu 10 000 molekula u tijelu, te da se može pojedinačno detektirati našim 
makroskopskim elektronskim uređajima. 


> Umedicini često koristimo radioaktivne izvore čiji je intenzitet zračenja vrlo mali 
(nedovoljan da za jedan sat ugrije decilitar vode za jedan *C). To znači da se radi 
o vrlo malom broju čestica (ili fotona) koje u jedinici vremena odašilju nestabilne 
jezgre radioaktivnog izvora. Međutim, njihova je pojedinačna energija ogromna, te 
su im neki učinci (prodornost, biološko oštećenje i sl.) daleko veći od 
neradioaktivnog zračenja (vidljive svjetlosti, npr.) ili mehaničkih valova istog 
intenziteta. 

ALFA RASPAD: TEŠKA NESTABILNA JEZGRA ODBACUJE 
JEZGRU HELIJA 


Neke nestabilne teške jezgre prelaze u stabilno stanje niže energije odašiljući 
visoko-energetski projektil koji je u stvari jezgra helija, sastavljena od 2 protona i 2 
neutrona. Taj se spontani proces naziva alfa-raspad, a izbačena jezgra helija alfa- 
čestica (a-čestica) ili alfa-zračenje. Pri tome se početna jezgra (jezgra-roditelj) 
pretvara u drugu jezgru (jezgru-kćer), koja ima 2 protona i 2 neutrona manje. 


Primjer alfa-raspada je raspad jezgre radija-226 u jezgru radona-222, što simbolički 
prikazujemo: 


DA ka 


226 
88 Ra > 
Kinetička energija ove alfa-čestice je oko 4.8 MeV, što je u mikrosvijetu ogromna 
energija. 


Alfa-emitere (radioizotope koji se raspadaju alfa-raspadom) u medicini rijetko 
uporabljavamo, uglavnom u onkologiji, kao usatke koji razaraju tumorsko tkivo 
(tzv. brahiterapija). U medicinskoj dijagnostici se ne primjenjuju. 


U BETA RASPADU NESTAJU JEDNE I NASTAJU DRUGE 
CESTICE 


Negativna beta čestica (B') je vrlo brzi elektron kojeg odašilje jezgra nakon beta- 
minus raspada. Valja ju razlikovati od orbitalnog elektrona. Radioizotopi koji 
imaju višak neutrona obično se raspadaju na taj način, pri čemu se jedan neutron iz 
jezgre pretvara u proton, koji ostaje u jezgri, i elektron, koji napušta jezgru kao B' 
čestica. Osim elektrona jezgra emitira i tzv. antineutrino (v), koji odnosi dio 
energije raspada. Inače je antineutrino (kao i njegova antičestica neutrino) bez 
naboja i praktično bez mase, te nema učinka na materiju. 


Nakon beta-minus raspada jezgra zadržava maseni broj, ali joj se atomski broj 
povećava za I, tj. ona postaje jezgra drugog kemijskog elementa. Tako se npr. 
raspada jezgra fosfora-32 u jezgru sumpora-32: 

LP > 1715+ 67 +v 
Umjetne beta-minus emitere (radioizotope koji se raspadaju beta-minus raspadom) 
dobivamo tako da stabilne izotope izlažemo struji sporih neutrona u nuklearnim 
reaktorima. Beta-minus emiteri najčešći su radioizotopi u medicinskim 
primjenama. Koristimo ih, zajedno s alfa-emiterima, u brahiterapiji, a fosfor-32, 
koji se u krvi vezuje za eritrocite, u terapiji policitemije rubre vere. Još je šira 
njihova primjena u istraživanju i medicinskoj dijagnostici, gdje se koriste kao 
obilježivači u in-vitro mjerenjima (vodik-3, ugljik-14), te kao sekundarni izvori 
gama-zraka (vidi sljedeću točku) u radionuklidnoj slikovnoj dijagnostici. 


Pozitivna beta-čestica (B+) je vrlo brzi pozitron, čestica koja ima istu masu kao i 
elektron, te nosi isti naboj, ali suprotnog, pozitivnog predznaka. Odašilje ga jezgra 

koja ima višak protona (manjak neutrona). Tako se jedan proton u jezgri pretvara u 
neutron, koji ostaje u jezgri, a odašilju se pozitron i neutrino. Nakon beta-plus 
raspada jezgra zadržava svoj maseni broj, dok joj se atomski broj smanjuje za 1. 


Beta-plus raspad uvijek prati tzv. anihilacijsko zračenje. Naime, nastali se 
pozitron usporava prolazom kroz materiju. Kada se praktički zaustavi i dođe blizu 
elektrona (svoje antičestice), nakon kratkotrajnog komešanja (“smrtnog plesa"), 
oboje nestaju. Kao energijski ekvivalent njihovih masa mirovanja najčešće nastaju 
dva fotona, svaki energije po 511 keV, koji odlaze u suprotnim smjerovima. Ta je 
činjenica pogodna u za stvaranje slike distribucije beta-plus nuklida u tijelu (2. 
poglavlje). 


Energija BB čestice varira od nule (kada je svu energiju odnio antineutrino) do 
ukupne energije raspada (kada je svu energiju odnijela B' čestica). Prosječna je 
energija B čestice približno jednaka 1/3 ukupne energije raspada. Isto vrijedi i za 
beta-plus raspad (SLIKA 1.2). 

SLIKA 1.2 Beta-plus energijski spektar Cu-64. 


Beta-plus raspad zovemo i pozitronskim raspadom, a radionuklide koji se tako 
raspadaju pozitronskim emiterima. U prirodi nema pozitronskih emitera. Dobivaju 
se izlaganjem stabilnih izotopa određenog elementa struji ubrzanih čestica 
(najčešće protona) u čestičnim akceleratorima. Da bi se “stran1" proton mogao 
inkorporirati u jezgru mora imati dovoljno energije za svladavanje odbojnih 
Coulombovih sila između njega i protona u jezgri, sve dok se ne približi na doseg 
privlačnih nuklearnih sila. Zbog toga je lakše dobiti lagane pozitronske 
radionuklide, koji imaju mali broj protona u jezgri. Tako su za medicinske primjene 
dostupni pozitronski radioizotopi kisika (O-14), ugljika (C-11), dušika (N-13)1 
drugi. Ti se pozitronski emiteri koriste kao obilježivači u istraživanju metabolizma 
tih elemenata (2. poglavlje). Raspadaju se brzo, jer im je višak protona relativno 
velik (nepovoljan odnos M/Z). 

Umjesto beta-plus raspadom nestabilni izotop s viškom protona može se stablizirati 
i tzv. elektronskim zahvatom (EZ). Primjer je jod-125, čija jezgra “pojede? 
vlastiti elektron. Pri tome se jedan proton pretvara _u neutron, kao kod beta-plus 
raspada, tako da nastaje jezgra ksenona-125. 


Beta-raspadi (Bi B raspad) su pokazali da se elementarne čestice mogu 
pretvarati jedna u drugu. Pretvorbu nukleona (protona u neutron i obrnuto) 
tijekom beta-raspada uzrokuje tzv. slaba sila (slabija je od električne, a poglavito 
od jake nuklearne). Djeluje između čestica koje se zovu leptoni (elektron, neutrino i 
njihove antičestice pripadaju leptonima). Posredovanjem slabe sile, pretvorbu 
nukleona uvijek prati izbacivanje dva leptona, od kojih je jedan čestica, a drugi 
antičestica (elektron i antineurtino ili pozitron i neutrino). 


GAMA RASPADOM JEZGRA ODBACUJE VIŠAK ENERGIJE 


Stabilne se jezgre nalaze u svom osnovnom energijskom stanju te su, za razliku od 
elektronskih omotača, nedostupne čestim promjenama strukture zbog 
međudjelovanja susjednih atoma. Stabilne se jezgre mogu penjati po svom 
energijskom stepeništu samo u ekstremnim, laboratorijskim uvjetima. 


Ogromne energije, usporedive s veličinom energijskih stepenica jezgre oslobađaju 
se i tijekom radioaktivnih raspada. Nakon alfa ili beta raspada najčešće se jezgra ne 
nađe u svom osnovnom (najnižem) energijskom stanju, već u jednom od mogućih, 
viših energijskih stanja. Tu je, međutim, samo kratkotrajno, jer se jezgra vrlo brzo 
spušta u osnovno stanje, dok se razlika energija najčešće oslobađa u obliku fotona. 
Takav foton ima energiju koja je 1 do milijun puta veća od fotona vidljive svjetlosti 
i naziva se gama-foton ili gama-zraka. Proces se zove gama-raspad. Gama- 
raspad nije raspad u užem smislu riječi, jer se atomski broj jezgre ne mijenja. 


—> Dakle, gama-raspadom, za razliku od alfa i beta raspada, ne nastaje novi element. 


S neke stepenice svog energijskog stepeništa jezgra može skočiti na dno odjednom 
ili preko jedne ili više međustepnica. Zato je rezultat gama raspada jedna ili više 
gama zraka različitih energija. 


Ponekad se, umjesto gama raspadom, jezgra oslobađa viška energije na drugi način. 
Uzmimo za primjer jezgru ksenona-125 koja je nastala elektronskim zahvatom iz 
jezgre joda-125. Ta jezgra ima 35 keV viška energije kojeg se ponekad oslobađa 
emisijom gama zrake čija je energija E,= 35 keV. Češće jezgra tu energiju predaje 
svom K elektronu (elektronu iz prve, K ljuske). Tako K elektron dobiva dovoljno 
energije da se oslobodi iz omotača i napušta atom. Prazno mjesto popunjavaju 
elektroni iz gornjih ljuski, dok se razlika njihovih energija oslobađa u obliku 
fotona, što nazivamo karakterističnim X zračenjem. Cijeli se proces zove interna 
konverzija (ili izomerni prijelaz). Kao što se vidi iz ovog primjera najčešće su 
gama raspad i interna konverzija konkurentni procesi. 


Obzirom da su elektromagnetne sile, koje uzrokuju gama raspad, jače od slabih sila, 
gama-raspad je gotovo trenutan, dok je beta-raspad puno sporiji. Iznimno je moguć 
i relativno spori gama raspad. Taj se događa kada se, najčešće nakon beta-raspada, 
jezgra-kćer nađe u tzv. metastabilnom stanju. Iako je metastabilno stanje povišene 

energije, prijelazi u niža stanja malo su vjerojatni, tako da se jezgra u tom stanju 
nalazi relativno dugo. 


U radionuklidnoj slikovnoj dijagnostici korisne su samo gama zrake, dok se beta 
zračenje apsorbira u tijelu, uzrokujući nepotrebno radijacijsko opterećenje. 
Metastabilni gama emiteri najpovoljniji su za primjenu u radionuklidnoj slikovnoj 
dijagnostici zbog dva razloga: 


1. Ukoliko ih izoliramo od radioizotopa roditelja (koji je obično beta emiter), 
dobivamo čiste gama emitere, bez nepotrebnog čestičnog zračenja; 


2. Relativna sporost njihovog raspada omogućava primjenu, bez potrebe da je 
stalno u blizini njihov “proizvođač" (jezgre-roditelji). 


RADIOAKTIVNE JEZGRE UMIRU ALI NE STARE 


Nestabilne jezgre doživljavaju pretvorbe iznenada, a ne tako da postupno mijenjaju 
svoju strukturu. One nisu poput živih bića koja postepeno stare, te im život 
uglavnom traje u uskom pojasu oko nekog prosjeka. Nasuprot tome, radioaktivni 
raspad možemo usporediti s ruletom ili s igrom bacanja novčića, gdje jedan od 
brojeva ili jedan ishod (pismo ili glava) znači smrt, a svi ostali ishodi život. Jezgra 
koja je preživjela više krugova ruleta ("stara" jezgra) ne razlikuje se od one koja još 
nije bila u igri (novonastala, "mlada" jezgra). 


—> Dakle, nestabilna jezgra ima određenu vjerojatnost raspada u jedinici vremena 
koja ne ovisi o njenoj prošlosti, tj. stalna je u vremenu. 


Ta vjerojatnost, svojstvena svakom radioizotopu, zove se konstanta raspada (2), a 
jedinica joj je 1/sekunda. 


Promotrimo što se u vremenu događa s 1 milijun jezgri nekog radioizotopa. 
Usporedimo radioaktivni raspad s bacanjem novčića. Zamislimo da istodobno 
bacamo 1 milijun novčića, te da "glava" znači život a "pismo" smrt. Nakon prvog 
bacanja preživit će oko 500 000 jezgri, jer su pojedinačne vjerojatnosti ishoda 
jednake i iznose 0.5. Nakon drugog bacanja ostat će oko 250 000 jezgri-roditelja, 
potom približno 125 000 itd. Drugim riječima, istekom određenog vremena (danom 
učestalošću "bacanja novčića", koja je to veća što je radioizotop nestabilniji) ostat 
će 1/2 od početnog broja jezgra, potom, nakon istog vremena, 1/2 od 1/2 (tj. 1/4), 
pa 1/8, itd. To je vrijeme, kao i konstanta raspada, svojstveno za određeni 
radioizotop i zove se vrijeme poluraspada ili poluživot (7,2). 


U slučaju Tc-99m ono iznosi 6 sati (SLIKA 1.3). 

SLIKA 1.3 Početna količina No radionuklida Tc-99m u vremenu i prikazana u linearnoj (a) i 
logaritamskoj skali (b). 


Radioizotopi koji se sporo raspadaju (imaju mali A i veliki T;/2) mogu se naći u 
prirodi, dok su radioizotopi s vrlo nestabilnim jezgrama (veliki Aimali T;) 
isključivo umjetni (TABLICA 1.1). 


TABLICA 1.1 Vremena poluraspada (T;,») nekih radionuklida 








Radioizotop Element Ti2 
Prirodni 
U-238 uran 4.5 milijardi godina 
Ra-226 radij 1600 godina 
K-40 kalij 1.3 milijarde godina 
C-14 ugljik 5760 godina 
H-3 vodik 12 godina 
Umjetni 
Cs-137 cezij 33 godine 
1-131 jod 8 dana 
I-125 jod 60 dana 
Co-60 kobalt 5.3 godine 
P-32 fosfor 14.3 dana 
Na-24 natrij 15 sati 


Tc-99m tehnecij 6 sati 





19 Eterović. Fizikalne osnove slikovne dijagnostike 


Promotrimo sada što se događa s naših milijun jezgri u vrlo kratkom vremenu, kada 
je promjena njihovog ukupnog broja zbog raspada zanemariva. Neka je npr. 
konstanta raspada 0.1 % u jednoj sekundi, dakle 1=0.001/s. Statistički očekivani 
broj raspada u jednoj sekundi bit će 0.001x1000 000 = 1000. U realnosti taj broj 
može biti npr. 940 ili 1080, a vrlo rijetko će biti baš 1000. 


Dakle, radioaktivni je raspad slučajna pojava za kojeg vrijede zakoni statistike, bez 
mogućnosti potpuno točnog predviđanja. 


Općenito, ako u nekom vremenu £ postoji M(t) jezgri radioizotopa čija je konstanta 
raspada A, ukupan broj raspada u 1 sekundi bit će približno jednak umnošku 
vjerojatnosti jednog raspada 2 i broja prisutnih jezgri N(1). Broj raspada jezgri 
radioizotopa u jedinici vremena -AN(1)/At zove se radioaktivnost ili kratko 
aktivnost i obilježava s A(1). Dakle, 
A(t) = - AN(U)/At (1.1) 
AN(1)/At = - A N(1) 
Predznak minus uvažava činjenicu da se N u vremenu smanjuje. Rješenje gornje 
diferencijalne jednadžbe pokazuje da se broj radioaktivnih jezgri u vremenu 
eksponencijalno smanjuje po formuli: 
N() = M e* 
gdje Ny označava broj jezgri u početnom vremenu t=0. Iz gornje jednadžbe 
dobivamo da je veza između konstante raspada i vremena poluraspada: 
1=in(2)/Ti2 
te da se aktivnost radioizotopa u vremenu smanjuje po istom zakonu kao i broj 
njegovih jezgri: 
(1.3) 


(1.2) 


A) =A,e*" 


Jedinica je aktivnosti u SI sustavu bekerel (Bq). Jedan bekerel je jedan raspad u 
jednoj sekundi. Stara jedinica je kiri (Ci). Jedan kiri je 3.7-10'“ Bq. 


Donja tablica sažima glavna svojstva alfa, beta i gama-raspada. "Čisti" alfa, beta ili 
gama emiteri su rijetki. Najčešći su kombinirani raspadi: alfa/gama, beta/gama. 


TABLICA 1.2 Osnovna svojstva raznih vrsta radioaktivnih raspada 








Raspad Jezgra-roditelj Jezgra-kćer Zračenje 
alfa Z/N Z-2/N-2 jezgra He-4 
beta-minus ZN Z+1/N-1 elektron 
bete-plus ZN Z-1/N+1 pozitron 


gama Z/N Z/N gama foton 

Ponekad su i jezgra-kćer, pa i jezgra-unuka i praunuka nestabilne, osobito u slučaju 
prirodnih radioizotopa. To su tzv. lančani radioaktivni raspadi (TABLICA 1.3). 


TABLICA 1.3 Postepeno pretvaranje U-238 u stabilno Pb-206. 








Element Izotop Poluvijek Vrsta radijacije 
Uran U-238 4.55 x 10* godina a 
Torij Th-234 24.1 dan By 
Protaktinij Pa-234 1.14 min By 
Uran U-234 2.69 x 10? godina a 
Torij Th-230 8.22 x 10“ godina ay 
Radij Ra-226 1600 godina ay 
Radon Rn-222 3.8 dana a 
Polonij Po-218 3.05 min a 
Olovo Pb-214 26.8 min By 
Bizmut Bi-214 19.7 min ay 
Polonij Po-214 1.5 x 10% a 
Olovo Pb-210 22.2 godine BY 
Bizmut Bi-210 4.97 dana B 
Polonij Po-210 139 dana ay 
Olovo Pb-206 Stabilan - 





Također su moguća grananja, kada se određeni radioizotop može raspadati na više 
načina, kao npr. K-40 (SLIKA 1.4). 






1.46 MeV 


iak Te 71.2x 10 godina 


SLIKA 1.4 Kalij-40 se vrlo sporo raspada, i to na dva načina; na svakih 100 raspada prosječno 88 
puta se radi o B-minus raspadu, ostatak je elektronski zahvat, kojeg prati i gama zračenje. 

Prolaz zračenja kroz materiju 


RADIOAKTIVNA ZRAČENJA IONIZIRAJU MATERIJU 


Infracrveno zračenje i vidljiva svjetlost, pobuđujući rotaciju i titranja molekula, 
zagrijavaju sredstvo kojim se šire. Osim toplinske interakcije, vidljiva, a posebice 
ultraljubičasta svjetlost može i osloboditi slabo vezane valentne elektrone atoma 
sredstva. Za razliku od tih zračenja i mehaničkih valova, gama fotoni, a posebice 
čestično zračenje imaju dovoljnu energiju da, prolazom kroz sredstvo, izbace iz 
svojih orbitala čak i dobro vezane unutrašnje elektrone teških atoma. Štoviše, jedan 
gama foton ili brza nabijena čestica može ionizirati nekoliko tisuća atoma sredstva. 


—> — Mogućnost ionizacije osnovna je posljedica prolaza radioaktivnih zračenja kroz materiju, pa 
radioaktivna zračenja nazivamo i ionizirajuća zračenja. 


ČESTIČNO ZRAČENJE GUBI ENERGIJU POSTUPNO 


Alfa i beta čestice najčešće gube energiju međudjelujući s elektronskim omotačima 
atoma sredstva kroz koji prolaze. Male porcije njihove ogromne energije postepeno 
se troše na ekscitaciju (pobuđivanje na više energijske razine) i ionizaciju tisuća 
elektrona atoma mete, pretežno iz vanjskih ljusaka. Pri tome alfa čestica malo 
skreće s puta jer ima relativno veliku masu, te joj je putanja pravocrtna (SLIKA 
1.5). Tako je ukupna dužina puta alfa čestice u nekom sredstvu, veličina koju 
zovemo doseg, jednaka njezinoj dubini prodiranja, koja je približno jednaka za sve 
alfa čestice iste energije u istom sredstvu (SLIKA 1.6A). Doseg alfa čestica veće 
energije veći je od dosega alfa čestice manje energije, ali nije veći od par 
centimetara u zraku za većinu alfa čestica. To nije u suprotnosti s njihovom 
velikom energijom, jer alfa čestice svoju energiju predaju "gusto", tako da se cijela 
istroši na malom putu. Tako je specifična ionizacija, tj. broj oslobođenih parova 
iona sredstva po jedinici duljine puta čestice, za alfa čestice velika. 


> Tako alfa čestice potpuno zaustavlja gornji sloj ljudske kože, te izvana ne mogu 
prodrijeti do osjetljivih unutrašnjih organa. Nasuprot tome, alfa su čestice vrlo 
opasne kada se unesu ingestijom ili disanjem, jer se potpuno apsorbiraju u malom 
volumenu osjetljivog tkiva, kojeg mogu sasvim uništiti. U šali možemo reći da alfa 
emiteri nisu opasni kao vanjski izvori zračenja, ali ih nije preporučljivo jesti. 


Beta čestica ima oko 7 000 puta manju masu od alfa čestice i, naravno, istu masu 
kao elektroni iz omotača sredstva kojim prolazi. Stoga beta čestica, sudarajući se s 
elektronima atoma sredstva, tetura te joj je putanja krivocrtna (SLIKA 1.5). Beta 
čestice iste energije nemaju isti doseg, a još više im varira dubina prodiranja, koja 
je, zbog krivocrtne putanje, uvijek manja od dosega. Ipak, zbog puno manje 
specifične ionizacije, maksimalna je dubina prodiranja beta čestica u nekom 
sredstvu višestruko veća od dubine prodiranja alfa čestica (SLIKE 1.6 A 1B). 

SLIKA 1.5 Shematski prikaz tragova ionizacijskih zračenja. 


Osim međudjelovanja s elektronskim omotačima atoma, vrlo brze, lagane nabijene čestice (B čestice 
ili elektroni ubrzani u snažnom električnom polju) jedan dio svoje energije gube i međudjelujući s 
jezgrama atoma sredstva. Time se brzi elektroni usporavaju, dok im se energija oslobađa vidom 
elektromagnetnog zračenja velike energije. To su tzv. X zrake ili rendgensko zračenje. X fotoni se 
od gama fotona razlikuju po načinu nastanka, a zajedničko im je svojstvo da imaju veliku energiju, 
te su ijedni i drugi elektromagnetna (nečestična) ionizirajuća zračenja. Energije X fotona koji se 
koriste u dijagnostičkoj radiologiji manje su od većine gama zraka, dok se u radioterapiji koriste i X 
fotoni energija viših od 1 MeV. Ako ne znamo kako je visoko-energetski foton nastao, ne možemo 
niti reći da li se radi o X ili o gama zraci, te ih, glede međudjelovanja s materijom, ne razlikujemo. 

SLIKA 1.6 Prodiranje ionizacijskih zračenja energije 1MeV u mekom tkivu. 

ČESTIČNO ZRAČENJE NAJVIŠE IONIZIRA NA KRAJU PUTA 


Specifična ionizacija alfa čestica veća je od specifične ionizacije beta čestica zato 
što se alfa čestica kreće puno sporije od elektrona (jer ima veću masu), te duže i 
stoga intenzivnije međudjeluje s elektronima atoma pored kojih prolazi. Tako će 
spori kamen potpuno razbiti prozor, dok će puščani metak, koji ima puno veću 
kinetičku energiju, napraviti samo malu rupu. Iz istog se razloga specifična 
ionizacija i alfa i beta čestice povećava kako one gube brzinu (energiju) i najveća 
im je pri kraju puta (SLIKA 1.5). 


GAMA ZRAKE GUBE ENERGIJU ODJEDNOM ILI U PAR 
KORAKA 


Za razliku od čestičnog zračenja gama foton prolazi kroz materiju bez ikakvog 
međudjelovanja, nepromijenjen, sve dok odjednom burno ne reagira, predajući svu 
ili velik dio svoje energije okolini. Kao što u radiokativnom raspadu ne možemo 
znati kada će jezgra doživjeti pretvorbu, ne možemo niti predvidjeti s kojim će 
atomom gama foton međudjelovati. Postoje, međutim, određene vjerojatnosti tih 
međudjelovanja, koje ovise, o “projektilu? (energiji gama zrake Ey) i o svojstvima 
"mete" (gustoći sredstva i atomskom broju elementa). Tri su načina međudjelovanja 
gama fotona i materije (SLIKA 1.7): 


1. U fotoelektričnom efektu gama (ili X) foton nestaje, predajući svu svoju 
energiju vezanom elektronu atoma sredstva, koji zadobiva veliki kinetičku 
energiju, napušta atom i vrši daljnje ionizacije (poput beta čestica, kako smo 
upravo opisali). Fotoelektrični je efekt vjerojatniji u snažnom električnom polju 
blizu jezgre, nego u slučaju slabo vezanih, vanjskih elektrona. Njegova 
vjerojatnost raste s kubom atomskog broja, tako da je puno učestaliji u teških 
elementa, s visokim Z, nego u onih s niskim Z. Dakako, potrebno je da energija 
gama zrake E, bude barem jednaka energiji veze elektrona. Obzirom da je 
energija veze K elektrona (elektrona iz prve, tzv. K ljuske) u atomu joda 33 
keV, a u atomu olova 88 keV, fotoni energija od 33 do 88 keV mogu ionizirati 
K elektrone joda, ali ne i olova. Fotoelektrični je efekt najvjerojatniji kada je E, 
tek malo veća od energije veze elektrona. Međutim, daljnjim porastom E, 
njegova vjerojatnost pada (SLIKA 1.8). 


2. Foton visoke energije može međudjelovati i sa slabo vezanim vanjskim (ili 
slobodnim) elektronima na način sličan sudaru dviju biljarskih kugli. U sudaru 
atomski elektron prima dio energije E, i biva izbačen iz atoma (te vrši daljnje 
ionizacije, kao i elektron oslobođen fotoelektričnim efektom), dok ostatak 
odnosi foton manje energije, gibajući se u različitom smjeru od smjera 
početne gama (ili X) zrake (SLIKA 1.7). Pri tome je vjerojatnija mala od velike 
promjene smjera (i gubitka energije), a cijeli se proces naziva Comptonovo 
raspršenje (ili Comptonov efekt). Kao što će se najviše energije izmijeniti u 
sudaru kugli iste mase, tako je i Comptonov efekt najvjerojatniji za gama zrake 
čija je energija jednaka energijskom ekvivalentu mase elektrona, tj. za E, = 511 
keV (SLIKA 1.8). Obzirom da se radi o gotovo slobodnim elektronima, nema 
utjecaja jezgre, pa Comptonovo raspršenje ne ovisi o vrsti atoma sredstva (0 


Eterović. Fizikalne osnove slikovne dijagnostike 18 


atomskom broju), već samo o gustoći “meta". Gustoća slabo vezanih elektrona 
približno je proporcionalna gustoći sredstva. Stoga, za danu E,, učestalost 
Comptonovog raspršenja u nekom sredstvu ovisi samo o njegovoj gustoći. 


Fotoni vrlo visoke energije E, mogu gubiti energiju na još jedan način. Kada se 
takav foton nađe u snažnom električnom polju, blizu teške atomske jezgre, 
moguće je da nestane, dok se njegova energija utroši na stvaranje para 
elektron/pozitron (SLIKA 1.7). Obzirom da je zbroj masa mirovanja elektrona i 
pozitrona 1.02 MeV (2:511 keV), E, mora biti barem tolika ili veća (kada je 
ostatak energije kinetička energija novo-stvorenih čestica). Obzirom da je 
pozitron antičestica, to ovaj proces, koji se zove tvorba para, uvijek prati 
anihilacijsko zračenje, kao u slučaju beta-plus raspada. Ovaj je proces bitan 
samo za fotone vrlo visokih energija (samo neke gama zrake i X fotone koji se 
koriste u radioterapiji) i učestaliji je u sredstvima s visokim atomskim brojem. 

SLIKA 1.7 Gama foton gubi energiju na tri načina: (a) u fotoelektričnom efektu svu 
energiju predaje foto-elektronu, (b) u Comptonovom raspršenju dio energije predaje 
elektronu, a oslabljeni foton nastavlja put u drugom smjeru i (c) u tvorbi parova od gama 
zrake nastaju elektron i pozitron. Nakon kratkog puta anihilacijom pozitrona nastaju dvije 
gama zrake od 511 keV, koje odlaze u dijametralno nasuprotnim smjerovima. 

Bez obzira na vrstu međudjelovanja s materijom, jedan gama (ili X) foton ionizira 
samo jedan atom, dok ostale tisuće ionizacija vrše oslobođene brze nabijene čestice 
(i, pokoju, fotoni nastali Comptonovim raspršenjem). 


—> Dakle, čestično zračenje ionizira neposredno, a gama zrake posredno. 

SLIKA 1.8. Maseni koeficijent prigušenja (m) u funkciji energije fotona, prikazan kao zbroj tri 
komponente: masenih koeficijenata prigušenja za fotoelektrični efekt (7m), Comptonovo raspršenje (wmc) i 
tvorbu parova (mp). 


GAMA ZRAKE SU PRODORNIJE OD ČESTIČNOG ZRAČENJA 


Nasuprot brzim nabijenim česticama koje kontinuirano gube energiju, gama (ili X) 
fotoni nemaju definiran doseg. Prolaz visoko-energetskih fotona kroz materiju sliči 
na raspad nestabilne jezgre: foton koji je prošao izvjestan sloj materije (apsorbera) 
ima nepromijenjenu energiju i iste vjerojatnosti međudjelovanja kao na početku 
puta, kao što nestabilna jezgra ne mijenja svojstva prije samog raspada. Tako, kao 
što se broj radioaktivnih jezgri protekom vremena eksponecijalno smanjuje u nulu 
(jednadžba 1.2), tako se i početni intenzitet fotonskog zračenja (snaga po jedinici 
površine snopa) energije £,, 19, eksponencijalno smanji prolazom kroz apsorber 
debljine d, po jednadžbi: 

jzdlje (1.4) 


gdje je u zbroj vjerojatnosti svih procesa koji mogu ukloniti foton iz pravca širenja 
(fotoelektričnog efekta, Comptonovog efekta i tvorbe para), po jedinici duljine 
puta. Ta se veličina zove linearni koeficijent prigušenja i ovisi, kako o energiji 
gama zrake, tako i o sredstvu, dakle: 


u =u(E,y sredstvo) 


Linerani keoficijent prigušenja veći je u materijalima velike gustoće i velikog 
atomskog broja, koji su, dakle, dobri apsorberi elektromagnetnog ionizirajućeg 
zračenja. 


Iz jednadžbe (1.4) slijedi da je debljina sloja apsorbera koji početni intenzitet 
zračenja smanji na 1/2, tzv. debljina poluprigušenja (d;/») povezana s linearnim 
koeficijentom atenuacije: 

d T= ln2/u 


Umjesto linearnog koeficijenta prigušenja u često je u uporabi i tzv. maseni 
koeficijent prigušenja #,;=wp. Time se naglašava ovisnost interakcije fotona o 
vrsti atoma sredstva, bez obzira na gustoću sredstva. Tako je u, za vodu isti bez 
obzira da li se radi o tekućoj vodi, ledu ili vodenoj pari. U toj notaciji jednažba 
(1.4) glasi: 

I=1, ee (pd) 


gdje se umnožak gustoće i debljine apsorbera naziva površinska gustoća 
(dimenzija je masa/površina). Iz SLIKE 8 vidimo da ukupna vjerojatnost 
međudjelovanja gama fotona s materijom opada s porastom energije fotona, tako 


da: 


Gama fotoni veće energije prodorniji su od gama fotona manje energije 


Općenito, gama i X zračenja prodornija su od čestičnog zračenja i nije moguća 
potpuna zaštita zaklanjanjem iza apsorbera. U drugu ruku velika prodornost 
elektromagnetnih ionizirajućih zračenja koristi se u radiološkoj dijagnostici 1 
radioterapiji, kao iu radionuklidnoj slikovnoj dijagnostici. 


U praksi jednadžbu (1.4) ne možemo izravno primijeniti zbog dva raloga. 1. Ako se 
foton iz snopa ukloni Comptonovim efektom, raspršeni se foton oslabljenje energije 
može, nakon novih višestrukih rasršenja, vratiti u snop i tako povećati njegov 
intenzitet. Zato je jednadžba (1.4) primjenjiva u uvjetima uskog snopa, kada je 
opisana pojava zanemariva. Kod širokog snopa intenziteti zračenja mogu biti 
nekoliko puta veći od onog kojeg predviđa jednadžba (1.4). 2. Ponekad i sam 
početni snop nije monoenergijski (prisutno je više gama raspada raznih energija ili 
se radi o X zračenju, koje je uvijek polikromatsko). Tada jednadžbu (1.4) 
primjenjujemo za svaku energiju E, zasebno. 

Dozimetrija 


IZVOR I POLJE IONIZIRAJUĆEG ZRAČENJA 


Izvor ionizirajućeg zračenja može biti skup nestabilnih jezgri, katoda rendgenskog 
uređaja ili druga umjetna naprava. U prvom slučaju bitna svojstva izvora zračenja 
su: 


1. geometrija, u smislu da li je rasprostranjen u prostoru ili praktično točkast 
2. vrsta raspada, čime su određene energije čestica 1 fotona, te konstanta raspada A 
3. broj nestabilnih jezgri u nekom vremenu Ny. 


Poznavanjem N, i A možemo, koristeći jednadžbe 1.1 i 1.3, izračunati trenutnu 
aktivnost izvora Ay = ANy, kao i njene promjene u vremenu: A(t) = Ape“. Iz 
aktivnosti izvora, vrsta i energije zračenja, moguće je proračunati snagu izvora 
zračenja P. Snagom zračenja i geometrijom izvora određen je i intenzitet zračenja T 
(snaga po jedinici površine) u nekoj točki prostora koji je izložen djelovanju izvora, 
tj. u polju ionizirajućeg zračenja. 


Pretpostavimo jednostavan slučaj točkastog izvora zračenja u vakuumu, tako da 
nema međudjelovanja ionizirajućeg zračenja s materijom. Tada intenzitet zračenja 
opada s udaljenošću od izvora R jer se čestice i fotoni raspršuju po sve većim 
površinama. Taj pad intenziteta moramo razlikovati od onog kojem je uzrok 
međudjelovanje s apsorberom. 


Kako je površina kugle 4IIR“, slijedi da intenzitet opada s kvadratom udaljenosti 
od izvora zračenja po jednadžbi: 


I=P/AIIR? 


Snaga zračenja proporcionalna je aktivnosti izvora, tako da vrijedi: 


I A/AIR 


Ako se nalazimo u polju zračenja, radijacijski će učinci (o kojima govorimo u 
nastavku) biti proporcionalni aktivnosti izvora i vremenu izlaganja, a obrnuto 
proporcionalni kvadratu udaljenosti od izvora. Obzirom da aktivnost izvora ne 
možemo mijenjati, dva su osnovna načela zaštite od ionizirajućeg zračenja: 


1. što kraće 
2. što dalje, 


s tim da je udaljavanje od izvora, zbog kvadratne ovisnosti, učinkovitiji način 
smanjenja izlaganja ionizirajućem zračenju. 

UČINKE ZRAČENJA OPISUJEMO DVJEMA VELIČINAMA 
Učinci ionizirajućeg zračenja ovise 0: 
(i) intenzitetu zračenja u promatranoj točki polja 
(ii) vjerojatnostima međudjelovanja zračenja i sredstva 
Te učinke opisujemo dvjema veličinama: 


1. apsorbirana doza je energija koju je ionizirajuće zračenje predalo jediničnoj 
masi sredstva (apsorbera). Jedinica je grej (Gy). Jedan grej je džul/kilogram (J/kg). 
2. ekspozicijska doza je ukupan naboj svih iona (pozitivnih i negativnih) koje X ili 
gama zračenje oslobodilo u jediničnoj masi zraka. Jedinica je kulon/kilogram 
(C/kg). 


TABLICA 1.4 Tipične doze 








Izvor Apsorbirana doza (mGy) 
Prirodni izvori radioaktivnosti 1-5 godišnje 
Jedna X-slika prsnog koša 
Najbolja 0.1 
Prosječna 2 
fluoroskopski pregled 100 
Lokalna radioterapijska doza 30 000-70 000 





Apsorbirana i ekspozicijska doza opisuju kumulativne posljedice zračenja na 
jediničnu masu tvari tijekom nekog vremena provedenog u polju zračenja određene 
vrste i intenziteta. Podijelimo li te veličine s vremenom izlaganja, dobit ćemo o 
vremenu neovisne veličine; to su brzina apsorbirane doze, čija je jedinica Gy/s i 
brzina ekspozicijske doze, čija je jedinica C/(kg:s). 


TABLICA 1.5. Odnos novih i starih jedinica 








Veličina Nove jedinice Stare jedinice Pretvaranje 
Aktivnost Bq curie (Ci) 1Bq=2.7x 10/! Ci 
Ekspozicijska doza C kg! rontgen ICkg'=3876R 
Apsorbirana doza Gy rad 1 Gy =100 rad 


Ekvivalentna doza Sv rem 1 Sv = 100 rem 





23 Eterović. Fizikalne osnove slikovne dijagnostike 


UČINKE ZRAČENJA MOŽEMO PREDVIDJETI ILI MJERITI 


U slučaju točkastog izvora gama zračenja brzina ekspozicijske doze jednaka je na 
oplošju kugle polumjera R i proporcionalna je aktivnosti izvora A: 


brzina ekspozicijske doze = T -A/R? 


gdje konstanta proporcionalnosti I' (tzv. gama konstanta), ovisi o energiji gama 
zraka E, (jer o njoj ovise vjerojatnosti svih procesa u kojima gama zrake ioniziraju 
sredstvo i gube energiju). Gama konstanta opisuje razlike u učinku izvora gama 
zraka iste aktivnosti. Iako porastom E, vjerojatnost međudjelovanja gama zrake s 
materijom opada (SLIKA 1.8), broj oslobođenih iona po jednoj interakciji raste, pa 
općenito gama zrake većih energija imaju veće gama konstante (TABLICA 1.6). 
Osim toga, zbog veće prodornosti gama i X fotona velikih energija, njihov učinak 
sporo opada s debljinom tkiva, za razliku od onih nižih energija, čiji se učinak 
očituje pretežito na koži i površinskim organima. 


TABLICA 1.6. Radijacijski parametri nekih radionuklida 








Ey (keV) T(Cm"/kg Bq s)x10'* u (cm) -u olovu 
Tc-99m 140 0.14 23 
Hg-203 279 0.23 23 
J-131 360 0.43 23 
Au-198 412 0.45 23 
F-18 512 1.11 0.76 
Cs-137 667 0.60 1.20 
Co-60 1250 0.52 0.58 





APSORBIRANA SE DOZA MOŽE PROCIJENITI MJERENJEM 
EKSPOZICIJSKE 


Ako je sredstvo živo tkivo, apsorbirana doza je pokazatelj biološke štete koju je 
radijacija uzrokovala. U drugu ruku, ekspozicijsku dozu je relativno lako mjeriti. 
Te su veličine izravno povezane i stoga je moguće apsorbiranu dozu 
elektromagnetnih zračenja predvidjeti iz njihove ekspozicijske doze. 


Naime, prosječna energija potrebna da se u zraku “stvori? jedan ionski par (tj. 
oslobodi jedan elektron) je 34 eV. Kako je 1 C/kg = (1/1.6)10"* naboja jednog 
elektrona po kilogramu, slijedi da je: 


apsorbirana doza (Gy) = 34ekspozicijska doza (C/kg), ako je sredstvo zrak 


Općenito, za bilo koje sredstvo vrijedi relacija: 


apsorbirana doza (Gy) = f ekspozicijska doza (C/kg) 


gdje faktor f ovisi o vrsti apsorbera, a za niske energije fotona (manje od 100 keV), 
u sredstvima koja imaju relativno teške atome (npr. kost), i o energiji fotona 
(SLIKA 1.9). Za energije fotona iznad 100 keV veza između apsorbirane i 
ekspozicijske doze praktično je ista za zrak, meka tkiva i kosti (objasnite zašto, 
uzimajući u obzir: 1. iznad 100 keV dominantan proces interakcije 

elektromagnetnog zračenja i materije je Comptonovo raspršenje i 2. apsorbirana se 
doza odnosi na jediničnu masu tvari). 

SLIKA 1.9 Omjer (f) apsorbirane i ekspozicijske doze ovisi o energiji fotona različito za razna 
tkiva. 


Uočimo da izloženo vrijedi samo za X i gama zračenja, jer ekspozicijska doza nije definirana za 
čestična zračenja. Razlog tome je što čestična zračenja, osim na ionizaciju molekula zraka, jedan dio 
energije (ovisno o energiji) izravno potroše i na njihovu ekscitaciju, te na zagrijavanje sredstva 
(povećanje kinetičke energije molekula). Slično se događa i u slučaju valnih zračenja niskih energija 
u teškim materijalima, što objašnjava ovisnost faktora f o energiji fotona u kostima (Slika 1.9). 


Često ne znamo karakteristike izvora polja zračenja, ali njegove učinke možemo 
neposredno izmjeriti. Mjerenja brzine ekspozicijske doze vrše se ionizacijskim 
komorama. Najčešće se radi se o posudi sa zrakom na atmosferskom tlaku u kojoj 
su pozitivna i negativna elektroda. Kada zračenje uđe u posudu i ionizira zrak 
oslobođeni se pozitivni ioni skupljaju na katodi, a elektroni na anodi. Time se 
stvara struja u vanjskom krugu koja se može mjeriti (SLIKA 1.10). 


X ili T zrako 





SLIKA 1.10 Prenosiva ionizacijska komora (Cutie Pie) sastoji se od posude s plinom, izvora 
visokog napona i uređaja za mjerenje jakosti proizvedene struje. 

U ionizacijskim komorama elektrode su na potencijalu čije električno polje samo 
prikuplja ione oslobođene primarnom ionizacijom. Naime, električno polje nije 
dovoljno za ubrzavanje iona, čime se izbjegavaju sekundarne ionizacije. 
lonizacijske se komore koriste kada su potrebna precizna mjerenja polja zračenja, 
što je osobito važno u planiranju radioterapije. 


Nasuprot tome, u tzv. Geiger-Miillerovim (GM) brojačima napon je veći i 
primarni ioni, na putu prema elektrodama stvaraju “lavinu? sekundarnih iona. 
Posljedično GM brojači ne mjere brzinu ekspozicijske doze, već samo učestalost 
ionizacija. Ipak njihova je prednost što, zbog unutrašnjeg pojačanja “signala', mogu 
detektirati ionizirajuća zračenja relativno malih energija. U praksi se koriste za 
nadzor i detekciju prisutnosti izvora zračenja, kada nije potrebna osobita preciznost. 


IONIZACIJA JE BIOLOŠKI ŠTETNA 


lonizacijska zračenja mogu značajno oštetiti stanice organizma, ovisno o: 

(i) dijelu tijela koje je izloženo (stanice koje se brzo dijele su najosjetljivije) 
(1i) apsorbiranoj dozi 

(111) vrsti ionizirajućeg zračenja 

(iv) brzini kojom je doza primljena (duže vrijeme omogućava oporavak) 


Primjeri radijacijskih učinaka su: kožne opekline, mučnina, gubitak dlakavosti, 
sterilnost, katarakta, oštećenje koštane srži, promjene u genetskom materijalu i 
indukcija raznih karcinoma. Vrlo velike doze mogu uzrokovati smrt u roku od 

nekoliko dana. 


Radijacija oštećuje stanice ionizirajući biološki važne molekule poput DNA, što je 
neposredni učinak, ili uzrokujući kemijske promjene intracelularne vode, što je 
posredni učinak. Interakcijom radijacije i vode mogu nastati slobodni radikali H i 
OH. Oni su električki neutralni, ali imaju nesparene elektrone i vrlo su reaktivni. 
Njihovim spajanjem može nastati vodikov peroksid (H2O2), snažan oksidans koji 
oštećuje DNA, enzime i druge biološki važne molekule. Posredni učinci radijacije 
su češći od neposrednih jer vode ima puno više od molekula DNA (oko 10" puta). 


Učinci radijacije mogu biti hereditarni ili somatski. Hereditarni nastaju zbog 
oštećenja stanica koje učestvuju u reprodukciji i prenose se na potomstvo. Somatski 
učinci pogađaju samo osobu koja je bila izložena zračenju. 


Biološke učinke radijacije također dijelimo na stohastične (podložne slučaju) i ne- 
stohastične. Stohastični učinci nastaju zbog mutacije stanica. Oni nemaju prag, već 
mogu nastati i posljedicom malih apsorbiranih doza zračenja. Međutim, 
vjerojatnost njihovog pojavljivanja proporcionalna je primljenoj dozi. U drugu 
ruku, ukoliko se pojavi, ozbiljnost stohastičnog učinka ne ovisi o primljenoj dozi 
(“1li-ili?). Svi hereditarni učinci su stohastični, kao i neki somatski (npr. 
karcinogeneza). 


Ne-stohastični učinci nastaju zbog smrti stanica ili trajnog oštećenja koja 
onemogućava da se stanica dijeli. Nastaju tek iznad specifičnog praga apsorbirane 

doze i ozbiljnost im raste s njenom veličinom. Svi ne-stohastični učinci su somatski 
(npr. eritem, katarakta, leukopenija, glomerulonefritis, sterilnost). 


Doze primljene u slikovnoj dijagnostici ionizirajućim zračenjem manje su od 
većine pragova ne-stohastičnih učinaka radijacije. Stoga je dijagnostička uporaba X 
zraka i radionuklida uglavnom povezana sa stohastičnim radijacijskim rizicima. 


Biološka šteta koju uzrokuju ionizirajuća zračenja ne ovisi samo o apsorbiranoj 
dozi, već i o vrsti zračenja. Naime, veći broj ionizacija unutar jedne stanice (ili 
jedne makromolekule) biološki je nepovoljnije od istog broja ionizacija (dakle i iste 
apsorbirane energije) raspoređenih unutar više stanica (makromolekula). Neutroni i 
alfa čestice ioniziraju vrlo gusto, tako da je učestalost nepopravljivih, višestrukih 
oštećenja makromolekula veća nego u slučaju gama zraka ili beta čestica. Zbog 
toga je uveden pojam ekvivalentne doze: 


Ekvivalentna doza = Q'Apsorbirana doza 


gdje je O tzv. faktor kvalitete. Za alfa čestice O iznosi 20, za neutrone od 5 do 20 
(ovisno o njihovoj energiji), a za beta čestice, gama i X fotone 1. Ako se 
apsorbirana doza izražava u grejima, jedinica ekvivalentne doze je sivert (Sv). 
Stara je jedinica rem (1 rem=0.01 Sv). 


Osim toga, osjetljivost na izlaganje zračenju (tzv. radio-senzitivnost) jako ovisi o 
vrsti tkiva. Zbog toga je uvedena još jedna veličina: efektivna ekvivalentna doza. 
Svakom se dijelu tijela pripisuje težinski faktor, koji odgovara specifičnoj radio- 
senzitivnosti. Efektivna ekvivalentna doza jednaka je umnošku odgovarajućeg 
težinskog faktora i ekvivalentne doze tog dijela tijela. Jedinica joj je sivert. 


NAJVIŠE ZRAČENJA PRIMAMO OD PRIRODNIH IZVORA 


Svi smo stalno u polju ionizirajućih zračenja niskih intenziteta, što zovemo 
pozadinskim zračenjem. Glavni uzrok pozadinskom zračenju su prirodni izvori 
radioaktivnosti. Od njih je najznačajniji alfa-emiter radon, karika u lancu raspada 
U-228 (TABLICA 1.3). To je plin, koji izlazi iz stijena koje sadrže uran (većina ga 
ima u tragovima, granitne najviše), te osobito iz rudnika urana. Zbog toga izlaganje 
radonu jako ovisi o zemljopisnom položaju i dobu dana (najviše je ujutro, kada je 
zrak miran). Također je primijećeno da je u nekim zgradama akumuliranje radona 
puno veće nego u drugim. Prosječno je u 1 m* zraka oko 10“ atoma radona. Drugi 
prirodni izvori pozadinskog zračenja su kozmičke zrake (gama zrake ogromne 
energije), te prirodni radionuklidi u zemlji, građevinskim materijalima i hrani. 


Čovjekova aktivnost, putem proizvodnje umjetnih izvora zračenja, odgovorna je za 
manji dio ukupnog pozadinskog zračenja. Primjeri su ispuštanje radionuklida zbog 
nesreća u nuklearnim elektranama, radioaktivni otpadni materijali, te proizvodnja 
uređaja široke potrošnje koji sadrže radionuklide (svijetleće kazaljke satova, 
detektori dima i sl.). 


Neki od nas primaju dodatne doze zbog radioloških pretraga ili profesionalnog 
izlaganja. Prosječna apsorbirana doza zbog dijagnostičke uporabe elektromagnetnih 
ionizirajućih zračenja (uglavnom X zraka) čini preko 95 % od apsorbirane doze 

zbog svih umjetnih izvora ionizirajućeg zračenja. Radioterapijske doze se ovdje ne 


uzimaju u obzir. 


Detalji prikazani u TABLICI 1.7 samo su prosječne vrijednosti. Neke osobe mogu 
dobiti puno veće doze, ovisno o tome gdje žive, čime se bave, potrebi za 
dijagnostičkim postupcima 1 sl. 


Tablica 1.7 Prosječna efektivna ekvivalentna doza stanovnika Velike Britanije (1991). 








Izvor Doza/uSv Postotak Napomena 
Prirodni izvori 
Radon 1300 50.1 
Gama zrake iz zemlje i 350 13.5 
građevinskog materijala 
Prirodni radionuklidi u hrani 300 11.6 
Svemirska zračenja 260 10.0 Avionske posade mogu dobiti 


Umjetni izvori 


Medicinska uporaba 
Profesionalno izlaganje 
Radioaktivne padaline 


Ispuštanja radionuklida 
Uređaji široke potrošnje 


do 10 puta više 


370 14.3 Isključujući radioterapiju 

7 0.27 

5 0.19 Ovo opada od 1962., osim rasta 
1986. zbog nesreće u Černobilu 

0.4 0.02 

0.4 0.02 Satovi sa svijetlećim 


kazaljkama, detektori dima, itd. 

Provjera znanja 


Od 5 ponuđenih odgovora uvijek je točan samo jedan 


1.1 Većina teških stabilnih jezgri: 


a) ima podjednake brojeve protona (7) i neutrona (1) 
b) ima N<Z 

€) ima N>Z 

d) sklona je alfa raspadu 

e) umjetna je 


1.2 Anihilacijsko zračenja javlja se u: 


a) beta-minus raspadu 

b) alfa raspadu 

c) gama raspadu 

d) beta-plus raspadu i tvorbi parova 
e) samo u beta-plus raspadu 


1.3 Kontinuiran spektar energija zapažamo: 


a) u alfa i beta raspadu 
b) samo u alfa raspadu 
c) samo u beta raspadu 
d) ualfa i gama raspadu 
e) samo u gama raspadu 


1.4. Pred kolimirani izvor ionizirajućeg zračenja stavili smo tanku drvenu pločicu koja je intenzitet 
zračenja smanjila smanjila na polovicu. Ako dvije takve pločice smanjuju intenzitet zračenja na nulu, 
nedvojbeno možemo zaključiti: 


a) izvor ne emitira gama zrake 

b) izvor emitira samo gama zrake 

€) izvor emitira samo alfa čestice 

d) izvor ne emitira beta čestice 

e) izvor emitira beta čestice i gama zrake 


1.5 Somatski učinci ionizirajućeg zračenja: 


a) ne odnose se na ozračivanje gonada 

b) nemaju prag 

c) ne mogu biti stohastični 

d) sadrže sve nestohastične učinke 

e) ne mogu biti posljedica mutacije spolnih stanica 

2. poglavlje 
FIZIKA NUKLEARNE MEDICINE 


e Što je nuklearna medicina 


Radioizotope koristimo u dijagnostici i terapiji 

Male dijagnostičke aktivnosti ne djeluju fiziološki 
Tc-99m: najkorišteniji radioizotop u nuklearnoj medicini 
Scintigram je slika funkcije organa 


e Mjerenja radioaktivnosti 


Registracija gama zračenja zahtijeva masivan detektor 

Gama zrake detektiraju se pretvorbom u vidljivo svjetlo 

Scintilacijski brojači mogu mjeriti energiju gama zrake 

Kristal natrijevog jodida: najčešći detektor gama zraka 

RIA: metoda točnog mjerenja vrlo niskih koncentracija 

Volumene tjelesnih tekućina mjerimo pomoću razrjeđenja radioindikatora 
Kolimatorom odabiremo zračenje iz određenog dijela tijela 
Radiohistogram je graf funkcije organa 


e Snimanja raspodjele radioaktivnosti 


Stvaranje scintigrama postepenim pretraživanjem 

Gama kamera: trenutno stvaranje scintigrama 

Scintigram se može prikazati tablicom brojeva 

Funcionalnost i kvantitativnost: odlike scintigrama 

Dva čimbenika prednosti i mana scintigrama 

Scintigrafski su uočljivije tople nego hladne lezije 

Kinetika radiobilježivača: mjera funkcijskih parametara 

Efektivni poluživot: odrednik radijacijske doze unesenog radionuklida 


e Slojevita snimanja 


SPECT: jednofotonska emisijska tomografija 

Snimanje iz više kutova omogućava rekonstrukciju presjeka 
Izdvajanje presjeka povećava kontraste na slici 

Tomogrami imaju lošiju rezoluciju nego planarne slike 
PET: pozitronska emisijska tomografija 

Slika se dobiva bez kolimatora, a projekcije trenutno 
Pozitronski emiteri oslikavaju metaboličke procese 

Što je nuklearna medicina 


RADIOIZOTOPE KORISTIMO U DIJAGNOSTICI | TERAPIJI 


Nuklearna medicina predstavlja niz dijagnostičkih i terapijskih postupaka u kojima 
se koriste radioizotopi. Dijagnostičke se metode dijele na laboratorijske, in-vitro 
pretrage i in-vivo snimanja raspodjele radioizotopa u tijelu. U in-vivo dijagnostici 
nužna je uporaba gama emitera, jer su gama zrake prodorne i mogu se detektirati 
izvan tijela. Za terapijske namjene pogodniji su beta emiteri, jer beta zrake imaju 
kratak doseg i mogu predati visoke radijacijske doze lokalno, bez oštećenja 
okolnog tkiva. 


MALE DIJAGNOSTIČKE AKTIVNOSTI NE DJELUJU FIZIOLOŠKI 


Naš je glavni interes radioizotopna dijagnostika. U dijagnostičkim se postupcima 
koriste vrlo male aktivnosti raznih radionuklida (oko 1 GBq), pa su im mase u 
pravilu manje od 1 ug (obrazložite tvrdnju koristeći jednadžbe 1.1. i podatke iz 
TABLICE 1). Takve male količine ne djeluju fiziološki, ali im je radijacija 
dovoljna za dijagnostičku informaciju. 


Tc-99m: NAJKORIŠTENIJI RADIOIZOTOP U MEDICINI 


Umjetni beta emiteri dobivaju se u nuklearnim reaktorima (beta-minus emiteri), 
odnosno čestičnim akceleratorima (beta-plus emiteri), o čemu smo već govorili. 
Oni su ujedno i sekundarni gama emiteri, dok se čisti gama emiteri dobivaju 
izoliranjem metastabilnog (relativno dugoživućeg) potomka od roditelja, najčešće 
beta emitera. U radionuklidnoj slikovnoj dijagnostici najčešće se koristi 
metastabilni gama emiter tehnecij-99m (Tc-99m), čije je vrijeme poluživota 6 sati. 
Indeks m označava da se radi o metastabilnom izotopu tehnecija-99, od kojeg se 
razlikuje samo po višku energije. Tc-99m potomak je reaktorskog proizvoda, 
molibdena-99. Mo-99 beta-minus raspadom postaje Tc-99m. Gama raspadom 
Tc-99m prelazi u Tc-99 (koji također nije stabilan, ali se tako sporo raspada da 
njegovu radijaciju možemo zanemariti). Prilikom tog raspada najčešće se emitira 
gama foton energije 140 keV. Prednosti Tc-99m su: 


1. čisti je gama emiter, pa nema suvišnog beta zračenja, 


2. energija gama fotona je dovoljna da iziđe iz tijela, a nije prevelika za laku 
detekciju i zaštitu, 


3. vrijeme poluživota dovoljno je dugo za pretrage, a nije predugo glede kasnijeg 
nepotrebnog ozračivanja ispitanika, 


4. može se kemijski vezati za mnoge molekule, 

5. relativno je jeftin. 


Vrijeme poluživota Mo-99 je 2.5 dana. To omogućava da prosječna nuklearno 
medicinska ustanova kupnjom oko 3 GBq Mo-99 zadovolji tjednu potrebu za Tc- 
99m. Proizvod se naziva (molibdensko)-tehnecijski generator. Sastoji se od 
masivne olovne zaštite unutar koje je Mo-99 u obliku amonijevog molibdenata, 
adsorbiran na alumijiskoj koloni. Kada nam je potreban Tc-99m, koji se akumulira 
raspadom Mo-99, vodena otopina natrijevog klorida propusti se kroz kolonu, gdje 
se kloridni ioni zamjenjuju s pertehnetatnim. Tehnecij, u obliku pertehnetata (Tc- 
99mOx ) vakuumski se usiše u bočicu, koja se uklanja i raspodjeljuje u dnevne i 
pojedinačne doze (SLIKA 2.1). 






Sterilna 
fiziološka otopina 









ii 


s ———— mu) 


MIG u fiziološkoj 
otopini 


SLIKA 2.1 Shema tehnecijskog generatora. 

SCINTIGRAM JE SLIKA FUNKCIJE ORGANA 


Za razliku od pravljenja morfoloških slika pomoću X zraka, koje izlaze iz vanjskog 
izvora i prolaze kroz tijelo, nuklearno medicinska slika odraz je fiziološke funkcije 
i stvaraju ju gama zrake koje izlaze iz tijela. 


Nakupljanje radionuklida u dijelu tijela određeno je isključivo kemijskim i fizičkim 
svojstvima molekule koja sadrži radioaktivni atom. Tako se radioaktivni izotopi 
joda (J-131, J-123, J-125, kao 1 bilo koji drugi), nakupljaju u štitnjači, koja ih ne 
razlikuje od stabilnog joda (J-127). 


U ovom je slučaju anion radioaktivnog joda radioindikator, radioizotop čije 
zračenje omogućava detekciju, ali ujedno i radioobilježivač (radiofarmak), 
kemijski entitet koji se specifično nakuplja u dijelu tijela koje nas zanima. 


Kada, međutim, ispitujemo bubrežni protok plazme, uporabit ćemo J-131, 
inkorporiran u molekulu orto-jod-hipurne kiseline (umjesto stabilnog joda). Tu je 
J-131 radioindikator, a cijeli kompleks orto-jod-131-hipurna kiselina 
radioobilježivač (koji se ponaša analogno para-jod-hipurnoj kiselini, poznatom 
markeru bubrežnog protoka plazme). Najčešće se radioaktivni atom pridoda 
stabilnom obilježivaču (nosaču), pri čemu se njegova svojstva neznatno promijene. 
U pravilu nuklearno medicinska ustanova nabavlja radioindikator (ili njegov 
generator), kojeg može vezati za niz raznih nosača, koji se nabavljaju zasebno. 


Dakle najčešće je: 
RADIOOBILJEŽIVAČ = RADIOINDIKATOR + NOSAČ 


pri čemu svojstva nosača određuju lokalizaciju, a radioindikator omogućava 
registraciju u prostoru i vremenu. 


Dijagnostički potencijali nuklearne medicine baziraju se na raznovrsnosti nosača, 
čiji se izbor stalno proširuje istraživanjima radio-farmaceutskih kompanija i 
znanstvenih ustanova. Obzirom da su dijagnostičke količine nosača nefiziološke, 
osim problema sinteze, ne postoje ograničenja neželjenih učinaka, kao kod lijekova. 


Jedino se vodi računa o apsorbiranim radijacijskim dozama. Međutim u nuklearno- 
medicinskoj dijagnostici uporabljavaju se male aktivnosti kratko-živućih 
radionuklida. Posljedično su (kao i u radiološkoj dijagnostici) apsorbirane doze 
vezane samo s rizicima stohastičnih učinaka ionizirajućeg zračenja. Uzimajući u 
obzir koristi od dijagnostičkog postupka, ti su rizici prihvatljivi. 

Mjerenja radioaktivnosti 


REGISTRACIJA GAMA ZRAČENJA ZAHTIJEVA MASIVAN 
DETEKTOR 


U nuklearnoj medicini radioaktivnost mjerimo u dvije svrhe: 1. određivanje 
koncentracije radionuklida (posredno: hormona ili drugih tvari vezanih za 
radionuklid) u uzorku tkiva i 2. snimanje rasporeda radionuklida u tijelu. Zbog 
velike probojnosti gama zraka u oba je slučaja potreban masivan detektor. 


Dok će X zraka ostaviti točkasti trag na tankom filmu, za učinkovitu registraciju 
gama zrake koristi se nekoliko centimetara debeli sloj teškog apsorbera. Zato je na 
slikama dobivenim pomoću gama zraka razlučivanje detalja relativno slabo. 


—> — Nužnost uporabe masivnog detektora bitno ograničava nuklearno medicinsku 
slikovnu dijagnostiku 


GAMA ZRAKE DETEKTIRAJU SE PRETVORBOM U VIDLJIVO 
SVJETLO 


Kada neki materijali apsorbiraju ionizirajuće zračenje, dio apsorbirane energije 
pobudi atome sredstva u viša energijska stanja, iz kojih se vraćaju emisijom vidljive 
svjetlosti. Pojava se zove luminiscensija, bljeskovi emitirane svjetlosti scintilacije, 
a materijali koji scintiliraju scintilatori (ili fosfori). Zbog toga se slike dobivene 
korištenjem scintilacijskih detektora nazivaju scintigrami. Intenzitet i trajanje 
pojedinačne scintilacije premali su za rutinsku detekciju. Stoga se koriste 
pojačivači, tzv. fotomultiplikatorske cijevi. Scintilator i fotomultiplikatorska cijev 
zajedno čine scintilacijski brojač (SLIKA 2.2). 

SLIKA 2.2 Nakon apsorpcije gama zrake u scintilatoru, stvaraju se svjetlosni fotoni za koje je scintilator 
propustan. Zato jedan dio te svjetlosti dolazi do pozadine scintilatora na kojeg je priljepljena fotokatoda. 
Svjetlosni fotoni na fotokatodi oslobađaju foto-elektrone. Taj se primarni električni signal potom jako 


5 8 
povećava (10 do 10 puta) na način da se elektroni ubrzavaju i usmjeravaju prema dinodama na sukcesivno 
većim potencijalima. Na svakoj sljedećoj dinodi jedan elektron izbije desetak novih, sekundarnih elektrona. 


Eterović. Fizikalne osnove slikovne dijagnostike 34 


SCINTILACIJSKI BROJAČI MOGU MJERITI ENERGIJU GAMA 
ZRAKE 


Dio energije koju gama zraka ostavlja u scintilatoru, a koji se kasnije vraća u obliku 
scintilacija, gotovo je neovisan o energiji gama zrake. Zbog toga i zbog 
konstantnog pojačanja u fotomultiplikatorkoj cijevi izlazni električni puls 
proporcionalan je energiji apsorbirane gama zrake. Ta činjenica omogućava: 


1. uporabu scintilacijskih brojača kao dozimetara 1 


2. mogućnost odabiranja samo onih događaja koji rezultiraju pulsom određene 
veličine, tj. spektralnu analizu. 


U potonjem je slučaju nužna uporaba elektroničkog sklopa koji se zove 
diskriminator veličine pulsa. Njegova je funkcija da propušta samo one pulseve 
čija je veličina (napon) u tzv. prozoru, iznad donjeg, a ispod gornjeg praga prozora. 
Na taj način možemo izdvojeno registrirati samo jedan u smjesi više radionuklida i, 
što je još važnije, izdvajati razne načine apsorpcije game zrake. 


Foton apsorbiran foto-efektom ostavit će veću energiju u scintilatoru od fotona koji 
je doživio Comptonovo raspršenje. Višestruka Comptonova raspršenja ostavljaju 
razmazani, prostorno slabo definirani trag u apsorberu. Uklanjanje registracije tih 
događaja (putem propuštanja samo onih pulseva koji su posljedica foto-efekta) 
znatno poboljšava rezoluciju scintigrama. 


KRISTAL NATRIJEVOG JODIDA: NAJČEŠĆI DETEKTOR GAMA 
ZRAKA 


Najpogodniji scintilator je kristal natrijevog jodida aktiviran s oko 5 % talijevog 
jodida (NaJ-T1). Dodatak talija omogućava scintilacije pri sobnim temperaturama. 
Prednosti kristala NaJ-TI su: 


1. velika osjetljivost detekcije gama zrake, zbog velike gustoće i visokog atomskog 
broja joda, 


2. relativno visoka učinkovitost konverzije energije gama zrake u svjetlost (oko 
10%)1 


3. kratko vrijeme pojedinačne scintilacije omogućava da se bez gušenja registriraju 
visoki izbroji (veći od 10* u sekundi). 


Naravno, gama zrake se mogu detektirati i drugim vrstama detektora, kao što se 
kristal NaJ-Tl može koristiti i za registraciju ostalih ionizirajućih zračenja. 


Kada se kristal NaJ-TI koristi u in-vitro dijagnostici najčešće je u obliku tzv. 
brojača s rupom (well counter). Uzorak se postavlja u šupljinu u sredini kristala, 
koji ga gotovo potpuno okružuje. Time se maksimalizira osjetljivost mjerenja 
(SLIKA 2.3), dok se pozadinsko zračenje smanjuje masivnom olovnom zaštitom. 

Uzorak 






Olovna 
žaštita 


U pojačalo ili brojač 


SLIKA 2.3 Brojač s rupom sastoji se od šupljeg kristala NaJ-T1, fotomultiplikatorske cijevi (FMC) s 
pripadajućom elektronikom i masivne olovne zaštite koja apsorbira vanjska zračenja. 


RIA: METODA TOČNOG MJERENJA VRLO NISKIH 
KONCENTRACIJA 


Dvije su vrste nuklearno-medicinskih in-vitro pretraga. Najvažnija je 
radioimunoesej (RIA). RIA metodom moguće je točno izmjeriti vrlo niske 
koncentracije hormona, lijekova i drugih tvari, koje nije moguće registrirati 
standardnom laboratorijskom dijagnostikom. Metoda se zasniva na obilježavanju 
ispitivane tvari (ili njenog antitijela) radionuklidom. Komponenta poznate 
aktivnosti pomiješa se sa stabilnim komplementom. Kompleksa antigen-antitijelo 
bit će tim više što je veća koncentracija antigena (ispitivane tvari). Visoka 
osjetljivost RIA metode rezultat je dva čimbenika: 


1. visoke osjetljivosti registracije gama zračenja (sjetimo se da je moguće detektirati 
pojedinačne game zrake) i 


2. visoke specifičnosti reakcije antigen-antitijelo. 


VOLUMENE TJELESNIH TEKUĆINA MJERIMO POMOĆU 
RAZRJEĐENJA RADIONDIKATORA 


Volumene tjelesnih tekućina možemo procijeniti iz razrjeđenja intravaskularno 
injiciranog radioindikatora. Naprimjer, ispitaniku injiciramo 9 MBq Tc-99m, 
vezanog za humani serum albumin, u fiziološkoj otopini volumena 1 ml. Nakon 
nekoliko minuta taj će se radioobilježivač jednoliko razrijediti u volumenu plazme. 
Potom ispitaniku uzmemo uzorak krvi, odvojimo 1 ml plazme i izmjerimo njegovu 

radioaktivnost. Uzmimo da je rezultat 3 kBq. To znači da se 1 ml injektata 
razrijedio u 3000 puta većom volumenu (9 MBq:3 kBq=3000), tj. da je volumen 
plazme našeg ispitanika 3 litre. Na sličan način, korištenjem radioindikatora koji se 
veže za eritrocite (Cr-51), možemo procijeniti ukupan volumen eritrocita. Također, 
ako je volumen distribucije radioindikatora ukupan volumen vode u tijelu (kao što 
je to u slučaju tricija), moguće je procijeniti i taj fiziološki parametar. 


Prednost korištenja radioindikatora pred drugim, neradioaktivnim indikatorima jest 
visoka osjetljivost detekcije ionizirajućeg zračenja. Koristeći male količine 
radioaktivne tvari, izbjegavamo alergijske reakcije i druge neželjene posljedice. 


KOLIMATOROM IZABIREMO ZRAČENJE IZ DIJELA TIJELA 


U nuklearno-medicinskoj in-vivo dijagnostici mjerimo zračenja iz tijela ispitanika. 
Najčešće je radionuklid prostorno raspršen (npr. u krvi i u bubrezima), dok nas 
zanima zračenje iz samo jednog dijela tijela (npr. bubrega). U tu svrhu koristimo 
tzv. otvoreni kolimator gama zraka. Čini ga debeli plašt olova koji apsorbira sve 
gama fotone izvan vidnog polja, definiranog njegovom šupljinom (SLIKA 2.4). 


RADIOHISTOGRAM JE GRAF FUNKCIJE ORGANA 


Ako na izlaz sustava kolimiranog scintilacijskog brojača priključimo pisač, 
možemo registrirati vremenske promjene radioaktivnosti (koja je proporcionalna 
količini radioindikatora/radioobilježivača) unutar vidnog polja kolimatora (SLIKA 


2.4), tzv. radiohistogram. U praksi se koriste radioobilježivači čiji transport kroz 
neki organ ukazuje na njegovu funkciju. 


—> — Radiohistogram je graf koji prikazuje kako se u vremenu mijenja količina 
radioobilježivača u određenom organu ili njegovom dijelu. 

SLIKA 2.4 Dijelovi uređaja koji snima bubrežni radiohistogram — renogram. Obično dva takva sustava 
mjere funkciju oba bubrega istodobno. 

Snimanja raspodjele 
radioaktivnosti 


SKENER STVARA SCINTIGRAM POSTEPENIM 
PRETRAZIVANJEM 


U još zahtjevnijoj primjeni, kada želimo napraviti sliku distribucije radionuklida 
(npr. scintigram štitnjače), potrebno je da na dio osjetljivog medija (scintilacijskog 
kristala) pada zračenje iz samo jednog, malog volumena štitinjače. Jezgre 
radioizotopa koji se nalazi posvuda u štitnjači zrače u svim smjerovima. Stoga se 
koristi tzv. fokusirajući kolimator koji priječi put svim gama zrakama izvan 
malog volumena u svom fokusu (SLIKA 2.5). Slika cijelog organa može se dobiti 
tako da detektor s fokusirajućim kolimatorom polako prelazi preko područja iznad 
organa. Istodobno se fotografski film osvjetljuje pokretnim izvorom, čije je gibanje 
mehanički povezano s detektorom. Intenzitet svjetla proporcionalan je učestalosti 
registracije scintilacijskog brojača, dakle 1 količini radioobilježivača u trenutnom 
fokusu kolimatora. Takav se detekcijski sustav naziva skener. 


Elektronički 
dijelovi 





ispitanik 


SLIKA 2.5 Principijelna shema skenera 


Scintigram dobiven skenerom dvodimenzionalni je prikaz gustoće radioobilježivača 
u sloju tijela definiranom dubinom fokusa kolimatora. Uporaba fokusirajućeg 
kolimatora drastično smanjuje osjetljivost mjerenja (u usporedbi s otvorenim 
kolimatorom) i relativno slabu rezoluciju, jer mu fokus nije točka, već konačan 
volumen. Stvaranje slike postepenim pretraživanjem je sporo, te je mogućnost 
registracije vremenskih promjena isključena. Zbog svega toga se skener danas više 
ne koristi. 

GAMA KAMERA STVARA SCINTIGRAME TRENUTNO 


Revolucija u nuklearno-medicinskoj dijagnostici dogodila se konstrukcijom tzv. 
gama kamere. Sastoji se od oko 40 cm velikog kristala NaJ-TI, ispred kojeg je 
najčešće tzv. paralelni kolimator. Radi se o nekoliko centimetara debeloj olovnoj 
ploči s tisućama izbušenih, uskih kanalića (promjera reda veličine milimetra), 
postavljenih okomito na površinu kristala. Na taj se način omogućava da gama 
zraka koju apsorbira određeni dio kristala potiče od izvora upravo ispod njega. Još 
je potrebno locirati mjesto pojedinih scintilacija. Zbog toga je na poleđini kristala 
(debelog oko 1 cm) nalijepljeno nekoliko desetaka (do 75) fotomultiplikatorskih 
cijevi. Pojedina će scintilacija obasjati više fotokatoda, ali najviše one najbliže. 
Mjesto scintilacije elektronički se određuje iz raspodjele izlaznih veličina pojedinih 
fotomultiplikatorskih cijevi (SLIKA 2.6). 

SLIKA 2.6 Komponente gama kamere. Detektor i fotomultiplikatorske cijevi (FMC) su unutar 
olovne zaštite. Scintilacija u kristalu uzrokuje najjači signal u najbližoj FMC. Sklopovi za analizu 
signala određuju (x,y) poziciju scintilacije i pobuđuju stvarnje svijetle točke na zaslonu katodnog 
osciloskopa. Ista se informacija paralelno prenosi i u memoriju računala. 


Za razliku od skenerskog postepenog pretraživanja, gama kamera je u svakom 
trenutku osjetljiva na cijelo područje ispod kristala. Time je otvorena mogućnost 
praćenja brzih promjena, tj. kinetike radioobilježivača. 

Za snimanja malih organa (najčešće štitnjače) koriste se posebni, tzv. pinhole 
kolimatori, koji na principu tamne komore stvaraju uvećanu, obrnutu sliku u ravnini 
kristala (SLIKA 2.7). 

SLIKA 2.7 Prvobitna gama kamera imala je pinhole kolimator, koji se i danas koristi za snimanja 
malih organa ili dijelova organa 


SCINTIGRAM SE MOŽE PRIKAZATI TABLICOM BROJEVA 


Konačna se slika gama kamere dobiva na dva načina: 


1. analogna slika, na način da se mjesto scintilacije projicira na zaslon katodnog 
osciloskopa i tako osvijetli fotografski film 1 


2. digitalna slika, na način da se pozicija i učestalost scintilacija pohrani u 
memoriju računala u obliku matrice (tipično 64x64). 


Bitna je prednost digitalne slike što predstavlja kvantitativnu informaciju, podložnu 
naknadnoj analizi. Rezultat tih analiza su dijagnostika i kvantifikacija morfoloških i 
fizioloških parametara, poput: kaviteta srčanih šupljina, postojanja i veličine 
intrakardijalnih šantova, valvularnih insuficijencija, veziko-ureteralnih refluksa, 
protoka krvi kroz bubrege i njihove filtracijske frakcije, itd. 


Liječnik specijalista nuklearne medicine samo dio vremena vizulno analizira 
scintigrame, jer često pretežu kvantitativne analize na računalu. 


FUNKCIONALNOST I KVANTITATIVNOST: ODLIKE 
SCINTIGRAMA 


Dakle, iako scintigram dobiven gama kamerom nema rezoluciju usporedivu s 
ostalim slikovnim dijagnostikama (ultrazvuk, radiološka dijagnostika, magnetna 
rezonancijaa), jedinstvene su prednosti scintigrama: 


e funkcionalni aspekt (nakupljanje radioobilježivača ovisi o funkciji) i 


e kvantitativnost (slika se može prikazati kao tablica brojeva) 

DVA ČIMBENIKA PREDNOSTI | MANA SCINTIGRAMA 


Rezimirajući, dvije činjenice na kojima počiva nuklearno-medicinska slikovna 
dijagnostika su: 


1. ogromna energija pojedine gama zrake 1 


2. prostorna raširenost izvora gama zraka. 


Na njima počivaju sve usporedne prednosti i mane te dijagnostike. Dobra strana 
velike energije pojedine gama zrake jest izvanredna osjetljivost registracije gama 
zračenja. Loša je strana velike energije gama zrake nužnost uporabe masivnog 
detektora, što kvari rezoluciju slike. Prostorna raširenost izvora gama zračenja 
temelj je koji određuje sadržaj scintigrama, jer distribucija radioobilježivača 
ukazuje na fiziološke funkcije. Loša je posljedica prostorne raširenosti gama 
emitera nužnost kolimacije. 


Pored uporabe masivnog detektora, nužnost kolimacije drugi je, još presudniji 
čimbenik koji ograničava rezoluciju scintigrama. Kolimacija ima za posljedicu i 
drastično smanjenje osjetljivosti registracije gama zračenja u postupku snimanja 
scintigrama. Tako je dio gama fotona koje apsorbira kolimator nekoliko tisuća puta 
veći od ostatka koji prolazi kroz njegove kanaliće. Ipak, unatoč tim gubicima, 
velika intrinzična osjetljivost registracije gama zračenja omogućava da male, 
nefiziološke količine radioobilježivača u djelićima sekunde stvaraju dijagnostički 
korisne scintigrame. 


SCINTIGRAFSKI SU UOČLJIVIJE TOPLE NEGO HLADNE LEZIJE 


Patološki promijenjeno nakupljanje radioobilježivača u dijelu organa nazivamo 
lezijom. Lezija može biti “topla? ili “hladna", ako je radioobilježivača više, 
odnosno manje nego normalno. Drugim riječima, lezija se prikazuje nenormalno 
kontrastno prema okolini. Ako je lezija hladna maksimalni kontrast je kada u njoj 
uopće nema radioobilježivačau i dan je (normalnim) nakupljanjem 
radioobilježivača u okolnom tkivu. Kontrast tople lezije može biti puno veći. U 
ekstremnom primjeru hiperfunkcionalni čvor u štitnjači može pokupiti sav 
radioobilježivač, te se okolno tkivo scintigrafski uopće ne prikazuje. Posljedično je 
uočjivost hladnih lezija u principu manja, osobito ako je lezija mala. Mala hladna 
lezija teško je scintigrafski uočljiva zbog relativno slabe rezolucije detekcijskog 
sustava, jer ju “prekriva' aktivnost susjednog tkiva. 


Dakle, uočljivost lezije na scintigramu prvenstveno ovisi o njenom kontrastu prema 
okolišu, pri čemu se tople lezije mogu prikazati kontrastnije nego hladne. Nadalje 
se uočljivost poboljšava s veličinom lezije, dok je za male lezije bitna i sposobnost 
razdvajanja detalja (rezolucija) detekcijskog sustava. 


Digitalnu sliku moguće je kompjuterski manipulirati tako da se vizualni kontrasti 
povećaju. Osim toga, scintigrame je moguće analizirati kao tablice brojeva, te 
detekciju lezije prepustiti numeričkim algoritmima, tj. računalu. Time je moguće 

zaobići neka ograničenja vizualne analize, ali i generirati lažne informacije 


šogdio A _8 e 


KINETIKA RADIOOBILJEŽIVAČA: MJERA FUNKCIJSKIH 
PARAMETARA 


Ako radioobilježivač prolazi kroz bubrege, njegova će se količina u njima mijenjati, 
ovisno o načinu apsorpcije (filtracija, sekrecija ili oboje), eventualnoj reapsorpciji, 
dinamici tubulskog prolaza, prohodnosti kanalnog sustava, ukratko o bubrežnoj 
funkciji. Slično vrijedi i za dinamiku prolaza radioobilježivača kroz vaskularne 
prostore pluća i srca, kao i za druge organe čija funkcija ima upliva u kinetiku 
radioobilježivača. 

Tri su moguće faze kinetike radioobilježivača: 1. prijenos do organa (transport), 2. 
smještaj u organu (lokalizacija) i 3. izlučivanje iz organa ili tijela. 


Nakon intravenskog uvođenja radioobilježivač biva konvektivno nošen krvlju, uz 
veću ili manju difuziju u ekstracelularnu tekućinu. Tzv. intravaskularni (krvni) 
indikatori ostaju u krvožilnom sustavu, ili zanemarivo difundiraju izvan njega 
tijekom pretrage. Obzirom da ih krv konvektivno nosi, kinetika krvnih indikatora 
rezultat je hemodinamskih parametara. Na scintigramima dobivenim pomoću gama 
kamere moguće je identificirati dijelove pluća i srčanih šupljina. Radiohistogrami 
tih područja ulazni su podaci, iz kojih računalski programi (često bazirani na 
složenim matematičkim analizama) procjenjuju hemodinamske parametre, poput 
srčanog minutnog volumena, volumena krvi u plućima, ejekcijske i regurgitantne 
frakcije lijeve klijetke, veličine lijevo-desnog šanta, parametara dijastoličke 
funkcije, itd. (SLIKA 2.8). 

SLIKA 2.8 Sistem modificira ulaz ovisno o svojim svojstvima. Mjereći ulaz i izlaz 
zaključujemo na svojstva sistema. 

U drugim slučajevima koristimo radioobilježivače koji izlaze 1z krvi i specifično se 
nakupljaju u određenom organu. Tipične mehanizme njihove lokalizacije prikazuje 
TABLICA 2.1. 


TABLICA 2.1 Primjeri lokalizacije radioobilježivača 








Mehanizam Organ Radioobilježivač 

aktivni transport štitnjača J-131 

aktivni transport bubreg orto-J-131-hipurna kiselina 

aktivni transport miokard TI-201 

kapilarna blokada pluća Tc-99m-makroagregat 

filtracija bubreg Tc-99m-dietilen-triamin-pentooctena kiselina 
razrjeđenje krv Tc-99m-humani serum albumin 

fagocitoza jetra Tc-99m-sumporni koloid 

sekvestracija slezena Tc-99m-sumporni koloid 





Najčešće se radioobilježivači izlučuju putem bubrega i (ili) jetre, bili promijenjeni 
ili ne, ovisno o metabolizmu nosača. 


EFEKTIVNI POLUŽIVOT: ODREDNIK RADIJACIJSKE DOZE 
ZBOG UNESENOG RADIONUKLIDA 


Često je brzina izlučivanja obilježivača proporcionalna njegovoj koncentraciji u 
plazmi. Tako se iz organizma izlučuju mnogi lijekovi i druge egzogene tvari, koje 
se u krv unesu trenutno (bolusno). U tom se slučaju količina obilježivača u tijelu 
ekponencijalno smanjuje u nulu brzinom koju zovemo konstanta biološkog 
izlučivanja (g). U to se možemo uvjeriti uočavajući analogiju sa zakonom 
radioaktivnog raspada (jednadžbe 1.1.1 1.2). Shodno se definira i biološki 
poluživot (Ty)B: 


(Tyy)B= In(2)/AB 
Ako se radio o radioobilježivaču, njegova će se količina smanjivati još brže, 


brzinom koja je zbroj konstante biološkog izlučivanja i konstante raspada 
radioindikatora, A. Tu veličinu zovemo konstanta efektivnog izlučivanja (App). 


Dakle, vrijedi: 
Agr= AB +14 
te se, analogno jednadžbi 1.2., početna aktivnost radioobilježivača u tijelu (A9) u 
vremenu smanjuje po jednadžbi: 
A(t) = Ao exp(-AEr t) 
gdje smo, zbog preglednosti, umjesto broja e, koristili simbol exp. 


Pored konstante efektivnog izlučivanja koristi se i inverzna veličina, efektivni 
poluživot (Ti2)JEr: 


(Tyo)er = In(2)/Agp 

Uvažavajući da je (fizikalni) poluživot radioindikatora, T;/» inverzno proporcionalan 
konstanti raspada, A, kombinacijom gornje dvije jednadžbe dobivamo: 


(TY/)JEF = Tip (Trvo)a (T12 + (Tyo)B) 


Slijedi da je efektivni poluživot radioobilježivača uvijek manji od oba, njegovog 
biološkog poluživota i fizikalnog poluživota radionuklida koji je indikator: 


Ti» > (Tver < (Ty/)B 


ZADATAK I. Izračunajte efektivni poluživot aniona J-131 u tijelu, ako znamo da je biološki 
poluživot aniona joda 15 dana, dok je poluživot radionuklida 8 dana. Kako objašnjavate relativno 
dug biološki poluživot aniona joda, pored činjenice da se isti izlučuje putem bubrega glomerulskom 
filtracijom, bez reapsorpcije (sjetite se fiziološke funkcije joda). 


Smanjivanje količine radioobilježivača koji se praktički ne raspada isključivo je 
posljedica biološke eliminacije. Isto tako, ako se radioobilježivač inkorporira u 
tijelu (kao npr. radioaktivni izotop stroncija u kostima), njegovo je nestajanje 
isključivo posljedica radioaktivnog raspada. 


ZADATAK 2. Pokažite da iz gornje jednadžbe slijedi: ako je fizikalni poluživot puno veći od 
biološkog, efektivni poluživot praktički je jednak biološkom poluživotu, i obrnuto. Izračunajte 
efektivni poluživot orto-jod-131-hipurne kiseline, ako se (zanemarujući fizikalni raspad) pola 
kompleksa izluči u urin za 1 sat. 


Naravno, nakon radioaktivnog raspada radioobilježivač ne nestaje iz tijela, već se 
jezgra njegovog radioindikatora zamijeni s jezgrom kćerkom. Ako jezgra kćer nije 
radioaktivna, sa stajališta apsorbirane radijacijske doze, sve je isto kao i da 
radioobilježivač raspadom radioindikatora nestaje iz tijela. U tom je slučaju 
apsorbirana radijacijska doza zbog unosa radioobilježivača proporcionalna 
njegovom efektivnom poluživotu. Naravno, ta je doza također proporcionalna 
unesenoj aktivnosti radionuklida, te ovisi i o načinu i energijama njegovog raspada. 


Ako nas zanimaju posljedice unošenja radioaktivnog materijala u tijelo (zbog 
kontaminacije ili, namjerno, u sklopu dijagnostičkog postupka), najvažnije je znati 
koliki je efektivni poluživot radioaktivnog entiteta. To je stoga jer se u praksi 
njegove vrijednosti kreću u rasponu od nekoliko sekundi do tisuća godina, dok 
drugi čimbenici (aktivnost, vrste i energije raspada) variraju manje. 

U slučaju dijagnostičkih radioobilježivača unesene aktivnosti moraju biti dostatne 
za dobivanje kvalitetnih slika. U drugu ruku, koriste se samo oni kompleksi koji 
imaju relativno kratke biološke i fizikalne poluživote. Zbog toga su apsorbirane 
radijacijske doze prihvatljive (imaju povoljan omjer cijena/dobitak) 1, kako smo već 
spominjali, povezane su samo s rizicima stohastičnih učinaka ionizirajućeg zračenja 
(TABLICA 2.2). 


Tablica 2.2 Apsorbirane doze u slučaju uobičajenih nuklearno-medicinskh postupaka 











Postupak Radioobilježivač Aktivnost Doza u kritičnom —— Doza u gonadama 
organu (Gy)* (mGy) 

Scintigrafija m Te pertehnetat 500 MBq Crijeva, 0.02 4 
mozga (-15 mCi) 
Scintigrafija m Te sumporni koloid 150 MBq Jetra, 0.02 0.85 
jetre (-4mCi) 
Scintigrafija m Te makroagregirani 100 MBq Pluća, 0.009 0.3 
pluća (-3 mCi) 
Scintigrafija m Te pirofosfat 500 MBq Mjehur, 0.06 4 
kostiju (- 15 mCi) 
Renogram 1311 hipurna kiselina 8 M Bq Mjehur, 0.02 0.2 

(- 200 uCi) 
Mjerenje — 11 natrijev jodid 300 kBq Štitnjača, 0.08 0.6 
funkcije štitnjače (> 8 uCi) 
Scintigrafija mTe pertehnetat 150 MBq Crijeva, 0.01 0.8 
štitnjače (-4mCi) 





* kritični organ je onaj u kojem je apsorbirana doza najveća 

Slojevita snimanja 


SPECT: JEDNOFOTONSKA EMISIJSKA RAČUNALNA 
TOMOGRAFIJA 


Podsjetimo se da su scintigrami dobiveni gama kamerom planarne projekcije 
trodimenzionalne raspodjele radioobilježivača. Aktivnosti iznad i ispod 
superponiraju se s aktivnostima iz područja koje nas interesira. Te aktivnosti 
možemo smatrati biološkim šumom, koji smanjuje uočljivost lezija i povećava 
pogreške u numeričkim analizama scintigrama. 


Zbog toga su razvijene metode dobivanja slika tankih slojeva tijela. To su tzv. 
tomografije (grčki: fomos- režanj i grafein- pišem), dok se slika sloja (presjeka) 
tijela tove tomogram. Jedna od dviju takvih nuklearno-medicinskih metoda je 
jedno-fotonska emisijska računalna tomografija (SPECT, od engleski: Single 
Photon Emission Computed Tomography). Atribut "jednofotonska" razlikuje ovu 
metodu od pozitronske tomografije, gdje se koristi fotonski par, o čemu ćemo još 
govoriti. Atribut "emisijska" naglašava da je izvor zračenja u tijelu, nasuprot 
transmisijskoj radiološkoj tomografiji, gdje je izvor zračenja izvan tijela. 


SNIMANJE IZ VIŠE KUTOVA OMOGUĆAVA IZDVAJANJE 
PRESJEKA 


U SPECT-u se koristi gama kamera, kao 1 u običnoj, planarnoj scintigrafiji. 
Međutim, kamera nije stacionarna, već rotira oko tijela ispitanika. Scintigrami koji 
se pri tome snimaju nisu konačne slike, već samo ulazni podaci iz kojih računalo 
rekonstruira slike presjeka tijela. Obično se radi o slojevima u ravnini koja je 
okomita na dugu os tijela (frontalna), oko koje rotira detektor (SLIKA 2.10). 

SLIKA 2.9 Snimanje SPECT metodom. Tijekom rotacije glave gama kamere oko ispitanika 
dobivaju se dvodimenzionalni scintigrami, iz kojih računalo rekonstruira slike presjeka tijela. 


Eterović. Fizikalne osnove slikovne dijagnostike 46 


Scintigram dobiven iz jedne projekcije možemo smatrati skupom paralelnih traka, 
tzv. profila aktivnosti (SLIKA 2.11). Pojedini profil prikazuju kako se u jednoj 
dimenziji mijenja prosječna gustoća radioobilježivača u stupcima tijela koji se 
nalaze okomito ispod trake. Nas, međutim, zanima dubinska raspodjela aktivnosti u 
pojedinom stupcu, ne samo sumarna informacija. Izdavajanjem određene dubine 
stupaca dobili bismo sliku presjeka tijela, tj. treću dimenziju raspodjele 
radioobilježivača. To je moguće koristeći profile dobivene iz raznih kutova, tj. 
položaja detektora, koji rotira oko duge osi tijela (SLIKA 2.10). 

SLIKA 2.10 Principi rekonstrukcijskog algoritma "unazadnog projiciranja" (back-projection). 
Nepoznati objekt (A) zbog jednostavnosti sadrži samo jedan točkasti izvor aktivnosti. Profili 
aktivnosti snimaju se iz nekoliko kutova oko objekta (B). Unazadnim projiciranjem svakoj točki 
određenog profila pridajemo dubinski jednoliku raspodjelu aktivnosti, proporcionalne gustoće. Te se 
jednolike raspodjele potom superponiraju, pri čemu je aproksimacija sve točnija, što je broj 
projekcija veći (C i D). Međutim, i u slučaju neizmjernog broja projekcija preostaje tzv. rezidualno 
zamućenje, koje sliči na funkciju 1/r, gdje je r udaljenost od izvora do detektora (E). Uzrok je 
konačna rezolucija detektorskog sustava, gdje, kao što se vidi na gornjem primjeru samo jedne 
točke, profili nisu tanke crte, već krivulje određene širine. Zbog toga rekonstruirana slika točke nije 
točka, već je prostorno razmrljana, s najjačim intenzitetom u sredini, koji opada prema periferiji. 

IZDVAJANJE PRESJEKA POVEĆAVA KONTRASTE 


Lezija duboko ispod površine tijela teško će se uočiti na planarnom scintigramu, 
čak ako je gustoća radioobilježivača u njoj jako različita od okolnog tkiva (puno 
veća ili puno manja, ovisno o tipu lezije). Naime, biološki šum raste s volumenom 
tkiva iznad i ispod lezije, pa je, u tom slučaju, uvijek značajan. Izdvanjem 
tomograma u kojem je lezija povećava kontrast lezija-okoliš, čime se njena 
uočljivost bitno poboljšava (SLIKA 2.11). 

SLIKA 2.11 Utjecaj izdvajanja sloja na kontrast lezije prema okolišu. 


TOMOGRAMI IMAJU LOŠIJU REZOLUCIJU NEGO PLANARNE 
SLIKE 


Konačna rezolucija scintigrama (moć razdvajanja bliskih detalja) ovisi o tome 
kolika je prostorna raširenost slike točkastog izvora. Ta je raširenost u idealnim 
uvjetima tek nešto manja od jednog centimetra, prvenstveno zbog nužnosti 
kolimacije i masivnog detektora, te zbog pogrešaka lokalizacije scintilacija. 


Tomogram nastaje matematičkom analizom stotinjak scintigrama. 
Rekonstrukcijski algoritam nije savršen zbog problema vezanih s prigušenjem 
gama zračenja u tijelu ispitanika. Osim toga su ulazni podaci samo konačan broj, 
statistički ograničenih scintigrama. Zbog toga je rezolucija tomograma, kao 

deriviranog rezultata, lošija je od rezolucije osnovnog podatka, planarnog 
scintigrama. 


Pored degradacije rezolucije uočjivost je lezija na tomogramu bolja nego na 
planarnom scintigramu, jer preteže povećanje kontrasta lezije prema okolišu. 


Pored rezolucije u ravnini slike, tzv. planarne rezolucije, u tomografiji govorimo i 
o aksijalnoj rezoluciji. Aksijalna rezolucija je moć razdvajanja detalja u smjeru 
okomitom na ravninu slike. Jasno je da je potonja određena debljinom 
pojedinačnog sloja. Dakle, aksijalna rezolucija je nezavisna o čimbenicima koji 
određuju planarnu rezoluciji i možemo ju sami odabrati. Pri tome valja znati da 
rekonstrukcija većeg broja tanjih slojeva zahtijeva veće vrijeme snimanja 
(odgovorite zašto, imajući u vidu statističku narav radioaktivnog raspada). 


Naravno, snimanje iz više kutova je vremenski zahtjevno, te se ovom 
tomografskom metodom ne mogu pratiti promjene radioaktivnosti, već samo 
statična raspodjela radioobilježivača. 


PET: POZITRONSKA EMISIJSKA TOMOGRAFIJA 


Osim SPECT-a postoji još jedna tomografska metoda koja koristi radionuklide. 
Radi se o pozitronskim emiterima, a metoda se naziva pozitronska emisijska 
tomografija (PET). Sjetimo se da pozitronskim raspadom nastaje djelić 
antimaterije-pozitron, koji se na kraju kratkog puta kroz materiju sudara s 
elektronom. Pri tome oba nestaju, a njihov se energetski ekvivalent pojavljuje u 
obliku dvije gama zrake, svaka energije 511 keV. Od odlučujuće je važnosti za PET 
što te dvije gama zrake odlaze na istom pravcu, u dijametralno suprotnim 
smjerovima. To je posljedica zakona sačuvanja količine gibanja, uz pretpostavku da 
prije anihilacije pozitron i elektron praktički miruju (SLIKA 2.12). 


“<< 


511 keV 
Pozitron putuje 1-3 
mm (ovisno o energiji) 
prije anihilacije 


U anihilaciji ostaju 
sačuvani snergsa 
i kolsčina gibanja 
zbog čega su: 511 keV 
fotoni po 511 keV 
fotoni gotovo kolinearni 

SLIKA 2.12 Događaji nakon pozitronskog raspada. 


SLIKA SE DOBIVA BEZ KOLIMATORA, A PROJEKCIJE 
TRENUTNO 


Dijametralno suprotne gama zrake nastale anihilacijom para pozitron-elektron 
registrira sustav niza malih detektora, cirkularno razmještenih oko ispitivanog dijela 
tijela. Iz podatka o kojem se paru detektora radi zaključujemo na kojem je pravcu 
izvor zračenja. Jedan pozitronski izvor odašilje parove gama zraka u svim 
smjerovima, koje registriraju parovi detektora (jedan par po pojedinom raspadu). 
Položaj izvora određuje se kao scjecište pravaca na kojima leže detektorski parovi 
(SLIKA 2.13). 








SLIKA 2.13 Položaji pozitronskih izvora (A,B) određuju se u sjecištu pravaca na kojima leže 
detektorski parovi koji su registrirali anihilacijske fotone. 


Dakle, PET rekonstrukcijski algoritam sličan je algoritmu unazadnog projiciranja 
SPECT metode. Bitna je razlika SPECT 1 PET metoda što potonja ne zahtijeva 
uporabu kolimatora. Razlog tome je gotovo istodobno dolaženje anihilacijskih 
fotona na nasuprotne detektore. Elektronika kamere radi u režimu tzv. 
koincidentne detekcije. Sustav registrira samo one parove događaja koji su gotovo 
simultani, u uskom vremenskom intervalu od nekoliko nanosekundi. Zbog toga 
fotone koji potiču iz drugih dijelova tijela ne moramo fizički apsorbirati u 
kolimatoru, jer oni najčešće nemaju svog koincidentnog para (SLIKA 2.14). 


Zbog snimanja raspodjele radiofarmaka bez uporabe kolimatora PET ima sljedeće 
prednosti pred drugim radionuklidnim slikovnim metodama: 


1. značajno bolju rezoluciju (usporedivom s ultrazvučnom) i 


2. značajnu veću osjetljivost registracije zračenja. 

Velika osjetljivost registracije zračenja i činjenica da je detektor PET kamere 
stacionaran omogućavaju puno brže snimanje podataka potrebnih za rekonstrukciju 
presjeka nego što je to u SPECT-u. Zato su PET metodom moguća dinamička 
tomografska snimanja. 

SLIKA 2.14 Pozitronska kamera koristi istodobni dolazak dva kolinearna anihilacijska fotona na par 
nasuprotnih detektora. Većinom samo takvi fotoni, nastali unutar iscrtkanih linija, proizvode 
koincidentne pulseve u dvjema fotomultiplikatorkama (FMC). Pozitrone izvan osjetljivog volumena 
(položaji A i C) obično registrira samo jedan detektor. Ukoliko su slučajno događaji u položajima A 
i C simultani, može doći do koincidentne detekcije. Takvi rijetki događaji uzrokuju pogreške u 
određivanju položaja izvora. 


POZITRONSKI EMITERI OSLIKAVAJU METABOLIČKE PROCESE 


Sjetimo se da su pozitronski emiteri uglavnom lagani elementi, koji su prisutni u 
biološki važnim molekulama. Kako im je višak protona relativno velik, raspadaju se 
brzo (TABLICA 2.3). Ta su dva svojstva ključna za njihovu dijagnostičku uporabu. 


TABLICA 2.3 Najčešći PET radionuklidi 








Radionuklid Poluživot (min) Nosač Uporaba 

Ugljik-11 20.5 Dušične kiseline Klinička istraživanja 

Dušik-13 10 Amonijak (NH3) Kardiologija 

Kisik-15 2.1 H20, CO, CO, Klinička istraživanja 

Fluor-18 110 FDG i F-dopamin Onkologija, 
kardiologija i 
neurologija 

Rubidij-82 1.3 Analozi kalija Kardiologija 





Ugljik-11, dušik-13 i kisik-15 radionuklidi su elemenata prisutnih u gotovo svim 
organskim molekulama, te su mogućnosti primjena brojne. Međutim, zbog brzih 
tempa raspada ti se radionuklidi mogu koristiti samo u blizini ciklotrona. Rubudij- 
82 također je kratkoživuć, ali se može dobiti generatorski. 

Također se neki atomi mogu supstituirati kao analozi. Primjer je fluor, koji se 
koristi kao analog vodika. Kao pozitronski emiter dostupan je F-18, koji se može 
inkorporirati u radiofarmak F-18-fluor-deoksi-glukozu (F-18-FDG). To je daleko 
najčešći PET radiofarmak. Mogućnosti su uporabe praktički neograničene, obzirom 
da svaka stanica u aerobnom metabolizmu kao gorivo koristi glukozu. 


Provjera znanja 


Od 5 ponuđenih odgovora uvijek je točan samo jedan 


2.1 Svojstvo radionuklida 99m-Tc NIJE: 


a) “čisti je gama emiter 

b) stvara mnoge spojeve 

c) relativno je jeftin 

d) poluživot mu je 6 sati 

e) energija gama fotona mu je 360 keV 


2.2 Radionuklid je radioindikator i radioobilježivač u primjeru: 


a) scintigrafija štitanjače s J-131 

b) renografija s orto-jod-131-hipurnom kiselinom 

c) scintigrafija bubrega s Tc-99m-dietilen-triamin-pentooctenom kiselinom 
d) scintigrafija pluća s Tc-99m-makroagregatom 

e) scintigrafija jetre s Tc-99m-sumpornim koloidom 


2.3. Prednost radioaktivnih pred drugim indikatorima u mjerenju volumena tjelesnih tekućina je: 


a) mogućnost kolimacije gama zraka 

b) uporaba masivnog detektora 

c) visoka specifičnost reakcije antitijelo-antigen 
d) velika osjetljivost registracije gama zračenja 
e) stohastična narav radioaktivnog raspada 


2.4 Scintigrami imaju slabu rezoluciju zbog: 


a) nužnosti kolimacije gama zraka i masivnog detektora 

b) nužnosti kolimacije gama zraka i brzog raspada izvora radioaktivnosti 

c) nužnosti uporabe masivnog detektora i brzog raspada izvora radioaktivnosti 
d) nisko-kontrastnih lezija i kolimacije gama zraka 

e) nisko-kontrastnih lezija i uporabe masivnog detektora 


2.5 Prednosti pozitronske tomografije pred svim drugim scintigrafskim metodama su: 


a) bolja rezolucija i veća dostupnost pozitronskih emitera 

b) posljedjica snimanja bez uporabe kolimatora 

c) posljedica velike energije anihilacijskih fotona 

d) veća osjetljivosti registracije i veća dostupnost pozitronskih emitera 
e) bolja rezolucija i mogućnost tomografije 

3. poglavlje 


FIZIKA DIJAGNOSTIKE 
MAGNETNOM REZONANCIJOM 


e Magnetna svojstva atomskih jezgri 
Neke su jezgre mali magneti 
Jezgre u vanjskom magnetnom polju 
Indukcija rezonancije 


Relaksacijska vremena 


e Oslikavanje pomoću magnetne rezonancije 
Što je i kako nastaje MR slika 
Dijagnostički parametri MR slike 

Magnetna svojstva atomskih 
jezgri 


NEKE JEZGRE SU MALI MAGNETI 


Sjetimo se da elekrični naboji, osim statičnih električnih polja, mogu stvarati i 
magnetna polja. Magnetno polje stvara naboj u gibanju. To je polje proporcionalno 
umnošku naboja i kutne količine gibanja, tj. njegovom magnentnom momentu. 
lako je efektivni naboj neutrona nula, on ima kompleksnu strukturu, te posjeduje 
magnetni moment. Protoni i neutroni u atomskoj jezgri ne miruju, već kruže po 
orbitama, a imaju i vlastitu kutnu količinu gibanja- spin (poput elektrona). Spin 
nukleona slikovito predočavamo kao vrtnju oko vlastite osi. Pri tome po dva 
protona i po dva neutrona imaju jednake i suprotno usmjerene magnetne momente, 
koji se međusobno poništavaju. Stoga jezgre s parnim brojem protona i neutrona 
nemaju magnetna svojstva. Nasuprot tome oko 2/3 jezgara imaju neparne brojeve 
protona ili neutrona (ili oboje), te se ponašaju kao mali magneti. 


Jezgra koju koristimo u medicinskoj dijagnostici je jezgra vodika-proton. To je 
stoga što je njegova koncentracija u tijelu najveća. 


Pojava koju ćemo prikazati temelji se na magnetnim svojstvima jezgre i zove se 
magnetna rezonancijaa (MR), dok je kratica pridružene slikovne dijagnostike 
MRI (Magnetic Resonance Imaging). Potpuniji naziv: nuklearna magnetna 
rezonancijaa (NMR) napušten je iz komercijalnih razloga. Naime, atribut- 
nuklearna mogao bi sugerirati prisustvo ionizirajućih zračenja, kojih ovdje odista 
nema. 


JEZGRE U VANJSKOM MAGNETNOM POLJU 


lako su individualne jegre mali magneti, uzorak koji sadrži jezgre s magnetnim 
momentom ne mora imati makroskopska magnetna svojstva. Naime, zbog 
nasumičnog termičkog gibanja, orijentacije pojedinih magneta u prostoru su 
slučajne, te se njihovo djelovanje međusobno potire (makroskopska magnetna 
svojstva zbog drugih razloga, vezanih za elektronske oblake, ovdje ne razmatramo). 


Izuzetak nastaje ako takav uzorak stavimo u vanjsko magnetno polje. Kao što dva 
makroskopska magneta međudjeluju, tako će i jezgre s magnetnim momentom 
"osjećati" vanjsko magnetno polje. Pri tome se magnetni momenti jezgara 
orijentiraju u pravcu vanjskog magnetnog polja, zauzimajući dvije moguće 
orijentacije: paralelnu i antiparalelnu. Pri tome se nikad ne postiže savršeno 
slaganje, već individualni magnetni momenti precesiraju oko vektora vanjskog 
magnetnog polja (SLIKA 3.1). 

Paraleina 





Antparalelna 


SLIKA 3.1 Moguće orijentacije magnetnih momenata jezgri u vanjskom magnetnom polju By. 


U ravnoteži je nešto više jezgara paralelne orijentacije, jer u tom stanju imaju nižu 
energiju. Posljedično, vanjsko magnetno polje magnetizira uzorak, jer zbroj svih 
individualnih magnetnih momenata jezgri više nije nula, već vektor u pravcu 
vanjskog magnetnog polja (SLIKA 3.2). 





SLIKA 3.2 Zbrajanje vektora pojedinih magnetnih momenata daje makroskopsku magnetizaciju M, 
u smjeru vanjskog magnetnog polja By. To je zbog toga što komponente magnetnih momenata u 
transverzalnoj ravnini rotiraju u različitim, slučajnim fazama, te se poništavaju. Nasuprot tome, 
komponente u smjeru B, se ne poništavaju, jer paralelnih spinova ima više. 

Signal magnetne rezonancijee nastaje zbog različitih naseljenosti energijskih stanja 
jezgri, te je povoljno da je ta razlika što veća. Obzirom da je potonja proporcionalna 
vanjskom magnetnom polju, u MRI se koriste vrlo jaki statični magneti. Pored toga, 
za realno dostižne gustoće magnetnog toka od 2 T, u slučaju jezgri vodika, od 
jednog milijuna jezgri samo je njih 16 više u stanju niže energije (paralelne 
orijentacije). Zbog toga: 


—> MR signal je inherentno slab, te se mora opetovati i zaštititi od smetnji (šuma). 


Razlika energija jezgara paralelene i antiparalelne orijentacije također je 
proporcionalna vanjskom magnetnom polju. U slučaju jezgri vodika i magnetnih 
polja koja se koriste u praksi, ta razlika odgovara energiji radiofrekventnog fotona. 
To je presudna činjenica jer su radiofrekventni fotoni u metodi magnetne 
rezonancijee i pobuđivači i signal. To je moguće zato jerje za njih naše tijelo 
propusno. (Sjetimo se da je tijelo gotovo nepropusno za infracrvenu 1 vidljivu 
svjetlost, te da tek djelomice propušta X i gama zrake.) 


INDUKCIJA REZONANCIJE 


Poremećaj naseljenosti energijskih stanja jezgri nastaje ako ih izložimo vanjskom 
radiofrekventnom elektromagnetnom polju. Tada jezgre u nižem energijskom stanju 
(paralelne orijentacije prema smjeru stalnog magnetnog polja) "upijaju" energiju 
radiofrekventnih fotona i prelaze u stanje više energije (antiparalelne orijentacije). 
Posljedično se smanjuje višak jezgri u stanju niže energije, pa time i iznos vektora 
makroskopske magnetizacije promatranog uzorka. Osim toga, pod utjecajem 
promjenjivog radiofrekventog polja, čija je magnetna komponenta okomita na smjer 
stalnog magnetnog polja, individualni magnetni momenti jezgara počinju precesirati 
sinkrono s vrtnjom radiofrekventog polja. Time se generira rotirajuća, transverzalna 
komponenta makroskopske magnetizacije. Tu pojavu, uz spomenuto slabljenje 
longitudinalne komponente makroskopske magnetizacije (paralelne s vanjskim 
stalnim magnetnim poljem) slikovito predočavamo kao istodobno zakretanje 
(nutaciju) vektora magnetizacije iz smjera stalnog magnetnog polja i njegovu 
precesiju oko tog polja, sinkrono s vrtnjom promjenjivog radiofrekventnog polja 
(SLIKA 3.3). 

SLIKA 3.3 Transverzalna magnetizacija nastaje jer pojedini magnetni momenti rotiraju sinkrono (u 
fazi) s vrtnjom vanjskog radiofrekventnog polja B,;. 


Dakle, vanjsko promjenjivo radiofrekventno polje pobuđuje rezonanciju 
individualnih magnetnih momenta jezgri, što stvara periodički promjenjivu 
makroskopsku magnetizaciju u ravnini okomitoj na smjer stalnog magnetnog polja 
(transverzalnoj ravnini). To je odlučujuća činjnica, jer bez rezonancije ne bi bilo niti 
mjerljivog MR signala. Naime, po Faradayevom zakonu, ta promjenjiva 
komponenta makroskopske magnetizacije inducira signal (napon) u zavojnici 
smještenoj u transverzalnoj ravnini. Upravo je to signal magnetne rezonancijee 
(SLIKA 3.4). 


My 


Zavojnica 


SLIKA 3.4 Nakon primjene radiofrekventnog pulsa transverzalna magnetizacija Mxy rotira oko osi 
stalnog magnetnog polja, čime se, u skladu s Faradayevim zakonom, u zavojnici u transverzalnoj 
ravnini inducira elektromotorna sila 

RELAKSACIJSKA VREMENA 


Vektor makroskopske magnetizacije zakrenut će se to više što je radiofrekventno 
polje jače i što duže traje. Radiofrekventni puls koji zakrene vektor makroskopske 
magnetizacije u transverzalnu ravninu, gdje rotira sinkrono s poljem, zove se I1/2 
puls. Tada longitudinalna magnetizacija isčezne, jer je ostvarena jednaka 
naseljenost energijskih stanja jezgri. Tzv. II puls zakrene magnetizaciju za 180 
stupnjeva, kada je ostvarena inverzna naseljenost energijskih stanja jezgri. 


Nakon što se radiofrekventno polje isključi, sustav jezgri oslabađa se viška energije 
i vraća u početno stanje. Signali koji se tada registriraju tvore MR sliku. 


Dva dijelom neovisna parametra karakteriziraju povratak sustava pobuđenih jezgri 
u početno stanje: 


T, je vrijeme potrebno da se nakon I1/2 pulsa longitudinalna komponenta 
makroskopske magnetizacije vrati na 63 % početne vrijednosti i zove se vrijeme 
relaksacije spina u rešetku, a 


T, je vrijeme porebno da, nakon I1/2 pulsa, iznos vektora transverzalne 
magnetizacije padne na 37 % od maksimalne vrijednosti i zove se spin-spin 
relaksacijsko vrijeme. 


Nasuprot zorno očekivanom, povratak vektora makroskopske magnetizacije iz 
transverzalne ravnine u početni smjer ne možemo opisati vektorom konstantnog 
iznosa koji se rotira i vraća u početni smjer, tj. tako da “film" njegovog pada u 
transverzalnu ravninu odmotamo unazad. Tada bi vremena T; i T2 bila jednaka. 
Međutim, vremena T; i T» samo su djelomice povezana. Tako npr. nakon potpunog 
vraćanja longitudinalne magnetizacije (određene vremenom T;) relakasacija je 
završena, te ne može postojati niti transverzalna magnetizacija, što znači da je 
uvijek: 

To<Ti 
Međutim, moguće je da transverzalna komponenta naglo iščezne, te da se potom 
vektor magnetizacije sporo vraća u početnu vrijednost, isključivo elongacijom po 
osi vanjskog stalnog magnetnog polja. 


Te je činjenice moguće objasniti ako promotrimo mehanizme kojima se pobuđeni 
uzorak jezgri vraća u ravnotežno stanje. 


e Vrijeme T; vezano je za vraćanje jezgara iz pobuđenih, viših u niža energijska 
stanja. Time se povećava longitudinalna komponenta makroskopske magnetizacije. 
Porcije energije koje se oslobađaju jednake su razlici energijskih stanja jezgri, što 
odgovara energiji radiofrekventnog fotona. Ti procesi mogu biti spontani, ali ih 
značajno stimulira prisustvo lokalnog elektromagnetnog polja u radiofrekventnom 
spektru. Za određenu jezgru to znači blizinu molekula koje imaju dipolni moment i 
rotiraju radiofrekventnom frekvencijom. Za pobuđene protone u čistoj vodi T; je 
relativno dugo, oko 3 s, jer su frekvencije rotacija molekula čiste vode prevelike. U 
biološkom tkivu Ti je u širokom rasponu između 2 s i nekoliko stotinki ms. To je 

zato što se protoni u vodi vezanoj za velike molekule (proteine) relaskiraju brzo, 
zbog puno sporije rotacije makromolekula. 


e Vrijeme T2 vezano je za gubitak rezonancije jezgri, čime se gubi transverzalna 
magnetizacija. U tim se procesima energija ne izmjenjuje (zato kratko T,» ne mora 
značiti kratko T;). Za razliku od vremena T; (koje je određeno međudjelovanjem 
jezgre s molekulom vode kao cjelinom) gubitak rezonancije nastaje 
međudjelovanjem dvije susjedne jezgre (protona). 


U vodi su T; i T2 približno jednaki (oko 3 sekunde). T, se skraćuje s mobilnošću 
relaksacijskih središta, jer je za određenu jezgru povoljno da su joj dostupna polja 
što više susjednih molekula. Zato se u krutinama T; znatno produžava. Nasuprot 
tome gubitak je rezonancije tim brži što su susjedne jezgre fiksiranije u prostoru. 
Zato se u krutinama T, znatno skraćuje. Dakle, općenito vrijedi: 


T,(čvrsto) > T,(tekuće) = To(tekuće) >> T2(čvrsto) 


Oslikavanje pomoću magnetne 
rezonancije 


ŠTO JE I KAKO NASTAJE MR SLIKA 


Zavojnica koja stvara promjenjivo radiofrekventno polje (uzbudu) najčešće je 1 
detektor signala koji nastaju relaksacijom. Signal magnetne rezonancijee je napon 
koji se inducira na krajevima zavojnice zbog promjenjive transverzalne 
komponente makroskopske magnetizacije. Signal će biti to veći što potiče od više 
jezgara koje rezoniraju u fazi. Ako se radi o jezgrama vodika u biološkom uzorku, 
signal će biti jak u područjima gdje je puno protona, tj. praktički vode. 


> Dakle, MR slika prvenstveno je vodena mapa tijela. 


Gustoća vode u tijelu izvor je primarnog kontrasta u MRI. Taj se primarni kontrast 
može znatno pojačati metodom snimanja, kada se naglašavaju prostorne razlike u 
relaksacijskim vremenima T, i (ili) T2. Sjetimo se da je MR signal inherentno slab, 
te slika nastaje “lijepljenjem" nekoliko tisuća sljedbenih sličica jedne na drugu. 
Svaka je sličica rezultat jednog ciklusa uzbuda/relaksacija. Međutim, upravo zbog 
pojačavanja primarnog kontrasta, vrijeme između dvije uzastopne uzbude kraće je 
od vremena potrebnog za cjelovitu relaksaciju svih jezgri u uzorku. One jezgre koje 

se relaksiraju brže (npr. protoni u vezanoj vodi) dominirat će u signalu u odnosu na 
jezgre koje se relaksiraju sporije (npr. protoni u slobodnoj vodi). 


> Brz tempo ponavljanja određene kombinacije radiofrekventnih pulseva selektivno 
prigušava područja s dugim T11 (ili) T2. 


U zavojnicu dolaze signali iz raznih dijelova tijela istodobno. Za stvaranje slike 
potrebno je razlikovati signale iz raznih dijelova prostora. Neka je os vanjskog 
magnetnog polja označena kao z, a transverzalna ravnina x-y. Z koordinata uzorka 
fiksira se selektivnim pobuđivanjem uzorka (izlaganjem radiofrekventnom polju) 
sloj-po sloj u smjeru osi. 


Dakle, MR slika se dobiva sloj-po-sloj, što je, uz potrebu opetovanja ciklusa 
uzbuda/relaksacija, uzrok relativno dugom vremenu MRI pretraga. 


Pozicija u x-y ravnini određuje se superponiranjem linearnih gradijenata stalnom 
magnentnom polju u obje dimenzije (B, i B,). Na taj se način svakoj poziciji jezgre 
u x-y ravnini pridodaje jedinstveno (malo promijenjeno) stalno magnetno polje. 
Različito stalno magnetno polje znači i različitu radio-frekvenciju pobuđivača i isto 
tako različite frekvencije relaksacijskih signala. Preostaje iz “smjese" primljenih 
signala razlučiti intenzitete raznih frekvencija, a time i jačinu signala izvora 
određene pozicije (što predstavlja sliku). Te složene matematičke analize obavlja 
računalo. 


DIJAGNOSTIČKI PARAMETRI MR SLIKE 


Konstrast na slici magnetne rezonancijee primarno je gustoća protonskih jezgri 
(protoni u jezgrama osim vodikove ne doprinose MR signalu). Kako je u tijelu puno 
vode, a u molekuli vode su dvije jezgre vodika, gustoća protonskih jezgri približno 
je jednaka gustoći vode. 


Primarni konstrast u MRI ne bi bio dovoljan da ta skupa dijagnostika konkurira 
ostalima (CT, ultrazvuk). Na sreću, tkiva koja sadrže približno jednake 
koncentracije vode mogu se prikazati kontrastno ako se razlikuju u relaksacijskim 
vremenima T, i (ili) T2. Tako se neki tumori prikazuju bljeđe od okolnog mekog 
tkiva zato jer sadrže manji postotak vezane vode (koja se brzo relaksira). 


Zbog ekstremno kratkog vremena transverzalne relaksacije T2 u kostima iz njih ne 
dobivamo MR signal (sjetimo se da signal nastaje zbog promjenjive transverzalne 

magnetizacije, koja se u kostima u trenutku izgubi). To ne znači da u MRI kosti ne 
vidimo, dapače, osiguran je ekstreman kontrast prema mekom tkivu. 


Također atoma vodika ima i u drugim molekulama, koje su ponekad izvor dodatnog 
kontrasta. Tako se na slici magnetne rezonancijee bijela moždana masa prikazuje 
jače (svjetlije) nego siva jer sadrži više kolesterola, čiji se jezgre vodika relaksiraju 
brže od vodenih. 

Rezolucija u MRI prvenstveno ovisi o: 
1. homogenosti (prostornoj uniformnosti) statičnog magnetnog polja B i 
2. veličini prostornih gradijenata B, i By. 


Teorijski, što je homogenije jako magnetno polje i što su veći njegovi prostorni 
gradijenti, to je bolja rezolucija slike. U praksi je bitno i da je stalno magnetno 
polje, osim homogenosti, što jače. To je stoga jer je signal magnetne rezonancijee 
tada jači, te je potreban manji broj ponavljanja, što skraćuje vrijeme snimanja. Time 
se smanjuju utjecaji micanja ispitanika i periodičnog kretanja organa (poput srca i 
pluća). Također je kod jačeg signala utjecaj šuma (lažnih elektromagnetnih signala 
iz okoline) manji. 


Međutim, cijena uređaja eksponencijalno raste sa snagom statičnog magneta. U 
praksi su u uporabi uređaji s magnetima koje proizvode polja gustoće toka do 2 T. 
Zahtjev uniformnosti znači da se to polje ne razlikuje u prostoru (bolje od 1:10) 
kojeg zauzima ispitivani dio tijela. Ponekad se rabe supravodljivi magneti 
(električne zavojnice od niobij-titana, materijala koji, ohlađen ispod temperature 
tekućeg helija, vodi električnu struju bez otpora). Iako ti magneti ne troše električnu 
energiju, održavanje je skupo jer ih valja hladiti tekućim helijem (što je skupo i 
zahtijeva periodične izmjene). Druga je mogućnost uporaba običnih elektromagneta 
(zavojnica od bakra ili aluminija). Njihova je početna cijana manja, ali su troškovi 
održavanja često i veći, jer takav magnet troši oko 40 kW električne energije. 

Provjera znanja 


Od 5 ponuđenih odgovora uvijek je točan samo jedan 


3.1 Sve jezgre s magnetnim svojstvima imaju: 


a) jednake brojeve protona (Z) i neutrona (N) 
b)N>z 

c)N<Z 

d) neparan N ili Z 

e)nepane NiZ 


3.2 Signal magnetne rezonancijee je slab (A) zato jer 
Naseljenosti stanja jezgri različite energije vrlo se malo razlikuju (B) 


a) A i B točni i povezani 

b) A 1 B točni, ali nepovezani 
€) A točno, B netočno 

d) A netočno, B točno 

e) Ai B netočni 


3.3 Primarni kontrast MR slike pojačava se: 


a) uporabom kontrastnog sredstva 

b) povećanjem jakosti stalnog magnetnog polja 

c) pojačanjem jakosti radiofrekventnog polja 

d) brzim ponavljanjem ciklusa uzbuda-relaksacija 
e) produženjem vremena snimanja 


3.4 Relaksacijska vremena T,i T> uzorka tkiva: 


a) ne ovise o temperaturi 

b) ovise o gustoći tkiva 

€) ovise o udjelu vode u tkivu 

d) ovise o udjelu vezane u ukupnoj vodi 
e) podjednaka su u kostima 


3.5. Mogućnost prostorne lokalizacije signala magnetne rezonancijee osigurava: 


a) homogenost statičnog magnetnog polja 

b) kolimacija signala 

Cc) prostorni gradijenti statičnog magnetnog polja 
d) nehomogenost raspodjele vode u tijelu 

e) prostorni gradijenti radiofrekventnog polja 

4. poglavlje 
FIZIKA RADIOLOŠKE 
DIJAGNOSTIKE 


e Što su X zrake 


X zrake nastaju kočenjem elektrona 

Dijagnostičke X zrake su manjih energija od gama zraka 
Rendgenska cijev emitira fotone raznih energija 

Izvor X zraka opisujemo kvalitetom i intenzitetom snopa 
Međudjelovanja X zraka 1 materije 

Filtriranje snopa smanjuje ozračivanje ispitanika 


e Odlike radiograma 


Radiogram oslikava razlike u prigušenju X zraka 
Cijevni napon određuje slikovne kontraste 

Jakost struje određuje brzinu stvaranja slike 

Vrijeme ekspozicije prilagođujemo slikovnom mediju 
Rendgenski filmovi sadrže fluorescentne pojačivače 
Veličina snopa mijenja se kolimacijom 

Veličina izvora određuje rezoluciju slike 

Raspršeno zračenje uklanja se olovnim mrežama 


e Radiografske metode 


*v vre» 


Kontrastna se sredstva daju u krvotok 1 tjelesne šupljine 
Fluoroskopija: stvaranje radiograma uživo 

Slojevita snimanja povećavaju kontraste 

Novije geracije CT uređaja su sve brže 

Što su X zrake 


X ZRAKE NASTAJU KOČENJEM ELEKTRONA 


O X zrakama smo govorili u Poglavlju 1. Radi se o elekromagnetnom zračenju 
visokih frekvencija (energija), iznad ultraljubičastog dijela spektra. Takva se 
zračenja u međudjelovanju s materijom ponašaju kao čestice (paketići energije), te 
se ne mogu fokusirati, za razliku od svjetlosti manjih frekvencija. Isto vrijedi i za 
gama zrake, razlika je samo u nastanku. Dok gama zrake odašilju uzbuđene 
atomske jezgre, X zrake nastaju kočenjem elektrona u sredstvu s visokom 
atomskim brojem (teškom metalu). Najčešće se srećemo s X zrakama iz sintetskog 
izvora, stroja kojeg je napravio čovjek (SLIKA 4.1). 

SLIKA 4.1 Uređaj za proizvodnju X zraka sastoji se od evakuirane staklene cijevi u kojoj su 
negativna elektroda (katoda) i pozitivna elektroda (anoda) na visokoj razlici potencijala (desetine 
tisuća volti). Katoda se zagrijava posebnim grijačem i zbog toga oslobađa elektrone, koji se potom 
ubrzavaju prema anodi. Kada elektroni velike kinetičke energije udare u anodu, naglo se 
zaustavljaju, pri čemu se mali dio njihove kinetičke energije (obično manji od 1 %) oslobađa u 
obliku elektromagnetnog zračenja. To je rendgensko ili X zračenje. Veći dio energije elektrona 
zagrijava anodu, koja ima relativno malu površinu (da bi izvor zračenja bio što približnije točkast). 
Zbog toga je potrebno spriječiti da se anoda ne rastali. To se postiže korištenjem rotirajuće anode. 
Radi se o disku od volframa, koji brzo rotira (tipično 3000 puta u minuti) oko osovine od molibdena. 
U svakom je trenutku samo manji dio površine diska izložen elektronskom snopu, dok se drugi 
dijelovi hlade (više toplinskom radijacijom nego kondukcijom). 

DIJAGNOSTIČKE X ZRAKE SU MANJIH ENERGIJA OD GAMA 
ZRAKA 


Gama zrake imaju veliku energiju zbog čega se relativno malo apsorbiraju u tkivu. 
Njihova se apsorpcija u tijelu u slikovnoj dijagnostici najčešće jednostavno 
zanemaruje. Nasuprot tome, slike dobivene pomoću X zraka (radiogrami) upravo 
počivaju na apsorpciji tog zračenja u tijelu. Zbog toga se koriste fotoni nižih 
energija od većine gama zračenja. 


RENDGENSKA CIJEV EMITIRA FOTONE RAZNIH ENERGIJA 


Pojava kada naboj koči i izgubljenu energiju oslobađa u obliku fotona naziva se 
zakočno zračenje ('bremmstrahlung"). Energija fotona ovisi koliko naglo naboj 
koči. Zato su te energije u rasponu od gotovo nule (velikih valnih duljina), do 
fotona čija je energija jednaka početnoj kinetičkoj energiji elektrona. Potonji slučaj 
odgovara potpunom zaustavljanju elektrona. Prilikom dolaska na anodu svi 
elektroni imaju istu kinetičku energiju, koja je jednaka umnošku naboja elektrona i 
napona u cijevi eU. Znači da su energije koje emitira X cijev u rasponu od nule do 
najveće, određene cijevnim naponom. Učestalost raznih energija u tom rasponu je 
spektar X zračenja. Njegov oblik ovisi o materijalu od kojeg je napravljena anoda 
i sastoji se od dva dijela koji se razlikuju po nastanku (SLIKA 4.2): 

SLIKA 4.2 Spektar X-zračenja volframa u funkciji energije fotona. 

* Kontinuirani spektar nastaje opisanim zakočnim zračenjem, grafički je 
unimodalna, neprekidna crta, nakošena udesno (najučestalija je energija oko 40 % 
od najveće). 


* Linijski spektar je rezultat emisija nekoliko diskretnih energija, vidljivih kao 
tanke linije koje strše iznad kontinuiranog dijela. Nastaje tako što brzi elektroni 
ioniziraju atome sredstva, imajući dovoljno energije za oslobađajanje dobro vezanih 
unutarnjih elektrona (iz K 1 L ljuski). Nakon toga se elektroni iz viših ljuski spuštaju 
na slobodna mjesta niže energije, pri čemu se razlika energija oslobađa vidom 
fotona (za sredstvo) karakterističnih energija. Zato položaj tih linija ovisi samo o 
sredstvu od kojeg je napravljena anoda. 


IZVOR X ZRAKA OPISUJEMO KVALITETOM I INTENZITETOM 
SNOPA 


Kvalitet snopa X zraka opisuje njegovu prodornost. Određen je oblikom njegova 
spektra. Pretežu li u spektru visoke energije, snop je prodoran, radi se o tzv. tvrdim 
X zrakama, za razliku od slabo prodornih zračenja niskih energija, tzv. mekih X 
zraka. Povećanje kvalitete snopa znači pomak njegovog spektra udesno (prema 
većim energijama). 


Intenzitet snopa X zračenja je zbroj intenziteta svih dijelova spektra (energijskih 
intervala), što odgovara površini ispod spektralne krivulje. 


e Povećanjem cijevnog napona povećava se početna energija kojom elektroni 
udaraju u anodu, pa slijedi: 


1. više je energije raspoloživo za pretvorbu u X zrake, pa se povećava intenzitet 
zračenja 


2. mogući gubici energije elektrona su veći, čime se povećava kvalitet zračenja. 


To znači da povećanje cijevnog napona spektar zračenja i uvećava i pomiče udesno 
(SLIKA 4.3A). 

SLIKA 4.3A Utjecaj mijenjanja cijevnog napona na spektar X-zračenja. 

e Povećanje struje grijanja povećava broj elektrona koji se u jedinici vremena 
oslobađaju s katode, čime se povećava samo intenzitet zračenja, tj, spektar se 
zračenja uvećava, ali ne pomiče (SLIKA 4.3B). 

SLIKA 4.3B Utjecaj mijenjanja struje grijača katode na spektar X-zračenja. 


MEĐUDJELOVANJA X ZRAKA I MATERIJE 


Intenzitet snopa X zraka koji se u vakuumu radijalno širi iz točkastog izvora opada 
s kvadratom udaljenosti od izvora zbog toga što se povećava površina kugle kroz 
koju prolaze zrake (1. poglavlje). 


Ako se radi o snopu paralelnih X zraka (što znači da je izvor jako daleko ili da je 
snop kolimiran) njegov će intenzitet opadati samo zbog međudjelovanja sa 
sredstvom kroz koji snop prolazi. Mehanizmi međudjelovanja isti su kao 1 u slučaju 
gama zraka: foto-efekt, Comptonovo raspršenje i, za energije veće od 1.022 MeV, 
stvaranje para. Osim toga, na nižim energijama postoji i mogućnost tzv. elastičnog 
raspršenja, kada X zraka promijeni smjer, bez gubljenja energije (TABLICA 4.1). 


TABLICA 4.1 Vjerojatnosti međudjelovanja X fotona energije E sa sredstvom rednog broja Z 








Mehanizam Ovisnost o E Ovisnost o Z Komentar 

Elastično raspršenje Opada s porastom E Raste s porastom Z Važno samo za £<20 keV 

Foto-efekt Opada brzo s Naglo raste s Prevladavajući proces u 
porastom E (+1/E*) porastom Z (-Z*) dijagnostičkim uređajima 

Comptonovo Opada sporo s Ne ovisi o Z Prevladavajući proces u 

raspršenje porastom £ terapijskim uređajima 

Stvaranje para Raste s porastom E Raste s porastom Z Važno iznad 5 MeV, 


događa se iznad 1.02 MeV 

Ako zbroj vjerojatnosti tih procesa po jedinici puta u nekom sredstvu, za X zrake 
određene energije, označimo s u (linearni koeficijent prigušenja), početni intenzitet 
snopa /y opada s duljinom puta d po jednadžbi: 


I=le*“ 
Podsjetimo se i da se koristi maseni koeficijent prigušenja up=,uW/p. 


Međutim, X zrake su energetski heterogene, pa za snop u cijelosti gornja jednadžba 
ne vrijedi (već samo za svaku energiju posebno). Ipak, debljina poluprigušenja d;/x 
može se definirati kao ona debljina sredstva koja ulazni intenzitet smanjuje na pola. 


Koeficijenti prigušenja manji su za fotone visokih energija, tj. X zrake većih 
energija teže se prigušuju. Zbog toga energetski heterogen snop X zraka prolazom 
kroz sredstvo postaje sve tvrđi, tj. debljina poluprigušenja mu nije konstantna, već 
postaje sve veća (do granice određene maksimalnom energijom fotona). 


U radionuklidnoj slikovnoj dijagnostici interesirala su nas međudjelovanja gama 
zraka s detektorima zračenja, dok njihov prolaz kroz tijelo nije sadržavao 
dijagnostičke informacije. Nasuprot tome, u dijagnostičkoj radiologiji 
međudjelovanja zračenja i tijela određuju sadržaj slike. 


U većina je dijagnostičkih X-cijevi napon oko 30 kV, pa je najveća energija fotona 
30 keV. Za te je energije foto-efekt prevladavajući način prigušenja u tkivima. 
Obzirom da vjerojatnost fotoelektričnog efekta raste s kubom atomskog broja 
atoma sredstva, kosti (Z=14) apsorbiraju radijaciju intenzivnije nego meko tkivo 
(Z=7). Tome pridonosi i 1.5 do 2 puta veća gustoća kostiju. Zbog toga se na 
radiogramima kosti prema mekom tkivu prikazuju vrlo kontrastno. 


—> Većina uređaja za radioterapiju prozvodi X zrake puno većih energija, od 0.5 do 5 
MeV (osim kada se zrače tumori kože). Na tim energijama prevladava Comptonovo 
raspršenje. Obzirom da je Comptonovo raspršenje neovisno o atomskom broju, 
preferentno ozračivanje kostiju nije toliko izraženo (jer najčešće i nije cilj). 


FILTRACIJA SNOPA SMANJUJE OZRAČIVANJE ISPITANIKA 


U radiološkoj dijagnostici korisni su fotoni takvih energija koji dijelom prolaze 
kroz tijelo, a dijelom se u njemu apsorbiraju (ovisno o debljini i vrstama tkiva na 
svom putu). Fotoni niskih energija nisu korisni jer se potpuno apsorbiraju, bez 
obzira kojim putem nastoje proći. Zbog toga se primarni snop X zraka najprije 
propusti kroz tanki sloj apsorbera, tj filtrira. 


Prolazom kroz apsorber snop postaje tvrđi, tj. u spektru su mu niže energije manje 
zastupljene (SLIKA 4.4). Koriste se materijali s visokim atomskim brojem, tako da 
fotoefekt bude prevladavajući način prigušenja. Naime, fotoefektom nisko- 
energertski fotoni bivaju apsorbirani, za razliku od Comptonovog raspršenja, koje 
ih samo zamjenjuje s drugim, još niže energije i promijenjenog smjera. 

Intenzitet / proizvoljne jedinice 





S filterom 


0 20 40 60 80 100 

SLIKA 4.4. Spektar snopa X zraka nakon filtracije ima manji intenzitet i manju učestalost niskih 
energija 
U X cijevima dijagnostičke namjene koriste se filteri od aluminija (Z=13), debljine 


nekoliko milimetara, a u terapijskim su uređajima od težih metala (bakra, olova ili 
zlata). 


Odlike radiograma 


RADIOGRAM OSLIKAVA RAZLIKE U PRIGUŠENJU X ZRAKA 


Iz (gotovo) točkastog izvora izlazi divergentan snop X zraka i ulazi u tijelo, iza 
kojeg je medij na kojem se stvara slika (SLIKA 4.5). Svaka zraka ima drugi smjer, 
pa, ako prođe kroz tijelo bez interakcije, osvijetlit će rendgenski film svaka na 
drugom mjestu. Određeni dio filma zacrnit će se što ga više X zraka "obasja", tj. 
što je: 

1. tijelo u tom smjeru tanje i 

2. što su tvari na tom putu manje gustoće i sastavljene od lakših atoma. 


Drugim riječima, radiogram je ravninski prikaz prigušenja divergentnog snopa X 
zraka u tijelu. Dvije dimenzije koje se prikazuju približne su okomice na većinu 
zraka snopa. Treća dimenzija, debljina tijela u srednjim smjeru snopa, se ne 
prikazuje. 

Izvor 
X-zraka 


Film 





SLIKA 4.5 Shematski prikaz stvaranja radiograma. 


Uočimo da je u ovoj slikovnoj dijagnostici izvor zračenja točkast (za razliku od 
scintigrafije, koja oslikava raspodjelu radioaktivnosti), pa ga ne trebamo kolimirati. 
Također, obzirom na niže energije od većine gama zraka, X zrake se mogu 
detektirati na relativno tankim medijima. To su odlučujuće prednosti glede 
rezolucije slike. 


CIJEVNI NAPON ODREĐUJE SLIKOVNE KONTRASTE 


Radiogram određuju dva nezavisna čimbenika: 1. dimenzije i vrste tkiva koji se 
projiciraju na film 1 2. kvalitet snopa X zraka. Oba čimbenika određuju slikovne 
kontraste, dok samo na potonji možemo djelovati (mijenjanjem cijevnog napona). 


U načelu, mijenjanjem cijevnog napona mijenjamo relativnu učestalost foto-efekta i 
Comptonovog raspršenja u tijelu ispitanika. Niže cijevne napone koristimo ako 
želimo što bolje prikazati koštane strukture (SLIKA 4.6A). Povećanjem cijevnog 
napona povećavaju se kontrasti unutar mekih tkiva (SLIKA 4.6B). 

SLIKA 4.6 Dva radiograma prsnog koša u istog ispitanika. Slika A učinjena je koristeći cijevni 
napon 80 kV i na njoj se vrlo kontrastno prikazuju rebra. Slika B učinjena je koristeći napon 350 kV 
ina njoj se rebra vide manje kontrastno, ali se bolje prikazuju meka tkiva. 


—> Dakle, meka tkiva analiziramo tvrdim zračenjem, a kosti mekim. 


JAKOST STRUJE ODREĐUJE BRZINU STVARANJA SLIKE 


Povećanjem struje grijanja katode kvaliteta zračenja se ne mijenja, ali se povećava 
broj emitiranih fotona u jedinici vremena. Time se povećava brzina osvjetljavanja 
filma ili drugog detektorskog medija (fluoresecentnog ekrana). Bitno je stvoriti 
sliku u što kraćem vremenu, kako bi pomicanje ispitanika i neizbježni periodični 
pokreti nutarnjih organa što manje utjecali na njen kvalitet. 


VRIJEME EKSPOZICIJE PRILAGOĐUJEMO SLIKOVNOM MEDIJU 


Premala ekspozicija filma znači nedovoljni intenzitet zračenja ili prekratko vrijeme 
snimanja, kao i obrnuto. Povećanje intenziteta zračenja (povećanjem struje grijanja 
katode) ograničeno je pregrijavanjem anode. Stoga, za dani cijevni napon (kojeg 
određujemo obzirom na vrstu pretrage) i danu struju grijanja katode (ograničenu 


mehaničkim svojstvima anode), optimalnu ekspoziciju filma ostvarujemo 
odgovarajućim vremenom ekspozicije. Čimbenik kojeg također valja uzeti u obzir 
je i veličina ispitanika. Prolaz snopa zraka kroz krupnije osobe uzrokuje veću 
apsorpciju i raspršenje zračenja, ali i veću divergenciju snopa. 

RENDGENSKI FILMOVI SADRŽE FLUORESCENTNE 
POJACIVACE 


Za razliku od gama zraka, X zrake se mogu detektirati na filmu. Ipak se ne koristi 
običan fotografski, već posebni filmovi. U biti, rendgenski film je fotografski film u 
sendviču od fluorescentnih slojeva (obično kristala cinkovog sulfida). Većinom X 
zrake međudjeluju s fluorescentim slojevima, oni potom emitiraju vidljivu svjetlost, 
koja zacrnjuje film (SLIKA 4.7). 


Fluorescentni slojevi višestruko pojačavaju brzinu osvjetljavanja filma. Međutim, 
jedan fluorescentni točkasti izvor obasjat će konačno područje filma, tim veće što je 
udaljeniji (tj. što je fluorescentni sloj deblji). Takva raspršenja slike s primarnog 
(fluorescentni sloj) na sekundarni medij (film) znače mali gubitak rezolucije slike. 


VELIČINA SNOPA MIJENJA SE KOLIMACIJOM 


Oblik 1 veličina snopa X zraka na izlazu iz cijevi podešava se pomoću masivnog 
apsorbera, koji propušta zračenje samo kroz promjenjiv otvor u svojoj sredini 
(dijafragmu). Tako odabiremo dio tijela za snimanje i prilagođujemo se veličini 
ispitanika. Uređaj sadrži žaruljicu i ogledalo koje stvara snop istog oblika kao što je 
snop X zraka. Tako se vidi koje će područje biti izloženo X zrakama (SLIKA 4.8). 





Ogledalo retlaktira 
Svjetlost, ali je za 


X zrake prozirno 


Žaruljica 


dk 


Okbvne plačice 


K-zrake i svjetlo 


SLIKA 4.8 Kolimator rendgenskog snopa: sustav promjenjive dijafragme (A) s 
optičkom kontrolom (B). 

VELIČINA IZVORA ODREĐUJE REZOLUCIJU SLIKE 


Obzirom da X zrake ne možemo fokusirati, za stvaranje oštre slike (sjene objekta) 
izvor zraka mora biti točkast. U stvarnosti izvor nije točka, već mala pravokutna 
površina, koju nazivamo fokalna mrlja (focal spot). Zbog toga radiogram nije 
savršeno oštra slika, već ima konačnu razlučivost (SLIKA 4.9A). 


Anoda mora imati dovoljnu površinu da ju oslobođena toplina ne rastali. Fokalna se 
mrlja može smanjiti otklanjanjem katode prema okomici snopa. Na taj se način 
postiže da je efektivna veličina fokalne mrlje manja od njene stvarne veličine 


(SLIKA 4.9B). 
A 
Točkasti Konačni 
fokus fokus 
X-zrake 
Objekt 
Film 
Sjena X zraka Penumbra Umbra Rub sjena 
ima oštre rubove (polusjena | (sjena) je razmrljan 


Stvarna površina 
fokalne mrlje 






Elektronski snop 






.. 
»*\ 
- 
- 
-." 
- 


Mata 






-..- 
..*" 





pm... 


X-zrake 


Efektivna površina 
fokalne mrlje 


SLIKA 4.9. Čimbenici oštrine radiograma (polusjene). 

Smanjenjem efektivne veličine fokalne mrlje radiogram postaje oštriji. Međutim, 
time se sve manji dio emitiranih fotona koristi za stvaranje slike (smanjuje se 
prostorni kut pod kojim dio objekta “vidi anodu). Dakle, cijena koju plaćamo je 
smanjenje intenziteta zračenja, što zahtijeva povećanje vremena ekspozicije 
(gubitak dinamike). 


U kliničkoj praksi idemo za što boljom rezolucijom ako snimamo relativno statične 
strukture. U slučaju brzo pokretnih struktura potrebno je uskladiti između suprotnih 
zahtjeva oštrine i dinamičke informacije (tj. prostorne i vremenske rezolucije). 


Konačna veličina izvora zračenja uvjetuje stvaranje tzv. polusjene na radiogramu. 
Iz SLIKE 4.9A je razvidno da širina polusjene: 


1. raste s efektivnom veličinom fokalne mrlje 
2. raste s povećanjem udaljenosti objekta do filma 
3. opada s povećanjem udaljenosti od izvora do filma 


Znači da udaljavanje izvora od ispitanika (time i filma) poboljšava rezoluciju 
radiograma. Međutim, intenzitet zračenja opada s kvadratom udaljenosti od izvora, 
pa 1 za taj način poboljšanja slike vrijede ista ograničenja kao i za smanjenje 
efektivne površine fokalne mrlje (pregrijavanje anode, gubitak dinamika zbog duže 
ekspozicije). 


Udaljenost objekta od filma zadana je anatomskim odnosima i položajem filma 
prema tijelu. Zato nije svejedno da li neki organ snimamo od naprijed prema 
unazad (antero-posteriorno) ili obrnuto. Strukture bliže filmu prikazat će se jasnije 
od udaljenijih, ali s manjim povećanjem. 


RASPRŠENO ZRAČENJE UKLANJA SE OLOVNIM MREŽAMA 


U stvaranju kontrasta radiograma učestvuju 1 fotoefekt i Comptonovo raspršenje u 
tijelu ispitanika. Glede rezolucije slike fotoefekt je poželjnjije međudjelovanje. 
Naime, fotoefektom se foton potpuno apsorbira (nestaje), dok Comptonov raspršeni 
foton može izići 1z tijela i osvijetliti film na “krivom mjestu. Takvi događaji 
smanjuju i oštrinu i slikovne kontraste. To sprječavamo uporabom posebnih 
olovnih mreža (SLIKA 4.10). 

Izvor X zraka 


ispitanik 
Raspršeno zračenje 

SLIKA 4.10. Presjek olovne mrežice za uklanjanje raspršenog X zračenja. Olovne trake postavljaju 
se većom dimenzijom (5 mm) u smjeru izvora X zraka, u materijalu koji propušta X zračenje. U 
smjeru površine široke su samo 0.05 mm i odvojene oko 0.5 mm. Tako se većina primarnih 
(neraspršenih) fotona propušta, dok se raspršeno zračenje apsorbira u mrežici. Utjecaj sjene koju 
stvara mrežica uklanja se pomicanem mrežice tijekom snimanja. 


Radiografske metode 


PLANARNI SU RADIOGRAMI U PRAKSI NAJČEŠĆI 


Najčešća metoda radiološke slikovne dijagnostike je planarna radiografija: 
dvodimenzionalni prikaz atenuacije X zraka u dijelu tijela kroz koji je prošao snop. 
Njene su prednosti jednostavnost, brzina, niska cijena 1 relativno mala doza 
apsorbiranog zračenja ispitanika. 

Ponekad su informacije koje dobivamo planarnom radiografijom nedostatne. Mane 
metode su: 


1. statičnost i 
2. otežano razlikovanje tkiva različite debljine (dimenzije koja se ne prikazuje). 


Stoga se razvijene metode koje poboljšavaju slikovne kontraste, kao i metode 
kojima možemo pratiti gibanja. 


KONTRASTNA SREDSTVA DAJU SE U KRVOTOK 1 TJELESNE 
SUPLJINE 


Drastično povećanje radioloških slikovnih kontrasta postiže se apliciranjem 
umjetnih kontrastnih sredstava u krvotok ili tjelesne šupljine. Najčešće se radi o 
sredstvima s visokom atomskim brojem (jod, barij) koji potpuno apsorbiraju 
zračenje i stvaraju oštru sjenu prema okolnomu tkivu. Druga je mogućnost 
istiskivanje tekućine iz prostora i uvođenje zraka. Time se također povećava 
uočljivost ispitivanog dijela, ali na suprotan način, putem povećane ekspozicije 
filma. Metode postižu nesuporedivo detaljne prikaze anatomskih struktura. 


Mane davanja kontrastnih sredstava su: 
1. mogućnost alergijskih i drugih neželjenih reakcija i 


2. invazivnost, ako se punktiraju arterije ili tjelesni prostori 


FLUOROSKOPIJA: STVARANJE RADIOGRAMA UŽIVO 


Za prikaz promjena u vremenu (dinamiku) valja film zamijeniti medijem na kojem 
ne ostaju trajni zapisi. To je moguće uporabom fluorescentnih zaslona. Na taj se 


način stvara “živa" rendgenska slika i možemo promatrati pokrete pluća pri disanju, 
rad srca, protok krvlju nošenog kontrasta, itd. 


Nažalost, intenziteti zračenja koji stvaraju neposredno vidljivu sliku često su 
neprihvatljivo veliki. Stoga se svjetlina primarne slike višestruko pojačava (oko 
1000 puta) uporabom pojačala slike (SLIKA 4.11). 


Metoda se naziva fluoroskopija i omogućava jedinstvene dijagnostičke 
informacije. U usporedbi sa snimanjima na film, mane metode su: 


1. znatno veće apsorbirane doze i 


2. lošija rezolucija. 

SLIKA 4.11. Dio energije X zraka koje apsorbira fluorescentni ekran oslobađa se emisijom fotona 
vidljive svjetlosti (Poglavlje 1.). Svjetlosni fotoni oslobađaju elektrone u priljubljenoj fotokatodi. Ti 
se elektroni potom ubrzavaju i fokusiraju na niz anoda na sukcesivno višim potencijalima. Jedan 
elektron na svakoj anodi izbije nekoliko sekundarnih elektrona. Konačno, višestruko pojačani 
elektronski snop pada na drugi fluorescentni zaslon. Ta se sekundarna slika obično još snima TV 
kamerom ili video snimačem. 


SLOJEVITA SNIMANJA POVEĆAVAJU KONTRASTE 


Radiogrami su projekcija trodimenzionalnih struktura u ravninu filma (ili 
fluorescentnog ekrana), slično kao što su scintigrami ravninski prikaz 
trodimenzionalne raspodjele radioindikatora. Različite debljine susjednih tkiva 
otežavaju njihovo razlikovanje. Izdvajanje sloja koji nas zanima uklanja taj 
problem, jer su svi detalji iste debljine. 


Dvije su tomografske metode radiološke dijagnostike: klasična tomografija i 
kompjuterizirana tomografija (CT). U prvoj se tomogram dobiva izravno, na 
način da se film 1 izvor zračenja tijekom snimanja kreću (SLIKA 4.12). 


Nasuprot tome, CT je rekonstrukcijska metoda, gdje se slike presjeka tijela dobivaju 
uz pomoć računala. 


Ulazni podaci su prigušenja X zraka koje pod raznim smjerovima prolaze kroz 
tijelo, u ravnini izabranog presjeka. Ti se podaci dobivaju tako da se intenziteti 
zračenja koja izlaze iz tijela (mjereni pomoću scintilacijskih detektora) usporede s 
početnim (neprigušenim) intenzitetom (SLIKA 4.13). 

Fk" Gibanje SD 

SLIKA 4.12 Uređaj za linearnu tomografiju. Rendgenska cijev i film su mehanički povezani, tako 
da se paralelno pokreću, s uporištem u ravnini izabranog sloja. Na taj su način slike objekata u 


izabranoj ravnini (npr. A), uvijek na istom mjestu na filmu (A'), dok su slike objekata izvan te 
ravnine (npr. B) razmrljane, jer se ostvaruju na različitim mjestima na filmu (B'i B"). 

SLIKA 4.13 _CT uređaj 3. generacije. Izvor odašilje lepezast snop X zraka koji prolazi kroz 
ispitivani presjek tijela. Intenzitet propuštenih zraka mjeri se pomoću nekoliko tisuća malih 
detektora, koji čine kružni isječak. Tijekom snimanja jednog sloja izvor i detektor kruže oko 
njegovog središta. Nakon toga se ispitanik pomiče uzduž osi uređaja, te započinje snimanje sljedećeg 
paralelnog sloja. Podaci se šalju u računalo koje rekonstruira slike. 

Nekoliko je rekonstrukcijskih algoritama. Jedan je od njih sličan metodi unazadnog 
projiciranja SPECT podataka (2. Poglavlje). Razlika je što su izlazni podaci, 
umjesto gustoća radioindikatora, koeficijenti linearnog prigušenja (4) u izabranom 
sloju tijela. CT tomogram u memoriji računala je matrica brojeva. Koeficijente 
prigušenja prikazujemo kao relativne brojeve, koji se nazivaju CT brojevima: 


CT broj = 1000 x (Zlikivo 2 Myoda)/ klvoda 


Uobičajen raspon CT brojeva je od —500 (zrak) do 500 (kompaktna kost). CT broj 
mekih tkiva je oko nule (SLIKA 4.14). CT broj se naziva i radiološka gustoća. 
lako se radi o bezdimenzionalnoj veličini, ponekad se radiološka gustoća izražava u 
tzv. Hounsfieldovim jedinicama (HU), u čast istraživača koji je 1972. godine razvio 
prvi komercijalni CT uređaj. 


CT tomografija omogućila je drastična poboljšanja u usporedbi s ravninskom 
radiografijom. Ravninski radiogrami oštro razlučuju meka tkiva prema kostima, 
dok se detalji mekog tkiva, poput krvnih žila prikazuju tek uz pomoć kontrastnog 
sredstva. Zbog izdvajanja tankog sloja (debelog nekoliko milimetara), na CT 
tomogramima možemo razlikovati tkiva koja se tek neznatno (manje od 1 %) 
razlikuju u linearnom koeficijentu prigušenja X zraka. 


Kao i u slučaju drugih tomografija, nesavršenosti rekonstrukcijskog postupka 
degradiraju rezoluciju slike. Tako je rezolucija CT tomograma oko 1 mm, dok je na 
planarnim radiogramima nešto manja (bolja). Taj mali gubitak rezolucije manje je 
važan od drastičnog povećanja slikovnih konstrasta. 


Osim toga CT tomogram je primarno kvantitativna slika, koju možemo matematički 
analizirati i tako pridonijeti vizualnoj prosudbi slike na video zaslonu. 


NOVIJE GENERACIJE CT UREĐAJA SU SVE BRŽE 


U prvom CT uređaju izvor X zraka bio je vrlo kolimiran, stvarajući praktički samo 
jednu zraku (pencil beam). Snimanje jednog sloja trajalo je oko 3 minute, a cijela 
pretraga puno više (obično područje koje nas zanima obuhvaća desetak slojeva, 
svaki debljine 2-3 mm). Obzirom da pomicanje ispitanika znatno degradira 
kvalitetu CT slike, klinička je primjena metode bila ograničena na snimanje glave 
(koja se mogla mehanički učvrstiti). Snimke prsnog koša i abodomena bile su 
znatno zamućene zbog respiracijskih pokreta nutarnjih organa. 


Druga i sljedeće generacije koriste lepezasto kolimiran izvor zraka (fan beam). U 
uređajima 3. 14. generacije snop je širok, tako da sadrži cijeli presjek tijela (SLIKA 
4.14). Tako je vrijeme snimanja jednog sloja skraćeno na 4-5 sekundi, što odgovara 
vremenu potrebnom da izvor završi rotaciju oko ispitanika. Time je omogućena 
primjena metode na prsni koš i abdomen (uz zadržavanje daha ispitanika tijekom 
snimanja). 

Završetkom snimanja jednog sloja ispitanik se pomiče uzduž osi detektora, nakon 
čega počinje snimanje drugog sloja. Napredak u kvaliteti slike omogućen je 
varijantom uređaja 4. generacije koja se naziva spiralni CT. Tu pomicanje 
ispitanika duž osi nije intermitentno, već stalno. Na taj način izvor zraka opisuje 
spiralnu putanju oko ispitanika, po čemu je uređaj dobio ime. 


Kompakina kost (500) 


Kosi | kakcitkacija (40-500) 
Zagnešana krv (28-38) 

Siva trat (18-23) 

Bijeta tvar (11-16) 

Krv i) 

Voda (01 

Masna iko (-50) - 





Veda Meka Masno Kost 
ikivn ikivn 


SLIKA 4.14 Tipične radiološke gustoće tkiva glave. 


Na CT uređajima 3. i 4. generacije tomogrami se snimaju relativno brzo, uz 
mogućnost kontrole respiracijskih pokreta. No to su još uvijek statična snimanja, a 
neizbježni i brzi pokreti srca i pulzirajućih krvnih žila zamućuju slike. 


Veliki korak naprijed omogućava peta generacija CT uređaja. Tu nema pokretnih 
mehaničkih dijelova, već se elektronski snop brzo pomiče po zaobljenoj meti, 
koristeći elekronsku kolimaciju. Vrijeme snimanja sloja skraćeno je na desetak 
milisekundi. Osim toga, koristeći više meta, omogućeno je istodobno snimanje više 
slojeva (multi-slice CT). Time su omogućena dinamička CT snimanja, a slike srca i 
dobro prokrvljenih organa (poput jetre) puno su jasnije. 


Eterović. Fizikalne osnove slikovne dijagnostike 80 


Provjera znanja 
Od 5 ponuđenih odgovora uvijek je točan samo jedan 


4.1 Nakon udara u anodu rendgenske cijevi, kinetička se energija elektrona: 


a) većinom pretvara u toplinu 

b) većinom pretvara u energiju X zraka 

c) isključivo pretvara u energiju X zraka 

d) dijelom pretvara u kinetičku energiju rotacije anode 
e) eksponencijalno smanjuje u nulu 


4.2 Položaji karakterističnih linija spektra X zračenja ovise o: 


a) cijevnom naponu 

b) intenzitetu X zračenja 

c) struji grijanja katode 

d) brzini rotacije anode 

e) sredstvu od kojega je napravljana anoda 


4.3 Porast kvalitete snopa X zračenja: 


a) povlači rast učestalosti foto-efekta u izloženom sredstvu 
b) ima za posljedicu povećano grijanje anode 

c) ostvaruje se povećanim grijanjem katode 

d) može se ostvariti filtracijom X zraka 

e) ostvaruje se smanjenjem cijevnog napona 


44 Želimo li na planarnom radiogramu prsnog koša jasnije vidjeti rebra: 


a) povećat ćemo vrijeme ekspozicije 
b) uporabit ćemo poseban film 

c) povećat ćemo struju grijanja katode 
d) povećat ćemo cijevni napon 

e) smanjit ćemo cijevni napon 


4.5 Rezolucija planarnog radiograma ovisi o svemu OSIM o: 


a) efektivnoj veličini fokalne mrlje 
b) udaljenosti objekt-film 

c) udaljenosti fokus-film 

d) cijevnom naponu 

e) orijentaciji mete 


4.6 Transmisijska kompjuterizirana tomografija (CT) probitak je u odnosu na planarne metode 
glede: 


a) poboljšanja rezolucije slike 

b) smanjenja radijacijske doze ispitanika 

c) omogućavanja registracije dinamičkih procesa 

d) smanjenja zamućenja slike zbog micanja tijela (organa) 
e) detekcije lezija mekog tkiva 

5. poglavlje 


FIZIKA ULTRAZVUČNE 
DIJAGNOSTIKE 


e Nastajanje, širenje 1 detekcija ultrazvuka 


Ultrazvuk koristimo zbog zanemarive difrakcije 
Piezoelektrični kristal stvara i detektira ultrazvuk 

Refleksije se događaju na granicama različitih sredstava 
Gubitak zvučne energije ovisi o sredstvu 1 frekvenciji zvuka 


e Prikazi ultrazvučnih odjeka 


A-prikaz daje dubine reflektirajućih granica 

B-prikaz je živa slika presjeka tijela 

M-prikaz je grafički zapis brzina gibanja 

Brzine gibanja mjerimo i pomoću Dopplerove pojave 


e Parametri ehograma 


Kontrastno se prikazuju tkiva različite gustoće 1 elastičnih svojstava 
Dva parametra rezolucije ultrazvučne slike 
Artefakti ultrazvučne slike 

Nastajanje, širenje i detekcija 
ultrazvuka 


ULTRAZVUK KORISTIMO ZBOG MALE DIFRAKCIJE 


Ultrazvuk su zvučni valovi frekvencija iznad onih koje čuje ljudsko uho, tj. iznad 
oko 20 kHz. Frekvencije koje se rabe u slikovnoj dijagnostici u rasponu su od 1 do 
20 MHz. Fizikalna svojstva ultrazvuka ne razlikuju se od zvučnih valova drugih 
frekvencija. U dijagnostici ga koristimo zbog relativno malog ogiba (difrakcije). 


U suštini, ultrazvučni izvor šalje kratke pulseve visokih frekvencija u tijelo. 
Vrijeme koje prođe dok se reflektirani puls vrati do izvora predstavlja informaciju o 
položaju raznih struktura na pravcu širenja pulsa. Zato je bitno da se puls širi po 
pravcu, bez skretanja. Međutim, zvučni valovi skreću iza rubova šupljina (ogib), 1 
to tim više što je valna duljina veća. Ultrazvučne valne duljine u mekom tkivu 
većinom su manje od 1 mm, te je skretanje ultrazvučnog pulsa sa stajališta slikovne 
dijagnostike zanemarivo. 


PIEZOELEKTRIČNI KRISTAL STVARA I DETEKTIRA 
ULTRAZVUK 


Piezoelektrični kristali (kvarc ili sintetska keramika-olovni cirkonantni titanat) 
mijenjaju veličinu u električnom polju. Također, ako te kristale vanjska sila 
deformira, oni stvaraju električno polje. Te su pojave posljedica odvajanja središta 
pozitivnih i negativnih naboja u kristalnoj rešetki (SLIKA 5.1). 


Ako je vanjsko električno polje izmjenično, kristal će titrati s frekvencijom polja. 
Ako je ta frekvencija dovoljno velika, vibracije će biti izvor ultrazvuka. Obrnuto, 
ako ultrazvučni val pobudi kristal na titranje, generirat će se promjenjivo električno 
polje iste frekvencije. To znači da se piezoelektrični kristal može koristiti i kao 
izvor i kao detektor ultrazvuka, tj. kao piezoelektrični (elektro-mehanički) 
pretvarač. 


Te će pojave biti najizraženije ako je frekvencija titranja kristala jednaka njegovoj 
vlastitoj frekvenciji, kada kristal rezonira. Kristal rezonira kada je polovica 
njegovoj debljine jednaka valnoj duljini. Dakle, vlastita frekvencija kristala tim je 
veća što je kristal tanji. Kada u praksi govorimo da je određeni pretvarač određene 
frekvencije (npr. 2 ili 5S MHz) mislimo na njegovu vlastitu frekvenciju, iako on 
može emitirati (i još važnije detektirati) i ultrazvučne valove nešto manjih ili većih 
frekvencija od vlastite. 

Središta simetrije Središta simetrije 


koincidira 
Elektroda ču 











Elaktrode 


(a) Neopterećen (b) Stiačen (c) Istegnut 


SLIKA 5.1 U relaksiranom stanju središta simetrije pozitivnih i negativnih naboja u kristalnoj 
rešetki padaju u istu točku, te na plohama kristala nema efektivnog naboja (a). Ako se, međutim, 
kristal deformira (b i c), na plohama se pojavljuju suprotni slobodni naboji, što između njih stvara 
razliku potencijala (piezoelektrični efkekt). Također, ako se plohe kristala spoje na različite 
potencijale, središta simetrije naboja se pomiču, čime se kristal deformira (inverzni piezoelektrični 
efekt). 


Ultrazvučni se pretvarač sastoji od tankog kristala (par desetinki milimetra), na čije 
su nasuprotne plohe priljubljeni filmski namazi srebrnih elektroda (SLIKA 5.2). 
Elektroda u kontaktu s ispitanikom je uzemljena (spojena s uzemljenim metalnim 
kućištem), dok je druga koaksijalnim kabelom spojena s izvorom napona (kada je 
pretvarač izvor), odnosno s pojačalom i katodnim osciloskopom (kada je pretvarač 
detektor). 


Metalno Prigušivač 
kučište 


Elektrode 


Piezoelektnčni 





kristal 
Koaksijalni 
kabel 
Piezoelektrična 
AKustični membrana 
iznlatnr 


SLIKA 5.2. Shema piezoelektričnog pretvarača. Debljina kristala jednaka je polovini rezonantne 
valne duljine. 

Da bi se što bolje vremenski razlučili dolazni odjeci, moraju se koristiti vrlo kratki 
pulsevi (koji traju 1us ili kraće). Zbog toga je potrebno da se, nakon pobude, 
titranje kristala brzo uguši. Zbog toga je iza poleđine pretvarača masivan 
prigušivački materijal (araldit ili drugi epoksi-rezin), dodatno obavijen akustičnim 
izolatorom (pluto s gumom). 


Visoke frekvencije prigušuju se lakše od nižih. Ta je činjenica, zajedno s manjom 
difrakcijom, u pozadini činjenice da ultrazvučni pretvarači visokih vlastitih 
frekvencija omogućavaju bolje razlučivanje od pretvarača nižih frekvencija. 
Uporaba visokih frekvencija ograničena je, međutim, njihovom jakom apsorpcijom 
u tkivu. O svemu ćemo tome opširnije u nastavku. 


REFLEKSIJA SE DOGAĐA NA GRANICAMA RAZLIČITIH 
SREDSTAVA 


Umnožak gustoće (p) i brzine širenja zvuka u sredstvu (v) naziva se zvučni otpor 
(Z). Dakle: 


Z= pv 

Kada zvuk, prostirući se sredstvom zvučnog otpora Zi, naiđe na sredstvo različitog 
zvučnog otpora Z,, dio energije titranja prenese se u drugo sredstvo, dok se ostatak 
reflektira. Udio reflektiranog intenziteta (Zr) u upadnom intenzitetu (fu) tim je veći 
što je veća razlika između zvučnih otpora sredstava. U slučaju okomitog upada 
vrijedi: 

koeficijent refleksije (a) = Žr/lu = (Z>-Z1(Z2+71))" 
Valja uočiti: 
- ako je Zo=Z,; nema refleksije 1 


- ako su 721 Zi vrlo različiti gotovo sva upadna energija se reflektira. 


TABLICA 5.1 prikazuje akustične parametre raznih tkiva. 


TABLICA 5.1 Zvuk u biološkim materijalima 








Sredstvo Gustoća (p) kgm? Brzina (v) ms! denasdje ap 
Zrak 1.3 330 429 
Voda 1000 1430 1.43 x 10“ 
Krv 1060 1570 1.59 x 10“ 
Mozak 1025 1540 1.58 x 10“ 
Masno tkivo 952 1450 1.38 x 10“ 
Mišić 1075 1590 1.70 x 10“ 
Kost (varira) 1400 4000 5.6 x 105 
1908 4080 7.78 x 10“ 





Iz nje nalazimo: 

" Na granici mekih tkiva, npr. mišić/masno tkivo reflektira se samo 1 % zvučne 
energije. To je međutim dovoljno za detekciju, dok ostatak prodire dublje i može 
dati daljnje odjeke (slike). 


= Na granici meko tkivo/kost dolazi do jačih refleksija. Premalo upadnog vala 
prodire dovoljno duboko, te se može detektirati samo nekoliko raznih ploha. 
Posljedično je ultrazvučni pregled mozga lakši kod novorođene djecu, koja nemaju 
potpuno razvijenu koštanu strukturu lubanje, nego kod odraslih. 


= Na granici zrak/meko (ili drugo) tkivo dolazi do gotovo potpune refleksije zvuka 
(99.9 % u slučaju mekog tkiva). To iziskuje uporabu specijalnih gelova, koji 
eliminiraju zrak u prostoru između pretvarača i kože, od koje se ne razlikuju po 
zvučnom otporu. Također je zbog toga nemoguć ultrazvučni pregled pluća. 


U slučaju kosog upada na granicu, reflektirani i propušteni valovi imaju različite 
smjerove od upadnog vala. Ako je granica glatka (ravni dijelovi su joj veći od valne 
duljine), upadni i reflektirani smjerovi zauzimaju jednake kutove prema okomici, 
dok se smjer propuštenog vala otklanja prema okomici u sredstvu gdje je brzina 
širenja manja (Snellov zakon). Također se, u odnosu na okomiti upad, smanjuje 
koeficijent refleksije, odnosno povećava udio propuštenog intenziteta. 


GUBITAK ZVUČNE ENERGIJE OVISI O SREDSTVU I 
FREKVENCIJI ZVUKA 


Intenzitet /o ravnog, zvučnog vala određene frekvencije opada s putem x koji val 
prevaljuje u sredstvu prema relaciji: 


I=2h e“ 


Uzroci tom prigušenju (atenuaciji) su: apsorpcija zvučne energije (njeno 
pretvaranje u toplinu zbog trenja), te skretanje vala zbog difrakcije i raspršenja 
(male čestice apsorbiraju dio zvučne energije, koju reemitiraju u svim smjerovima). 
Koeficijent prigušenja u ovisi o frekvenciji vala i o samom sredstvu (TABLICA 
22) 


TABLICA 5.2 Koeficijenti prigušenja zvuka (pu) različitih tkiva 








Tkivo Frekvencija u (cm) Debljina poluprigušenja: In2/u 
(MHz) (cm) 
Mišić l 0.26 2.7 
Masno tkivo 0.8 0.1 6.9 
Mozak l 0.22 3.22 
Kost 0.6 0.8 0.95 
0.8 1.8 0.34 
I2 34 0.21 
1.6 6.4 0.11 
1.8 8.4 0.08 
2.29 10.6 0.06 
3.5 15.6 0.045 


Voda 1 5 x 10“ 1.4 x 10% 

—> Više frekvencije jače se apsorbiraju (pretvaraju u toplinu) od nižih, što ograničava 
dijagnostičku uporabu visokih ultrazvučnih frekvencija na površinske organe. 


Valja uočiti i da je prigušenje zvuka u kostima znatno veće od prigušenja u mekom 
tkivu, ponajviše zbog veće gustoće kostiju. Također je važna činjenica da se zvuk u 
vodi guši drastično manje nego u mekom tkivu, pored zanemarive razlike u gustoći 
(razlika je u prisutnosti makromolekula). Zato je u vodi moguća akustična 
komunikacija. 


Prikazi ultrazvučnih odjeka 


A-PRIKAZ DAJE DUBINE REFLEKTIRAJUĆIH PLOHA 


A-prikaz (A-scan ili A-mode) najjednostavniji je način prikaza ultrazvučnih odjeka. 
lako se tim načinom dobiva samo jednodimenzionalna informacija, isti se princip 
koristi i u stvaranju ultrazvučnih slika u dvije dimenzije. Metoda se zasniva na 
mjerenju vremena tijekom kojega ultrazvučni puls putuje do pojedine granice 
sredstava, te se, istim putem vraća natrag (SLIKA 5.3). 


Sinkronizer 












Pulsni 
generator 


Pretvaračka 
sonda 










Generator 
vremenske 
baze 







Pojačalo 
dosega 





prema Y prema X 
otklonskom otklonskom 
sustavu sustavu 


Katodni 
osciloskop 

Po 


naa: 5) 
AA LM 


MU 


Pretvarač 





A + pretvarač 





Površine koje refekliraju zvuk 


SLIKA 5.3. Pulsni generator električki pobuđuje pretvarač na emisiju kratkog (oko 1 us) 
ultrazvučnog pulsa. Pobuda dolazi od sinkronizera, koji istodobno aktivira generator vremenske 
baze i pojačalo dosega (swept-gain amplifier). Generator vremenske baze daje napon koji uzrokuje 
stalni horizontalni pomak svijetle točke na ekranu katodnog osciloskopa. Nakon što puls uđe u 
tijelo, serija reflektiranih pulseva manjih intenziteta vraća se na pretvarač, koji tada radi kao 
detektor. Svaki reflektirani puls generira mali napon između nasuprotnih ploha pretvarača. Ti se 
naponi prenose u prijamnik, gdje se najprije pojačavaju. Tu funkciju obavlja pojačalo dosega. 
Odjeci iz dubljih dijelova tijela pretrpe veće prigušenje od površinskih. Na osnovu vremenske 
informacije, dobivene iz sinkronizera, pojačalo dosega pojačava dublje odjeke više od površinskih 
(A). Tako korigirani naponi se potom prenose na sustav za vertikalni otklon katodnog osciloskopa, 
gdje se prikazuju kao niz impulsa na ekranu (B). Ako vrijeme između dva odjeka podijelimo s dva i 
pomnožimo s brzinom širenja zvuka u mekom tkivu (prosječno 1500 m/s) dobivamo udaljenost 
između reflektirajućih površina. Na taj se način katodni osciloskop može baždariti da udaljenosti 
između impulsa odgovaraju stvarnim udaljenostima. 


Da bismo dobili realnu sliku u vremenu, pretvarač radi kao emiter u ravnomjernim 
vremenskim razmacima, nekoliko tisuća puta u minuti. Ta se učestalost naziva 
frekvencija opetovanja pulsa. Dovoljno je velika za dobru vremensku rezoluciju 
pokretnih struktura, a dovoljno mala da se svi odjeci koji potiču od jednog pulsa 
vrate u pretvarač prije slanja sljedećega. U tipičnom primjeru frekvencije 
opetovanja od 1 kHz i pulseva koji traju 1 us, pretvarač samo 0.1 % vremena (1 ms 
unutar jedne sekunde) radi kao emiter, dok je ostalo vrijeme raspoloživo za 
detekciju. 


Obzirom da je, nakon korekcije zbog prigušenja, veličina naponskih impulsa 
proporcionalna koeficijentu refleksije, A-prikaz ukazuje i na vrste reflektirajućih 
ploha. 


A-prikaz se koristi u opstetriciji, kardiologiji, oftalmologiji i neurologiji, te kao 
pomoćno sredstvo u kompleksnijim prikazima. A-prikaz je samo 
jednodimenzionalna informacija o refleksijama duž osi pretvarača. Zbog raznih 
kosih refleksija (koje se ne vraćaju do pretvarača) dobivena slika bitno ovisi o 
orijentaciji pretvarača prema ispitivanim strukturama. Zato mu je primjena 
ograničena na: 

-strukture koje je lako identificirati, poput: odjeka na nasuprotnim stranama lubanje 
(mjerenje biparijetalnog promjera u fetusa), odjeka središnjice mozga (detekcija 
njenog pomaka zbog tumorske mase, hematoma ili apscesa), odjeka različitih očnih 
tkiva (odvajanje odjeka retine i sklere ukazuje na ablaciju retine), kao i na 


-strukture čije periodično gibanje pomaže u orijentaciji pretvarača (srčani zalisci). 


B-PRIKAZ JE ŽIVA SLIKA PRESJEKA TIJELA 


B-prikaz (B-scan ili B-mode) je ekstrapolacija A-prikaza u dvije dimenzije. Na taj 
način dobivamo slike presjeka tijela. 


Elektronika uređaja može u jednom trenutku služiti samo jednom pretvaraču. Zato 
se pretvarači jedan po jedan pale i gase, na način da se cijeli niz aktivira oko 25 
puta u sekundi. Tako se dobiva zadovoljavajuća vremenska rezolucija. (Serijsko 
uključivanje pretvarača u nizu nije samo nužnost, već ima i sljedeću prednost: 
odjeci kosih refleksija ne mogu pobuditi “krive" pretvarače, jer oni tada nisu u 
funkciji.) 

Kvalitetu slike ograničava: 


- Konačna veličina pretvarača, tako da u lateralnom smjeru ne možemo razlučiti 
objekte manjih dimenzija od veličine pretvarača (nekoliko milimetara). 


Okomiti upadi na plohe su relativno rijetki, a jedino se takvi odjeci detektiraju, dok 
se drugi gube. Tu valja razlikovati dva slučaja. (1) Glatke zaobljene površine (npr. 
dijafragmu) valja promatrati iz više kutova, što se postiže stalnim rotiranjem osi 
pretraživača (sonde). (2) Nepravilne površine, koje se sastoje od različito 
orijentiranih dijelova, manjih od valne duljine zvuka (npr. parenhim jere) uvijek 
reflektiraju zvuk u različitim pravcima. Dio koji se vraća u istom smjeru (kojeg 
detektiramo) ne ovisi o kutu upada, pa sondu ne treba rotirati. 


B-prikaz je najčešća metoda ultrazvučne dijagnostike. Primjenjuje se u rutinski u 
praćenju trudnoće, te za detekciju cista, tumora i drugih abnormalnosti u gotovo 
svim organima. Također se primjenjuje kao orijentir pri perkutanim operacijskim 
zahvatima 1 biopsijama. 


Obzirom da je djelomična refleksija zvuka na granicama različitih struktura 
osnovna slikovna informacija, ultrazvučnu slikovnu dijagnostiku kratko nazivamo i 
ehografijom, a same slike ehogramima. Valja uočiti da je ehografija jedina 
metoda slikovne dijagnostike u kojoj se slike presjeka tijela dobivaju neposredno, 
bez matematičke rekonstrukcije. Osim toga, ti se presjeci dobivaju u realnom 
vremenu, što je iznimno i teško ostvarivo kod drugih tomografija. 

SLIKA 5.4 Najčešće se koristi tzv. linearni redni pretraživač (linear array scanner). Da bi se dobila 
druga dimenzija, umjesto jednog, koristimo niz od stotinajak malih pretvarača poredanih jedan uz drugi. 
Svaki od njih odašilje i prima odjeke struktura koje se nalaze ispred njega, što se prikazuje svijetlim 
točkama na ekranu katodnog osciloskopa. Svjetlina točke dana je intenzitetom odjeka, a poziciju određuje 
pozicija pretvarača koji je detektirao odjek (x koordinata) i vrijeme od emisije do odjeka, kao u A-prikazu 
(y koordinata). Ostali su dijelovi uređaja isti kao na SLICI 5.3. 


M-PRIKAZ JE GRAFIČKI ZAPIS BRZINA GIBANJA 


lako su A i B prikazi žive slike u realnom mjerenju, brzine gibanja ultrazvučno 
mjerimo posebnim tehnikama. U slučaju srčanih struktura rabi se tzv. M-prikaz (M- 
scan ili M-mode). 


Radi se o A-prikazu s drukčijim grafičkim rješenjem, koji neposrednije prikazuje 
brzine. I ovdje se mjere samo refleksije uzduž osi pretvarača, ali se odjeci prikazuju 
kao svijetle točke u ravnini čija je x-0s vrijeme a y-os dubina odjeka. Na taj se način 
brzine gibanja prikazuju kao nagibi linijskih struktura slike (SLIKA 5.5). 

SLIKA 5.5 M-prikaz gibanja mitralnog zaliska. Brzina zatvaranja zaliska prikazana je nagibom, 
koji je shematski izdvojen ispod svake slike. U prvom se slučaju (A) radi o normalnoj funkciji, kada 
je brzina zatvaranja 72 mm/s. Drugi se prikaz (B) odnosi na tešku mitralnu stenozu zbog koje je 
zatvaranje zaliska vrlo usporeno. Inače, znakom mitralne stenoze smatraju se brzine zatvaranje 
manje od 35 mm/s. 


BRZINE GIBANJA MJERIMO I POMOĆU DOPPLEROVE POJAVE 


Kada se zvučni val frekvencije f reflektira od pokretnog predmeta brzine v (koja je 
puno manja od brzine širenja zvuka u sredstvu c), njegova se frekvencija mijenja 
za: 

Af= 2fv/c 


Radi se o primjeru Dopplerovog efekta, a relacija vrijedi za slučaj da se izvor giba 
direktno prema prijamniku (koji je nepokretan u sredstvu širenja vala). Pri tome je 
promjena pozitivna ako se predmet giba prema prijamniku (opažaču), a negativna 
ako se giba od prijamnika. 


Ova se pojava koristi u ultrazvučnim mjerenjima brzina krvi i gibanja organa u 
fetusa. Najčešće se koriste kontinuirani valovi ultrazvuka, a ne pulsevi. Zato su 
emiter i detektor ultrazvuka zasebni dijelovi uređaja. Poslani i reflektirani val se 
elektronski miješaju, stvarajući tzv. udare (beats). Frekvencija udara jednaka je Af. 
Ona se elektronički mjeri, preračunava u brzinu v, koja se prikazuje na ekranu 
(SLIKA 5.6). Također se sami udari mogu slušati preko slušalica ili zvučnika (tako 
fetalno srce proizvodi raspon frekvencija udara koji podsjeća na konjski galop i 
iskusno uho može prepoznati mnoge abnormalnosti). 

SLIKA 5.6. Komponente ultrazvučnog uređaja za mjerenje brzina Dopplerskom metodom. 


U praksi je često nemoguće usmjeriti pretvarač u pravcu gibanja objekta koji nas 
zanima, osobito u slučaju mjerenja brzina protoka krvi. Ukoliko smjer gibanja 
objekta zatvara kut 8 prema opažaču (SLIKA 5.7), samo komponenta brzine prema 
opažaču vcos6 uzrokuje promjenu frekvencije, te vrijedi: 


Af = 2fvcosWc 


U mjerenjima protoka krvi valja znati da se valovi refletiraju od eritrocita, koji 
imaju najveće brzine u središtu krvne žile, dok brzine prema periferiji padaju u 
nulu. Zato rezultate mjerenje treba usrednjiti preko cijelog presjeka krvne žile, a, 
ako se radi o pulzirajućim arterijama, i vremenski. 


Pretvarač 


Koža 


Krvna | 
žila \ 





Entracit 


SLIKA 5.7 Mjerenje brzina protoka krvi Dopplerovom metodom. 

Parametri ehograma 


KONTRASTNO SE PRIKAZUJU TKIVA RAZLIČITE GUSTOĆE | 
ELASTIČNIH SVOJSTAVA 


Ehogram je slika odjeka koji se događaju na granicama sredstava različitih zvučnih 
otpora, tj. umnožaka gustoće sredstva 1 brzine gibanja zvuka u tom sredstvu. Brzina 
gibanja zvuka u fluidu raste s gustoćom sredstva i elastičnim silama koje povezuju 
čestice sredstva. Upravo je ovisnost zvučnog otpora o jakosti međumolekularnih 
sila komparativna prednost ultrazvučne dijagnostike. U pozadini je činjenice da 
neke tipove mekog tkiva bolje razlikujemo ultrazvučno nego radiološki (gdje 
kontrast osiguravaju samo razlike u gustoći). 


Tkiva prostorno jednolikih ultrazvučnih otpora (npr. ciste ispunjenje tekućinom) 
prepoznajemo kao tamne strukture, bez odjeka. Nazivamo ih anehogenima. 
Parenhimatozna tkiva daju karakteristične odjeke (jer se sastoje od različitih 
struktura). Ukoliko su različite strukture koje čine tkivo uniformno raspoređene u 
volumenu tkiva, odjeci se prikazuju također uniformno, tj. izoehogeno (npr. 
štitnjača). Neki su organi (poput dojke) sastavljeni od više različitih tkiva i 
prikazuju se heteroehogeno. Prisutnost patološki promijenjenih tkiva u zdravom 
tkivu primjećujemo ili kao područja povećanih odjeka, tj. hiperehogene lezije, ili 
kao područja smanjenih odjeka, tj. hipoehogene lezije. Jasno je da lezije lakše 
uočavamo u organima izoehogenog prikaza, nego u heteroehogenim strukturama. 


DVA PARAMETRA REZOLUCIJE ULTRAZVUČNE SLIKE 


Aksijalna rezolucija je razlučivost detalja u smjeru osi pretraživača. Određena je 
trajanjem ultrazvučnog pulsa. Naime, idealno bi pulsevi trebali biti trenutni, tako da 
razmak između njih može biti po volji mali, a da se oni ne preklapaju. Realno svaki 
puls traje određeno vrijeme i drugi se može detektirati tek nakon isteka tog 
vremena. Slijedi da se dva objekta ne mogu razlikovati ako su bliži od udaljenosti 
koje val prijeđe tijekom trajanja jednog pulsa (SLIKA 5.8). Za pulseve od 1 us, ta 
je udaljenost u mekom tkivu 1.5 mm (1 us x 1500 m/s). 

SLIKA 5.8 Udaljenosti između točaka A i B računaju se tako da se brzina zvuka pomnoži s 
vremenskim razmakom između uzastopnih refleksija, tj, s razmakom amplituda odgovarajućih 
pulseva At (a). Taj se princip ne može primijeniti ako se pulsevi preklapaju. Granični slučaj, koji 
prikazuje razlučivost sustava, je dodirivanje pulseva, što odgovara objektima udaljenim onoliko 
koliko val pređe za vrijeme trajanja pulsa (b). 


Vrijeme trajanja pulsa određeno je brzinom prigušenja titranja piezoelektričnog 
kristala. Više se frekvencije mogu brže prigušiti. U sadašnjoj praksi jedan 
ultrazvučni puls mora trajati barem 3 perioda titranja kristala (odnosno sadržavati 
barem 3 valne duljine). Znači: 


Aksijalna rezolucija ehograma raste s frekvencijom piezoelektričnog pretvarača. 


Nažalost, povećanjem frekvencije ultrazvuka povećava se i njegovo prigušenje, pa 
u praksi koristimo najviše frekvencije koje još mogu osigurati potrebnu penetraciju. 
Tako, dok se u oftalmologiji koriste frekvencije od 10 do 20 MHz, za većinu se 
drugih organa koriste sonde frekvencije 5 MHz i manje. 


Općenito, zbog difrakcije, nije moguće ehografski razlučiti dva objekta bliža od 
valne duljine zvuka. Obzirom da se ultrazvučni pulsevi sastoje od nekoliko valnih 
duljina, to je ograničenje rezolucije zbog njihovog konačnog trajanja veće od 
difrakcijskih ograničenja. Drugim riječima, u ultrazvučnoj dijagnostici pojavu 
difrakcije možemo zanamariti. 


Lateralna rezolucija je razlučivost detalja u smjeru okomice na os pretvarača. 
Određena je širinom ultrazvučnog snopa. Naime, govorimo o ultrazvučnom snopu, 
a ne zraci, zato jer izvor nije točka, već pretvarač konačnih dimenzija. Širina 
pretvarača je reda veličine nekoliko milimetara. Širina snopa jednaka je širini 
pretvarača u području neposredno iza pretvarača, snop potom (nakon nagle 
konvergencije) počinje divergirati i ubrzo postaje širi od pretvarača (SLIKA 5.9). 
Divergencija je manja u slučaju visokih frekvencija. Stoga visoke frekvencije, osim 
poboljšanja aksijalne rezolucije, smanjuju dubinsko pogoršanje lateralne rezolucije. 
Dakle: 


Lateralna rezolucija je lošija od aksijalne, određena je veličinom pretvarača i 
pogoršava se s dubinom, tim brže što je frekvencija pretvarača niža. 

SLIKA 5.9 Svaki dio površine kristala izvor je hemisferičnih valova. Ti se elementarni valovi 
supeponiraju, stvarajući prvo konvergentno polje naizmjeničnih maksimalnih i minimalnih intenziteta 
(Fresnelova zona), potom polje divergira (Fraunhoferova zona), tim brže što je kristal širi i što je 
frekvencija niža (tj. valna duljina, A, veća). 


ARTEFAKTI ULTRAZVUČNE SLIKE 


Nekoliko pojava stvara lažne informacije (artefakte) na ehogramu. Te pojave mogu 
otežati interpretaciju ultrazvučnih slika, ako se ne poznaju uzroci 1 karakteristični 
slikovni obrasci. Nasuprot tome, iskusnom stručnjaku takve pojave često pomažu u 
pouzdanijem postavljanju dijagnoze. 


Akustična sjena nastaje iza tvorbi koje jako reflektiraju zvuk, a dio koji ulazi u 
njih apsorbiraju više od mekog tkiva (kalcifikati, zračni mjehurići). Zbog toga se 
područje ispod njih ne prikazuje (SLIKA 5.10). U takvim se posteriornim sjenama 
ponekad prikazuju lažni odjeci, tzv. reverberancije (re-refleksije). Naime, nakon 
gotovo potpune refleksije, puls se samo malo oslabljen vraća do pretvarača, dijelom 
reflektira, ponovo vraća do reflektora i tako više puta zaredom. Svaki novi 
detektirani odjek prikazuje se (krivo) kao refleksija na sve distalnijim, 
ekvidistantnim granicama (SLIKA 5.11). 

SLIKA 5.10 Kalcifikat u tkivu štitnjače stvrara akustičnu sjenu (ljubaznošću dr. D. Radovića). 


Drugi je izvor artefakata kosi upad vala na glatku površinu (npr. bočnu stranu 
cistične tvorbe). U tom je slučaju intenzitet reflektiranog vala mali, jer preteže 
transmisija. Transmitirani val može biti tolikog intenziteta da onemogućava sve 
distalne refleksije u području svoje sjene, određene kutem refrakcije (SLIKA 5.12 
A). Pojava se naziva osjenčivanje ruba (edge shadowing). 





_ Stvarni odjek 


- Lažni odjeci 


SLIKA 5.11 Shema nastanka ultrazvučnog artefakta —reverberancija. 


Treća se pojava javlja samo kod tvorbi ispunjenih tekućinom. Naziva se 
pojačavanje stražnjih odjeka ili znak potpune transmisije (Zhrough 
transmission sign). Prikazuje se kao područje pojačanih odjeka iza takve tvorbe. U 
stvari se ne radi o pojačanim odjecima, već je posljedica činjenice da se zvuk puno 
manje prigušuje u tekućini nego u mekom tkivu (TABLICA 5.2). Posljedično je 

ultrazvučni snop koji izlazi iza stražnje strane tekućinom ispunjene ciste jači od 
onog koji je prošao pored ciste (SLIKA 5.12 B). 





SLIKA 5.12 Na ehogramu cistične tvorbe u tkivu štitnjače vide se artefakti: osjenčivanje ruba (A) i 
pojačavanje stražnjih odjeka (B) (ljubaznošću dr. D. Radovića). 


Spomenuli smo da se tekućinom ispunjene tvorbe prikazuju kao tamne tvorbe, bez 
odjeka. U većine se drugih tkiva refleksije događaju. Postoje međutim neka solidna 
tkiva (npr. limfomi) koja su zvučno homogena, praktično bez odjeka (anehogena). 
Međutim, apsorpcija je zvuka u njima jednaka kao i u drugim mekim tkivima, te se 
ne pojavljuje artefakt pojačanja stražnjih odjeka. Ovo je važan primjer kako 
slikovni artefakti mogu pomoći u interpretaciji ehograma. 


97 Eterović. Fizikalne osnove slikovne dijagnostike 


PROVJERA ZNANJA 


Od 5 ponuđenih odgovora uvijek je točan samo jedan 


5.1 Pojava koja sprječava da u ehografiji koristimo frekvencije u čujnom području je: 


a) refleksija 

b) ogib 

c) refrakcija 

d) interferencija 
e) disperzija 


5.2 Između ultrazvučnog pretvarača i kože stavlja se sredstvo koje: 


a) osigurava da se na koži ultrazvučni val reflektira 
b) ima istu gustoću kao koža 

€) ima isti modul elastičnosti kao koža 

d) ima isti koeficijent apsorpcije kao koža 

e) osigurava da ultrazvučni snop uđe u tijelo 


5.3 U cilju poboljšanja aksijalne rezolucije ehograma koristimo: 


a) veliku frekvenciju opetovanja pulsa 
b) malu frekvenciju opetovanja pulsa 
c) dugačke UZ pulseve 

d) kratke UZ pulseve 

e) sonde s puno malih pretvarača 


5.4 Pojačanje stražnjih odjeka je ehografski artefakt koji se javlja iza koštanih tvorbi ili mjehurića 
plina (A) zato jer: Zvuk se u takvim tkivima manje apsorbira nego u mekom tkivu (B) 


a) A i B točni i povezani 

b) A 1 B točni, ali nepovezani 
€) A točno, B netočno 

d) A netočno, B točno 

e) Ai B netočni 


5.5 Poboljšanje dinamike (vremenske rezolucije) ehograma postiže se: 


a) povećanjem frekvencije opetovanja pulsa 

b) korištenjem pretvarača veće karakteristične frekvencije 
c) korištenjem Dopplerove pojave 

d) korištenjem kraćih ultrazvučnih pulseva 

e) korištenjem sonde s puno malih pretvarača 

6. poglavlje 


USPOREDBA METODA SLIKOVNE 
DIJAGNOSTIKE 


e Slikovni parametri 


Slika je mozaik kontrasta 
Kvantifikacija kontrasta poboljšava objektivnost 
Rezolucija je razdvojivost bliskih detalja 


e Sto vidimo na slikama i zašto 


Slika prikazuje anatomiju ili funkciju 
Slike koje brzo nastaju daju uvid u dinamiku 
Najbolje se vide kontrastne lezije 


e Relativne uloge slikovnih metoda 


Dijagnostički potencijali metoda 
Dostupnost i neinvazivnost 

Slikovni parametri 


SLIKOVNA DIJAGNOSTIKA JE DIJELOM UMJETNOST 


Medicinska slikovna dijagnostika ima svojstva i znanosti i umjetnosti. Obje ljudske 
aktivnosti prenose oku i mozgu više ili manje apstraktni korelat stvarnosti, s ciljem 
da pobude mentalne aktivnosti. Razlika je što umjetnost više pobuđuje emocije, a 
slikovna dijagnostika razum. Oštra granica postoji jedino kada, umjesto čovjeka, 
automatski računalski algoritmi analiziraju kvantitativne sadržaje digitalnih slika. U 
svim ostalim slučajevima ne smijemo zaboraviti da su između stvarnosti 1 
dijagnostičkog zaključka interpolirani i ograničenja metode i ograničenja 
promatrača (SLIKA 6.1). 


JI la Slikovna m j Percepcija 


g iz metoda = = slike 
rm m m 


SLIKA 6.1 Slikovna metoda objektu pridružuje primarnu sliku, koju naš vidni sustav interpretira 
ograničeno i subjektivno 


SLIKE NASTAJU NA FILMU ILI U RAČUNALSKOJ MEMORIJI 


Slika čiji je najmanji element diskretna, konačna površina je digitalna slika i 
pohranjuje se u digitalnu matricu računalske memorije. Slika na kontinuiranom 
mediju (poput fotografskog filma) je analogna slika. 


Razlikujemo 1. intrinzično digitalne slike (poput tomograma dobivenih 
scintigrafski, CT ili MR uređajima), 2. planarnih scintigrama, koji se pohranjuju u 
digitalnu matricu, ali se mogu realizirati i kao analogne slike (što postaje sve rjeđe), 
3. prikaza ultrazvučnih odjeka, koji su analogni, ali se mogu u realnom vremenu 
digitalizirati (što je u praksi rijetko) i 4. intrinzično analognih slika, poput planarnih 
radiograma na filmu. Informacija pohranjena u matrični element digitalne slike je 
broj. Taj se broj uvijek odnosi na dobro definirani dio tijela ispitanika, a, ovisno o 
metodi, može odgovarati trenutnoj koncentraciji radioobilježivača, radiološkoj 
gustoći ili relaksacijski ponderiranoj gustoći vode. 

SLIKA JE MOZAIK KONTRASTA 


Dijagnostička je slika dio ravnine, najčešće pravokutnik ili krug, koji se sastoji od 
detalja. Detalji se međusobno razlikuju po intenzitetu i spektru reflektirane 
svjetlosti (analogne slike prikazane u skali sive boje ili u boji) ili numerički, po 
broju koji je pridružen svakom pojedinom matričnom elementu (digitalne slike). 


Intenzitet razlikovanja detalja slike nazivamo kontrastom. 


Razne dijagnostičke metode daju slike koje isti objekt prikazuju drukčije, dakle s 
raznim kontrastima. Dijagnostički potencijali metode najviše ovise o spektru 
slikovnih kontrasta. Što neka metoda prikazuje kontrastno i koliki je raspon 
kontrasta određuje i specifična polja primjene metode i njene komparativne 
prednosti kada se polja primjene više metoda preklapaju. 


KVANTIFIKACIJA KONTRASTA POBOLJŠAVA OBJEKTIVNOST 


Slikovne kontraste naš vidni sustav interpretira na složen i samo dijelom poznat 
način. U svakom slučaju postoji nekoliko ograničenja: 


1. Raspon slikovnih kontrasta vidni sustav reducira 1 iskrivljuje (nelinearnost). 
2. Istu će sliku razni promatrači vidjeti različito (subjektivnost). 


3. Analogne slike su sekundarna informacija. Kod njih se primarni kontrast (npr. 
razlika u koncentraciji radioindikatora između hiperfunkcionalnog čvora i okolnog 
tkiva štitnjače) prikazuje u razlici intenziteta sive boje, koja, osim o primarnom 
kontrasti, ovisi i o vremenu ekspozicije i svojstvima filma. 


Bitna je prednost digitalnih slika što sadrže kvantitativne (objektivne) informacije. 
Takva se slika može vizualno prezentirati na više načina, mijenajujući veličinu, 
polje koje se promatra, vizualne kontraste i sl. Pored vizualne prezentacije slike, 
liječnik je u mogućnosti analizirati (sam ili uz pomoć računala) i njene 
kvantitativne sadržaje. Tako ćemo na CT slici pouzdanije dijagnosticirati tumorsku 
leziju ako znamo da je njena radiološka gustoća npr. baš 22 % manja od okolnog 
mekog tkiva. Kvantifikacija također može poboljšati uočavanje malih promjena, 
kada se isti ispitanik evaluira više puta ili kada se žele smanjiti subjektivne razlike 
u interpretaciji nalaza (inter-opservatorska varijabilnost). 


REZOLUCIJA JE RAZDVOJIVOST BLISKIH DETALJA 


Najmanji je detalj digitalne slike smješten u mali kvadratić (dimenzija dijela 
milimetra), element polja digitalne matrice. Na fotografskom filmu potencijalno bi 
se mogli prikazati i finiji detalji, ali je rezolucija dijagnostičkih slika pregruba (u 
najboljem slučaju malo manja od 1 mm) da bi u tom pogledu analogna slika bila u 
prednosti pred digitalnom (ako je finoća digitalne matrice prilagođena uvjetima). 


Teorijski, percepcija je slike ograničena i rezolucijom ljudskog vida (konačnom 
veličinom svjetlosnih receptora mrežnice i difrakcijom svjetlosti na pupili). U 
idealnim uvjetima (odgovarajući intenzitet svjetla i vrlo jaki kontrast) osoba dobrog 
vida još može razlikovati dva objekta koji su međusobno razmaknuti 0.025 mm, a 

od oka udaljeni 25 cm. Takva je rezolucija superiorna i nije prepreka vizualnoj 
analizi dijagnostičkih slika (suprotno od percepcije kontrasta). 


Kao što zbog difrakcije na pupili slika točke na mrežnici nije točka (već je 
razmazana u vidu svijetlih i tamnih prstenova padajućih intenziteta), tako i svaka 
metoda slikovne dijagnostike ima ograničenu rezoluciju. Naime, slike se dvaju 
bliskih objekata djelomično preklapaju, te ih ne možemo razlučiti ako su preblizu. 
Opisno, rezolucija metode je njena sposobnost razdvajanja bliskih detalja. 


Kvantificira se na dva načina: 


1. Najmanja udaljenost dva objekta (najčešće paralelna pravca) koji se prikazuju 
odvojeno, ako se, u odnosu na pozadinu prikazani vrlo kontrastno. 
2. Prostorni rasap slike točkastog izvora, definiran kao širina na pola maksimuma 


(FWHM, od Full Width at Half Maximum) krivulje koja prikazuje kako intenzitet 
slike točke pada s udaljenošću od središta slike (SLIKA 6.2). 


Nažalost, te se dvije definicije u praksi ne svode na numerički isti rezultat, a razlika 
ovisi o metodi. Numerički podaci u ovom tekstu odnose se na potonju definiciju. 


Intenzitet 
slike 






širina krivulje na 
polovici maksimuma 


Udaljenost od 
točkastog objekta 


SLIKA 6.2 Uz definiciju prostorne rezolucije 


Rezoluciju metode nije lako procijeniti na rutinskoj slici. Razlog je ograničenost 
kontrasta. Tako nejasna granica između dvije strukture može biti i zbog slabe 
rezolucije i zbog malog kontrasta. 

Što vidimo na slikama i zašto 


SLIKA PRIKAZUJE ANATOMIIJU ILI FUNKCIJU 


Metode slikovne dijagnostike razlikuju se po tome što određuje intenzitet prikaza 
slikovnog elementa. Kod scintigrama je to koncentracija radioindikatora, kod 
radiograma gustoća tkiva i redni broju elementa (relativna važnost kojih ovisi o 
“tvrdoći" X zraka), kod ultrazvučne slike gustoća i elastična svojstva tkiva, a kod 
slike magnetne rezonancijee gustoća vode i relaksacijski okoliš protona. 


Neke od navedenih odrednica dobro definiraju morfologiju, a druge više funkciju. 
Radionuklidni scintigrami tipične su funkcijske slike, dok planarni radiogrami, CT 
slike i B prikazi daju uvid u anatomske odnose. MR tomogrami pretežito ocrtavaju 
anatomske detalje, ali s naglašenijom funkcijskom zavisnošću. 


SLIKE KOJE BRZO NASTAJU DAJU UVID U DINAMIKU 


Ova podjela prestaje važiti ako anatomska metoda može generirati slike dovoljno 
brzo da prikaže promjenu anatomije u vremenu, što je funkcijska informacija (npr. 
B prikaz srčanih struktura, fluoroskopija). Također neke anatomske metode daju 
uvid u funkciju putem davanja kontrastnih sredstava (tako se pomoću CT snimanja 
može procijeniti protok krvi). 


NAJBOLJE SE VIDE KONTRASTNE LEZIJE 


Lezija je funkcijski i (ili) morfološki promijenjeno tkivo. Glede slikovne 
dijagnostike lezija je objekt koji se na slici prikazuje intenzivnije (npr. topla lezija, 
hiperehogena struktura, radiološki gušće područje) ili manje intenzivno (hladna 
lezija, hipoehogena struktura, radiološki rjeđe područje) od okolnih struktura nego 
što normalno očekujemo. Uočavanje 1 klasifikacija lezija čest je cilj slikovne 
dijagnostike, osobito anatomskih metoda. Zato je potrebno sažeti čimbenike 
uočljivosti lezije 1 njihovu relativnu važnost. 


Kontrasti na slici posljedica su varijacija funkcije i morfologije u raznim 
normalnim i patološkim stanjima. Te su varijacije zadane i na njih u pravilu ne 
možemo utjecati (iznimno ih možemo naglasiti, npr. farmakološki ili tjelesnim 
opterećenjem). 


Općenito, čimbenici uočljivosti lezije na koje ne možemo utjecati su: 
e stupanj funkcijskog poremećaja 
e veličina lezije 


* položaj lezije u tijelu 

Možemo, međutim, izabrati metodu koja fiziološke kontraste prikazuje s najvećim 
slikovnim kontrastima. Izborom metode određena je i slikovna rezolucija. Dakle, 
čimbenici na koje možemo utjecati i koji neposredno odlučuju o uočljivosti lezije 
su: 


* slikovni kontrast (koji je dan fiziološkim kontrastom i izborom metode) 
e rezolucija slike (koji isključivo ovisi o izboru metode) 


Najčešće je slikovni kontrast presudniji, glavni čimbenik uočljivosti lezije. Tako 
ćemo redovno uočiti visoko kontrastnu leziju, čak i ako je manja od slikovne 
rezolucije. Naravno, nećemo moći uočiti detalje i procijeniti veličine takve lezije, 
jerjoj je slika “razmazana". Visoko kontrastne lezije redovno se prikazuju 
intenzivnije nego okolno tkivo. Kontrast lezije koja se prikazuje bljeđe od okolnog 
tkiva ograničen je intenzitetom prikaza okolnog tkiva, ali 1 takav kontrast može bit 
velik (npr. scintigrafski prikaz afunkcionalne ciste u tkivu štitnjače). Nasuprot 
tome, nisko kontrastne lezije nam mogu promaći, ili ih je teško kategorizirati 
(recimo, razlikovati malignu leziju od nemaligne), čak i ako su velike (SLIKA 6.3). 


Iznimka je slučaj malih lezija, čija se veličina približava rezoluciji slike, osobito 
ako su nisko kontrastne. Tada je konačna rezolucija bitan problem, jer razmazane 
slike dijelova okolnih struktura prekriju područje lezije (šum je veći od signala). 
Konačna rezolucija je manji problem kod lezija koje se prikazuju visoko 
kontrastno, jer je doprinos okolnih struktura manji od osnovnog (šum je manji od 
signala). Neovisno o uočavanju lezije, slaba rezolucija slikovne metode 
onemogućava uočavanje morfoloških detalja i procjenu veličine struktura. 


Valja još spomenuti da: 


1. kod planarnih metoda i u slučaju ultrazvučne slikovne dijagnostike rezolucija 
slabi s udaljenošću lezije od aktivne površine tijela, te da je 


2. kontrast slike ponekad ovisan i o odabiru vremena snimanja i drugih čimbenika, 
kao i da se 


3. primarni kontrast digitalne slike može kompjuterski manipulirati. Takvo 
unošenje informacija a posteriori može pomoći našem vidnom sustavu i bolje 
naznačiti prisutnost lezije, ali nosi opasnost generiranja lažnih informacija. 


Eterović. Fizikalne osnove slikovne dijagnostike 104 


Relativne uloge slikovnih 
metoda 


DIJAGNOSTIČKI POTENCIJALI METODA 


Metode koje primarno oslikavaju funkciju tkiva koriste se kao rana dijagnostika u 
slučajevima kada funkcijske promjene prethode morfološkim. Tako scintigrami 
skeleta oslikavaju osteoblatska aktivnost, pa se ta metoda koristi u ranoj 
dijagnostici promjena koje pobuđuju (tople lezije) ili suprimiraju (hladne lezije) 
remodeliranje kostiju (frakture i gubitak koštane mase raznih etiologija). Na SLICI 
6.3 primjer je traumatske frakture rebra, koja se jasno vidi na scintigramu, a 
neuočljiva je na radiogramu prsnog koša. Radionuklidne metode koriste se i kada je 
bitno kvantificirati funkciju, poput veličine intrakardijalnog šanta, veziko- 
ureteralnog refluksa, bubrežne filtracije i sl. U drugim su slučajevima morfološke 
metode u prednosti, jer scintigrami imaju grubu rezoluciju i samo naznačavaju 
morfologiju. 





SLIKA 6.3 Traumatska fraktura rebra jasno se vidi na scintigramu skeleta (A), kao područje 
intenzivnog nakupljanja radiofarmaka. Fraktura je bez dislokacije, tj. bez morfoloških promjena. 
Zbog toga se na radiogramu prsnog koša ne vidi (B), unatoč očigledno boljoj rezoluciji slike 
(ljubaznošću dr. V. Markovića). 


TABLICA 6.1 Usporedba metoda slikovne dijagnostike 

Ultrazvuči val se potpuno reflektira, te ne može prikazati strukture koje se nalaze 
iza zračnih mjehurića (pluća). Također znatna refleksija na površini i veliko 
prigušenje u tkivu onemogućavaju uvid u strukture iza deblje kosti (mozak). 
Međutim, razlike u strukturi mekih tkiva u pravilu se prikazuju kontrastnije 
ultrazvučno nego radiološki. To je stoga što ultrazvučni kontrast čine razlike ne 
samo u gustoći, već i u elastičnim svojstvima tkiva. Nasuprot tome, radiološke su 
metode objektivnije, imaju šire polje primjene, zbog bolje rezolucije češće 
prikazuju male lezije, te vrlo kontrastno prikazuju meka tkiva prema koštanim. 
Slike magnetne rezonancijee imaju nešto slabiju rezoluciju od CT tomograma, ali 


mogu prikazati kontrastno meka tkiva koja se tek neznatno razlikuju u gustoći 


(TABLICA 6.1). 














Scintigram Ehogram Radiogram CT tomogram MR tomogram 
= lem 2-5 mm z1mm >1mm >2mm 

Ograničena Ograničena Određena Tehnološki Određana 

nužnošću kolimacije apsorpcijom veličinom, tj. ovisna, moguća kvalitetom i 

i masivnog visokih frekvencija mehaničkim poboljšanja jakošću magneta 
REZOLUCIJA detektora, (aksijalna) i svojstvima anode 

pogoršava se u veličinom (fokusa) 

SPECT-u pretvarača 

(lateralna) 

Teorijski Određeni razlikama — Određeni Kao kod Određeni 

neograničeni, dani u gustoći i razlikama u radiograma, ali razlikama u 
KONTRASTI funkcijom tkiva, elastičnim ' gustoći tkiva i veći gustoći vode i 

povećavaju se svojstvima tkiva rednom broju njenom 

tomografski atoma sredstva relaksacijskom 

okolišu 

Kvantiativnost, Neinvazivnost, Jednostavnost Uvid u Uvid u 
POSEBNE : e : A : : 

dinamičnost dinamičnost morfološke morfološke 
VRLINE : : 

detalje detalje 





Osim radionuklidne, radiološke, ultrazvučne i dijagnostike pomoću magnetne 
rezonancije, postoje i druge metode slikovne dijagnostike. Primjeri su: 


1. termografija, metoda koja oslikava temperaturne razlike dijelova tijela 


2. primijenjena potencijalna tomografija (APT, od Applied Potential 
Tomography), oslikavanje električnog otpora tkiva i 


3. difanografija, oslikavanje apsorpcije svjetlosti u vidljivom i infracrvenom 


području 

Te su metode u kliničkoj praksi vrlo rijetke i njihove se mogućnosti još istažuju, pa 
o njima nismo govorili. 


DOSTUPNOST I NEINVAZIVNOST 


U kliničkoj praksi nećemo uvijek upotrijebiti metodu koja ima najveći dijagnostički 
potencijal. Razlozi protiv mogu biti nedostupnost, velika cijena, te neugode ili 
zdravstveni rizici vezani za metodu. 


Ultrazvučna dijagnostika primjer je dostupne, jeftine i brze metode, bez dokazanih 
rizika po zdravlje. Zato je vrlo raširena, posebno kao prva metoda u dijagnostičkom 
algoritmu. 


Uporaba ionizirajućih zračenja u dijagnostičke svrhe vezana je za rizike vrlo 
ozbiljnih posljedica, koji su, međutim, vrlo rijetki. Neke su radiološke metode i 
invazivne jer uključuju arterijske punkcije i kateterizacije. Često, međutim, takvi 
postupci bukvalno spašavaju život, te očekivana korist daleko nadmašuje neugode i 
opasnosti. 


Cijena je dijagnostike magnetnom rezonancijomom najveća, kako zbog skupoće 
uređaja i njegovog održavanja, tako i zbog relativno velikog vremena potrebnog za 
snimanje i analizu podataka. Zbog toga je učestalost uporabe metode manja od 
realnih potreba i ovisi o zdravstvenom standardu zajednice. Zdravstveni rizici nisu 
dokazani. 

Provjera znanja 
Od 5 ponuđenih odgovora uvijek je točan samo jedan 


6.1 Poredak metoda slikovne dijagnostike obzirom na rezoluciju slike je: 


a) planarna radiografija, CT, ehografija, MRI, scintigrafija 
b) CT, planarna radiografija, MR, ehografija, scintigrafija 
Cc) MRI, CT, planarna radiografija, ehografija, scintigrafija 
d) CT, planarna radiografija, MR, ehografija, scintigrafija 
e) planarna radiografija, CT, MRI, ehografija, scintigrafija 


6.2 U razlikovanju tipova mekih tkiva poredak metoda slikovne dijagnostike je: 


a) ehografija, MRI, planarna radiografija 
b) MRI, planarna radiografija, ehografija 
c) planarna radiografija, MRI, ehografija 
d) MRI, ehografija, planarna radiografija 
e) ehografija, planarna radiografija, MRI 


6.3 Rezolucija dijagnostičke slike: 


a) ovisi o slikovnim kontrastima 

b) bitna je za uočavanje malih, visoko-kontrastnih lezija 

c) glavni je čimbenik uočljivosti lezije 

d) ovisi o veličini lezije 

e) nije bitna za uočavanje velikih ili visoko-kontrastnih lezija 


6.4 Slikovni kontrast lezije prema okolnom tkivu: 
a) ovisi o veličini lezije 
b) ne ovisi o slikovnoj metodi 
c) glavni je čimbenik uočljivosti lezije 
d) ne ovisi o fiziološkom kontrastu 
e) ovisi o rezoluciji slike 


